text:
প্রধানমন্ত্রীগী লোইশঙ
ঝান্সী, উত্তর প্রদেশতা ‘রাস্ত্র রক্ষা সমর্পন পর্ব’দা পি.এম.না পীখিবা ৱারোল
Posted On:
19 NOV 2021 9:07PM by PIB Imphal
ঝানগী লমদম অসিদা ঐখোয়গী রানী লক্ষ্মীবাইজীনা, নীং-খা তম্নবগীদমক, মহাক্কী পুম্নমক কৎথোকপীখি, অসিগুম্বা লমদম অসিবু ইখুৎ তরা লোন্নদুনা হন্না হন্না খুরুমজরি। ঝান্সীনা নীং-খা তম্বগী মৈরা চুখৎপীরমখি। মফম অসিগী লৈবাক-লৈহাও খুদিংমক্তা, থৌনা ফবা অমদি লৈবাক নীংবতনা থল্লি। ঝান্সীগী থৌনাফবী রানী লক্ষ্মী বাইজীবু, ঐনা হন্না হন্না খুরুমজরি।
থৌরম অসিদা ঐখোয়গী ইরক্তা লেংবীরক্লিবা উত্তর প্রদেশকী রাজ্যপাল শ্রীমতী আনন্দী বেন পতেল, উত্তর প্রদেশগী থৌনা ফরবা কর্ময়োগী মুখ্য মন্ত্রী শ্রীমান য়োগী আদিত্যনাথজী, লৈবাক অসিগী ঙাকশেল মন্ত্রী অমসুং লমদম অসিগী মঙাল নাইরবা মীহুৎশিং অমসুং ঐগী য়াম্না লিরবা খোঙলোই শ্রীমান রাজনাথ সিংহজী, ঙাকশেলগী রাজ্য মন্ত্রী শ্রী অজয় ভত্তজী, এম.এস.এম.ই.গী রাজ্য মন্ত্রী শ্রী ভানুপ্রতাপ বর্মাজী, অতৈ ওফিসর পুম্নমক, এন.সি.সি. কেদেৎস অমসুং এলুমনী, অমসুং লেংশিনবীরিবা মরূপশিং!
ঝান্সীগী মঙাল নাইরবা লমদম অসিদা খোঙ হেক থাংজিল্লকপদা, মহাক্কী মশাদা তুজুংবা ফাওরোইদবা কনা লৈবগে! মহাক্কী নাকোংদা ‘ঐ ঐগী ঝান্সী পীথোক্লোই’ হায়বা খোন্থাং অসিনা নিন্দবা কনা য়াওবগে! ঙসি মঙাল নাইরবী অমসুং মথৌনা লৈরবী ঐখোয়গী রানী লক্ষ্মীবাইজীগী মপোক কুমওনসুনি! ঙসি ঝান্সীগী লৈমাই অসি নীংখা তম্বগী পুক্নীং হুরবা অমৃত মহোৎসবকী খুদম ওইরি! অমসুং ঙসি লমদম অসিদা অনৌবা কল্লবা অমসুং মপাঙ্গল লৈরবা ভারত শেম্লি! মসিদা ঙসি ঝান্সীদা করি ফাওরি, মসি ৱাহৈনা ফোংদোকপা অরাইবা নত্তে। অদুবু ঐনা উবা ফংই, রাস্ত্র ভক্তিগী ইথক, ‘ঐগী ঝান্সীগী’ ৱাখল্লোন অদু ঐগী পুক্নীংদা ইহৌরক্লি, মদু বুন্দেলখন্দগী মীপুম খুদিংমক্কী থৌনানি, মখোয়গী ফিদম্নি। ঝান্সী অসি, রানী লক্ষ্মীবাইগী লমদম অসিনা হায়রি – ঐ অথৌবশিংগী তীর্থগী মফম ঐ য়াওল্লোইশিংগী কাশীদা লৈরি ঝান্সী, ঐনি ঝান্সী, ঐনি ঝান্সী, ঐনি ঝান্সী, ঐগী ইথক্তা ইমা ভারতীগী লোইবা নাইদ্রবা থৌজাল পীনবীরি মদুদি য়াওল্লোইশিংগী কাশী-ঝান্সীগী লোইবা নাইদ্রবা মীনুংশি ঐনা মতম পুম্নমক্তা ফংজরি, অমসুং মসিসু ঐগী লাইবক ফবনি মদুদি ঐ, ঝান্সীগী রানীগী পোক্নফম, কাশীগী মীহুৎ ওইজরি, ঐহাক কাশীগী থৌগলগী তাঞ্জা ফংজরি। মরম অদুনা, লমদম অসিদা লাকচবদা ঐহাক থোইদোকপা তৌবীমল খঙবগী ৱাখল্লোন ফাওজৈ, থোইদোকপা অমত্তা ওইবগী ৱাখল্লোন ফাওজৈ। অসিগুম্বা তৌবীমল খঙবগী ৱাখল্লোন অসিনা ঝান্সীবু নোল্লুকপা উৎচরি, থৌনাফবী-অথৌবীশিংগী লমদম বুন্দেলখন্দবু কোক নোঞ্জদুনা খুরুমজরি।
মরূপশা,
ঙসি, গুরুনানক দেবজীগী মপোক নুমিৎ, কার্তিক পুর্নিমাগা লোইননা দেব-দীপাবলীসুনি। ঐনা গুরুনানক দেবজীবু খুরুমজরদুনা ইরৈবাকচা পুম্নমকপু থৌরম অসিগীদমক হন্না হন্না য়াইফ-পাউজেল পীজরি। দেব-দীপাবলীদা কাশী অসি অঙকপা লাইরৈবাক্কী ওইবা মঙাল অমনা লৈতেংলি। ঐখোয়গী অথৌবশিংগীদমক্তা গঁগাগী তোর্বান্দদা থাওমৈ থাল্লি। মমাংদা ঐ দেব দীপাবলীদা কাশীদা লৈখি, অমসুং ঙসি রাস্ত্র রক্ষা সমর্পন পর্বদা ঝান্সীদা লৈজরি। ঐ ঝান্সীগী লৈমাই অসিদগী ঐগী কাশীগী মীয়ামদা হন্না হন্না নুংঙাইবা ফোংদোকচরি।
মরূপশা,
ঙসি ঐ ঝান্সীগী অতোপ্পা মপারী মেজর ধ্যানচন্দজীবুসু নীংশিংজবা পামজৈ, মহাক্না ভারতকী শান্নবগী তাইবঙবু মালেমদা শক তাকখি। হৌজিক মতম খরগী মমাং মক্তদা ঐখোয়গী সরকারনা লৈবাক অসিগী খেল-রত্ন এৱার্দ অসি মেজর ধ্যানচন্দজীগী মিংদা থোন্নবগীদমক লাওথোকখ্রে। ঝান্সীগী মপারীগী, ঝান্সীগী ইকাই খুম্নবা অসিনা, ঐখোয় পুম্নমকপু চাউথোকচবা পোকহল্লি।
মরূপশা,
মফম অসিদা লাক্ত্রিঙৈগী মমাংদা ঐ মহোবাদা লৈরম্মি, মফম অদুদা বুন্দেলখন্দগী ঈশিংগী অৱাবগীদমক্তা ঈশিংগা মরী লৈনবা স্কিমশিং, অমসুং অতোপ্পা চাউখৎ-থৌরাংগী প্রোজেক্তশিং লৈবাক মীয়ামদা কৎথোকপা অমদি উরেপ-উয়ুং তম্বগী তাঞ্জা ঐহাক ফংজখি। অমসুং হৌজিক, ঝান্সীদা ‘রাস্ত্র রক্ষা সমর্পন পর্ব’গী শরুক ওইরি। থৌরম অসি ঙসি ঝান্সীদগী লৈবাক্কী ঙাকশেলগী লমদা অনৌবা তাঙ্কক অমা হৌরি। হৌজিক মফম অসিদা লুপা করোর ৪০০গী ভারত দাইনামিক লিমিতেদকী অনৌবা প্লান্ত অমগী উরেপ-উয়ুং তমখ্রে। মসিদগী য়ু.পি. দিফেন্স কোরিদোরগী ঝান্সীগী নোদনা অনৌবা মশক অমা ফংলগনি। ঝান্সীদা এন্তী-তেঙ্ক মিসাইল্সকীদমক্তা মচাকশিং শাগনি, মদুদগী ঙমখৈশিংদা ঐখোয়গী লান্মীশিংনা অনৌবা থৌনা, অনৌবা থাজবা অমসুং মসিগী ফল হকথেংননা মসি ওইগনি মদুদি লৈবাক্কী ঙমখৈশিং হেন্না চেকশিনবা ওইরগনি।
মরূপশা,
মসিগা লোইননা, ঙসি ভারত্তা শাজবা স্বদেশী লাইৎ কোম্বেৎ হেলিকোপ্তর, দ্রোন, অমসুং ইলেক্ত্রোনিক্স ৱারফেয়র সিস্তেমসু ঐখোয়গী লান্মীশিংদা কৎথোখখ্রে। মসি চাউরাক্না ফীৎ লিশিং ১৬ মখাই হেন্না পাইবা ঙম্বা লাইৎ কোম্বেৎ হেলিকোপ্তরনি। মসি অনৌবা ভারতকী থৌনানি, আত্মনির্ভর ভারতকী মায় পাকপনি, মসিগী খুদম ঐখোয়গী থৌনা ফবী ঝান্সীনা ওইরি।
মরূপশা,
ঙসি অতোপ্পা অমনা ঐখোয়গী লান্মীশিংগী থৌনা হেনগৎহল্লি, লোইননা তুংলমচৎতা লৈবাক্কী ঙাকশেলগীদমক্তা মতিক চারবা নহাশিংগীদমক্তা মফমসু শেম-শারি। মসিগী সৈনিক স্কুল ১০০ মসিগী অহৌবনি, মসি লাক্কদৌরিবা মতম অসিদা লৈবাক্কী তুংলমচৎ মথৌনা লাবশিংগা খুত্তা শিন্নবগী থবক তৌগনি। ঐখোয়গী সরকারনা সৈনিক স্কুলশিংদা নুপীমচাশিং এদমিশনসু হৌদোক্লে। সাইনিক স্কুল ৩৩দা সেসন অসিদগী গর্ল্স স্তুদেন্তকী এদমিশনসু হৌখ্রে। হায়বদি, হৌজিক সৈনিক স্কুলশিংদা রানী লক্ষ্মীবাইগুম্বী ইচানুপীশিংসু থোরক্লগনি, মখোয়না লৈবাক্কী ঙাক-শেল অমসুং চাউখৎ-থৌরাংগী থৌদাং মখোয়গী মকোক্তা থোংগৎকনি। হোৎনরিবা ময়াম অসিগা লোইননা, এন.সি.সি. এলুমনী এসোসিএসন অমসুং এন.সি.সি. কেদেৎকীদমক্তা ‘নেস্নেল প্রোগ্রাম ওফ সিমুলেশন ত্রেনিং’, মসিনা রাস্ত্র রক্ষা সমর্পন পর্বগী ৱাখল্লোন অদু মপুং ফাহনগনি অমসুং ঐহাক নুংঙাইবা ফাওই মদুদি ঙসি ঙাকশেল মন্ত্রালয়না, এন.সি.সি.না ঐবু ঐগী অঙাং ওইরিঙৈগী থৌদোকশিং অদো অমুক হন্না নীংশিংহল্লে। ঐনা অমুক্কা হন্না এন.সি.সি.গী ৱাখল্লোন অদু অমুক হন্না ফাওহল্লে। ঐসু লৈবাক অপুনবা অসিদা পুম্নমক অসিদা হায়জগনি মদুদি অদোমসু করিগুম্বা এন.সি.সি.গী কেদেৎ অমা ওইবীরম্লবদি, অদোম এলুমনী এসোসিএসন অসিগী শোইদনা শরুক অমা ওইবীয়ু অমসুং লাকপীরো, ঐখোয় অরিবা এন.সি.সি. কেদেৎ পুম্নমক লৈবাক্কীদমক্তা ঙসি মফম অমদবু লৈরবসু, থবক অমা হেক্তা তৌজরবসু, লৈবাক্কীদমক করিগুম্বা খরা তৌননবা ৱাশক লৌরসি, পুন্না তৌমিন্নরসি।
মরূপশা,
অতোপ্পা অচৌবা মরুওইবা থবক অমা ঝান্সীগী কৎথোক্লবা লৈবাক-লৈহাও অসিদগী হৌগদৌরি। ঙসি ‘নেস্নেল ৱার মেমোরিএল’দা দিজিতেল কিওস্কসু লোঞ্চ তৌগদৌরি। হৌজিক লৈবাক মচা পুম্নমক্না ঐখোয়গী অথৌবশিংবু, ৱার হীরোশিংবু মোবাইল এপকী খুৎথাংদা ইকাই খুম্নবা উৎপা ঙম্লগনি, লৈবাক অপুনবগা লোইননা প্লোৎফোর্ম অমা পুক্নীং ইহুলগা লোইননা শম্নবা ঙম্লগনি। পুম্নমক অসিগা লোইননা, ঙসি য়ু.পি. সরকারনা অতল এক্তা পার্ক অমসুং ৬০০ মেগাৱাৎকী অল্ত্রামেগা সোলর পাবর পার্কসু ঝান্সীদা কৎথোক্লে। ঙসি মালেম অসিনা পোলুসন অমসুং এনভাইরনমেন্তেলগী শিংনবশিংগা মায়োক্নরিবা অসিদা সোলর পাৱর পার্ককুম্বা মায় পাকপা অসি লৈবাক অমদি লমদমগী লাপ্না উবা বিজনকী খুদম্নি। ঐ চাউখৎপগী মায় পাকপশিং অদুগীদমক্তা, লেপ্পা লৈতনা চৎথরিবা এক্সন প্লানশিংগীদমক্তসু অদোম পুম্নমক্তা নুংঙাইবা ফোংদোকচরি।
মরূপশা,
লৈবাক অসিনা মসিসু লেপলে মদুদি ঙাকশেলগী বজেৎতগী লৈগদবা খুৎশু-খুৎলাইশিং অদুদগী, য়াম্না চাউবা শরুক অমা মেক ইন ইন্দিয়া ইক্বিপমেন্তশিংদা চাদিং তৌগনি। ঙাকশেল মন্ত্রালয়না ২০০০দগী হেনবা অদুগুম্বা খুৎলাইশিংগী লিস্তসু থাদোক্লে, মদু হৌজিক লৈবাক অসি মক্তদগী লৈগদৌরি। মখোয় মীরমদগী লৈবদা অথিংবা থমখ্রে।
মরূপশা,
ঐখোয়গী ফিদমনীংঙাই ওইরবী রানী লক্ষ্মীবাই, ঝলকারী বাই, অৱন্তী বাই, উদা দেবীগুম্বী থৌনা ফবী কয়ামরুম লৈ। ঐখোয়গী ফীদমনীংঙাই ওইরবা য়োৎকী মী সরদার পতেল, চন্দ্রশেখর আজাদ, ভগত সিংহগুম্বা ফাওরবা থৱাই কয়া লৈরি। মরম অসিনা, ঙসি অম়ত মহোৎসব অসিদা ঐখোয় অমত্তা ওইনা পুন্না লাক্কদবনি, অমত্তা ওইনা পুন্না লাক্তুনা লৈক্কী অপুনবা অসিগীদমক্তা, ঐখোয় পুম্নমক্কী অপুনবা অদুগীদমক্তা ৱাশক লৌগদবনি। ঐখোয় চাউখৎপা অমসুং শেমগৎ সাগৎপগী ৱাশক লৌগদবনি। অমৃত মহোৎসব অসিদা ঙসি রানী লক্ষ্মীবাইবু অদুক্কী মতিক নীংশিংনরিবা অসিগুম্না, বুন্দেলখন্দগী ইচা নুপী নুপী ময়াম অমা লৈরি। ঐনা মফম অসিগী নহাশিংদা খঙহল্লি, অমৃত মহোৎসবতা অসুম্না কৎথোকখ্রবশিং অসিগা পুৱারীবু, লমদম অসিগী মিংচৎ অসিবু মালেম অসিগী মাংদা পুথোকউ। ঐনা উরি মদুদি রাস্ত্র রক্ষা চয়োলগী ওইবা থৌরম অসি ময়াম পুম্নমক্না পুন্না অমত্তা ওইনা পাংথোক্লি। ঐনা মখোয় পুম্নমকপুসু থাগৎপা ফোংদোকচরি। অসিগুম্বা থৌরম অসিবু মায় পাকহনবীবগীদমক্তা ইকাই খুম্নজরবা রাজনাথজীগী লুচিং মখাদা তীম অপুনবনা মফম চানা খনবীখিবা, দিফেন্স কোরিদোরগীদমক্তা উত্তর প্রদেশ রাস্ত্র রক্ষাগীদমক্তা তোঙান তোঙানবা থরম কয়া অমা শেম-শানবগী লমদম ওইখি, মসিগীদমক্তা ঙসিগী ইভেন্ত অসি মতম কুইনা ইথিল পোকহন্দুনা লৈরগনি। মরম অসিনা রাজনাথজী অমসুং মহাক্কী তীম্বু হন্না হন্না নোল্লুকপা ফোংদোকচরি। য়োগীজীনসু উত্তর প্রদেশকী চাউখৎ-থৌরাংবু অনৌবা থৌনা অমা পীরি, অনৌবা খোঙজেল হাপ্লি, অদুবু দিফেন্স কোরিদোর অমসুং বুন্দেলখন্দগী লমদম অসিবু মঙাল নাইহন্নবা অমসুং ৱাৎত-পাদবা ওইহন্নবা অমুক্কা হন্না রাস্ত্র রক্ষাগী লৈহাও চেল্লবা লমদমগীদমক্তা শেম-শাবা ঐনা খঙই মসি য়াম্না শান্না উবা মিৎয়েংনি। ঐনা মসিগীদমক্তসু থাগৎপা ফোংদোকচরি।
মরূপশা,
ঙসি শেংলবা কুম্মৈ অসিগী মিৎকুপ অসিদা অদোম পুম্নমকপু হন্না হন্না য়াইফ-পাউজেল পীজরি!
অদোম পুম্নমকপু হন্না হন্না থাগৎচরি!
***
(Release ID: 1773550)
Visitor Counter : 64
Read this release in:
English
,
Urdu
,
Marathi
,
Hindi
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


c: text/html

text:
আর্থ সাইন্স মন্ত্রালয়
ফ্লাশ ফ্লদ গাইদেন্স সর্বিসেস হৌদোকখ্রে; সাউথ এসিয়ান লৈবাকশিং মিং ওইনা পল্লবদা ইন্দিয়া, বঙ্গলাদেশ, ভুতান, নেপাল অমসুং শ্রীলঙ্কাদা অসিগুম্বা মখলগী অহনবা ওইরি
কন্ত্রী ওগমেন্তেদতা মেতিওরোলোজিকেল ওবজার্বেস্নেল নেতৱার্ক।
এগ্রোমেত ফিল্দ য়ুনিৎ ১৩০গী মথক্তা ২০২০দা অনৌবা দিস্ত্রিক্ত এগ্রো-মেতিওরোলোজিকেল ফিল্দ য়ুনিৎ ১০২ লিংখৎখি।
ইন্দিয়ন মেতিওরোলোজিকেল দিপার্তমেন্ত (আই.এম.দি.)না অম্ফান, নিসারগা অমসুং নিভার অসিনচিংবা ত্রোপিকেল সাইক্লোনশিং চপ চানা অমসুং মতম চানা মাংজৌননা খংহনখিবা।
ইন্তরগবর্মেন্তেল ওসিএনোগ্রাফিক কমিসন (আই.ও.সি)-য়ুনেসকোনা ‘সুনামি রেদী’গীদমক ফংলিবা এপ্প্রিসিয়েসনগী সর্তিফিকেৎ ওফ রিকোগনিসন অমসুং সর্তিফিকেৎ; সর্তিফিকেসন অসি ইন্দিয়ন ওসিন রিজন্দা অসিগুম্বা মখলগী অহানবনি।
দিল্লীদা এক্সত্রিম এয়র পোলুসন ইভেন্তশিং প্রিদিক্ত তৌনবা য়াম্না ৱাংবা রিজোলুসন (৪০০ মীতর)গী ওপরেস্নেল এয়র ক্বালিতী প্রিদিক্সন সিস্তেম দিবেলপ তৌরে অমদি দরকার ওইবা খোংথাংশিং লৌখৎনবা মতম চানা ৱার্নিংশিং ইসু তৌরে।
২০২০গী জুনদা ইন্দিয়ন রিজন মথক্তা ক্লাইমেৎ চেঞ্জগী এসেসমেন্তদা অনৌবা ওপন এক্সেস বুক অমা পব্লিস তৌখ্রে।
Posted On:
01 JAN 2021 6:06PM by PIB Imphal
অর্থ সিস্তেম সাইন্সনা অর্থ সিস্তেমগী কম্পোনেন্ত মঙা – এতমোসফিয়র, হায়দ্রোসফিয়র, ক্রায়োসফিয়র, লিথোসফিয়র অমসুং বাইওসফিয়র অমদি মখোয়গী কমপ্লেক্স ইন্তরেক্সনগা লোয়ননা দিল তৌরি। মিনিস্ত্রি ওফ অর্থ সাইন্সেসনা ৱেদর, ক্লাইমেৎ, ওসিন, কোস্তেল স্তেত, হায়দ্রোলোজিকেল অমসুং সিসমোলোজিকেল সর্বিসশিং ফংহন্নবগীদমক অর্থ সিস্তেম সাইন্সকা মরী লৈনবা এস্পেক্ত খুদিংমক্তা হোলিস্তিকেল্লি এদ্রেস তৌরি। সর্বিসশিং অসিদা ফোর্কাস্ত, ত্রোপিকেল সাইক্লোন, স্তোর্ম সর্জ, ফ্লদ, হিতৱেব, থন্দরস্ত্রোম অমসুং লাইতনিং অমদি অর্থক্বেক অসিনচিংবা তোঙান তোঙানবা নেচরেল দিজাস্তরশিংগীদমক ৱার্নিং অমসুং দিতেক্সন য়াওরি। মিনিস্ত্রি ওফ অর্থ সাইন্সেস অসি লিভিং অমসুং নন-লিভিং রিসোর্সশিংগীদমক ওসিন সর্ভে অমসুং এক্সপ্লোরেসন কন্দক্ত তৌনবা অমসুং পোল অহুম্মক (অর্কতিক, অন্তার্কতিক অমসুং হিমালায়াজ) এক্সপ্লোর তৌবদা মেনদেতেদসু ওইরি। মিনিস্ত্রি ওফ অর্থ সাইন্সেসনা ফংহল্লিবা সর্বিসশিং অসি নেচরেল দিজাস্তরনা মরম ওইদুনা মীওইবগী পুন্সী কনবা অমসুং অমাং অতা হন্থহন্নবগীদমক তোঙান তোঙানবা এজেন্সীশিং অমসুং রাজ্য সরকারশিংনা ইফেক্তিব ওইনা শিজিন্নরি।
অচৌবা স্কিম মঙাগী মখাদা ২০২০দা মায়পাক্না পায়খৎখিবা মশকথোকপা থবকশিং মখাদা পীরি:
১. এত্মোসফেরিক এন্দ ক্লাইমেত রিসর্স – মোদেলিং ওবজার্বিং সিস্তেমস এন্দ সর্বিসেস (এ.সি.আর.ও.এস.এস.)
২. ওসিন সর্বিসেস, মোদেলিং, এপ্লিকেসন, রিসোর্সেস এন্দ তেক্নোলোজী (ও-এস.এম.এ.আর.তি.)
৩. পোলর এন্দ ক্রায়োসফিয়র রিসর্স (পি.এ.সি.ই.আর.)
৪. সিসমোলোজী এন্দ জিওসাইন্স রিসর্স (এস.এ.জি.ই.)
৫. রিচআউত
৬. ইন্তরনেস্নেল কোলোবোরেসন্স
https://pib.gov.in/PressReleasePage.aspx?PRID=1685411
*****
(Release ID: 1687575)
Visitor Counter : 76

robotstxt: allowed

filter: keep


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ অসি করোর ১০৩.৫৩ হেনখ্রে
নাবা ফগৎলকপগী চাং অসি হৌজিক ৯৮.১৯% ওইরি; মার্চ ২০২০দগী খ্বাইদগী ৱাংবা ওইরি
হৌখিবা পুং ২৪দা অনৌবা কেস ১৩,৪৫১ রিপোর্ত তৌরকখি
ভারতকী এক্তিব কেসলোদ (১,৬২,৬৬১) অসি নুমিৎ ২৪২ অসিদা খ্বাইদগী তাবা ওইরি
চয়োলগী ওইনা লৈরিবা পোজিতিবিতী রেত (১.২২%) অসি হৌখিবা নুমিৎ ৩৩নি অসিদা ২%দগী তাখি
Posted On:
27 OCT 2021 9:34AM by PIB Imphal
হৌখিবা পুং ২৪দা ভেক্সিন দোজ ৫৫,৮৯,১২৪ কাপখিবগা লোইননা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ১০৩.৫৩ (১,০৩,৫৩,২৫,৫৭৭)গী পন্দুপ হেনখ্রে। মসি সেসন ১,০২,৯৫,৭১৪গী খুত্থাংদা কাপখি।
ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না অপুনবা মশিং অসি খাইদোকপদা অশুম্না লৈরি:
হৌখিবা পুং ২৪ অসিদা মীওই ১৪,০২১ নাবা ফগৎখিবা অসিনা নাবা ফগৎখিবা মীওইশিংগী অপুনবা মশিং অসি (লাইচৎ হৌবদগী হৌদুনা) ৩,৩৫,৯৭,৩৩৯দা হেনগৎহনখি
মসিনা মরম ওইরগা ভারতকী ফগৎলকপগী চাং অসি ৯৮.১৯%দা লৈরি। নাবা ফগৎলকপগী চাং অসি মার্চ ২০২০দগী য়েংলকপদা হৌজিক্কী ওইনা খ্বাইদগী ৱাংবা ওইরি।
কেন্দ্র অমদি রাজ্য/য়ু.তি. সরকারশিংগী লেপ্পা নাইদনা অমদি পুন্না হোৎনমিন্নবনা থংন-থংননা হৌখিবা নুমিৎ ১২২নি অসিদা নোংমগী ওইবা অনৌবা রিপোর্ত তৌরকপা কেস মশিং অসি ৫০,০০০দগী তাদুনা লাক্লি।
হৌখিবা পুং ২৪দা অনৌবা কেস ১৩,৪৫১ রিপোর্ত তৌরকখি।
হৌজিক্কী ওইনা এক্তিব কেসলোদ অসি লাখ ২দগী তাথারক্তুনা ১,৬২,৬৬১দা লৈরি অদুগা মসি নুমিৎ ২৪২ অসিদা খ্বাইদগী তাবা ওইরি। এক্তিব কেস মশিং অসি লৈবাকসিগী অপুনবা পোজিতিব কেসকী মশিংগী ০.৪৮% ওইরদুনা মার্চ ২০২০দগী খ্বাইদগী তাবা ওইরি।
লৈবাক শিনবা থুংনা তেস্তিং কেপাসিতী চাওনা হেনগৎহনখি। হৌখিবা পুং ২৪ অসিদা লৈবাক অসিদা পুন্না তেস্ত মশিং ১৩,০৫,৯৬২ তৌখি। হৌজিক ফাওবদা ভারতনা পুন্না তেস্ত মশিং করোর ৬০.৩২ (৬০,৩২,০৭,৫০৫) গী মথক্তা তৌখ্রে।
নাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ১.২২%দা লৈদুনা হৌখিবা নুমিৎ ৩৩নি অসিদা ২%দগী তানা লৈরি। নোংমগী ওইবা পোজিতিবিতী রেত অসি ১.০৩%দা লৈরি। হৌজিক্কী ওইনা নোংমগী ওইনা পোজিতিবিতী রেত অসি হৌখিবা নুমিৎ ৫৮নিদা ৩%দগী তানা অমসুং হৌখিবা নুমিৎ ২৩নি অসিদা মসি ২%গী মখাদা লৈরি।
****
(Release ID: 1766853)
Visitor Counter : 71


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ অসি করোর ১১২.৩৪ লানখ্রে
হৌখিবা পুং ২৪দা দোজ লাখ ৩০.২০ হেন্না কাপথোকখ্রে
নাবা ফগৎলকপগী চাং অসি হৌজিক ৯৮.২৬% ওইরি
হৌখিবা পুং ২৪দা অনৌবা কেস ১০,২২৯ রিপোর্ত তৌরকখি
ভারতকী এক্তিব কেসলোদ (১,৩৪,০৯৬) ওইদুনা নুমিৎ ৫২৩কী মনুংদা খ্বায়দগী নেম্বনি
হৌখিবা নুমিৎ ৫২ অসিদা চয়োলগী ওইনা লৈরিবা পোজিতিবিতী রেত (০.৯৯%) অসি ২%দগী তাখি
Posted On:
15 NOV 2021 9:32AM by PIB Imphal
ভেক্সিন দোজ ৩০,২০,১১৯ কাপখিবগা লোইননা হৌখিবা পুং ২৪দা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ১১২.৩৪ (১,১২,৩৪,৩০,৪৭৮) গী পন্দুপ হেনবা ঙমখ্রে। মসি সেসন ১,১৫,০১,২৪৩ খুত্থাংদা কাপখি।
ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না অপুনবা মশিং অসি খাইদোকপদা অশুম্না লৈরি:
হৌখিবা পুং ২৪ অসিদা মীওই ১১,৯২৬ নাবা ফগৎখিবা অসিনা নাবা ফগৎখিবা মীওইশিংগী অপুনবা মশিং অসি ৩,৩৮,৪৯,৭৮৫ দা হেনগৎহনখি (লাইচৎ হৌবদগী হৌদুনা)।
মসিনা মরম ওইরগা ভারতকী ফগৎলকপগী চাং অসি ৯৮.২৬% দা লৈরি।
কেন্দ্র অমদি রাজ্য/য়ু.তি. সরকারশিংগী লেপ্পা নাইদনা অমদি পুন্না হোৎনমিন্নবনা থংন-থংননা হৌখিবা নুমিৎ ১৪১নি অসিদা নোংমগী ওইবা অনৌবা রিপোর্ত তৌরকপা কেস মশিং অসি ৫০,০০০দগী তাদুনা লাক্লি।
হৌখিবা পুং ২৪দা অনৌবা কেস ১০,২২৯ রিপোর্ত তৌরকখি।
হৌজিক্কী ওইনা এক্তিব কেসলোদ ১,৩৪,০৯৬ দা লৈদুনা নুমিৎ ৫২৩তা খ্বায়দগী নেম্বনি। এক্তিব কেস মশিং অসি লৈবাকসিগী অপুনবা পোজিতিব কেসকী মশিংগী ০.৩৯% ওইদুনা ২০২০গী মার্চতগী খ্বায়দগী নেম্বা ওইরি।
লৈবাক শিনবা থুংনা তেস্তিং কেপাসিতী চাওনা হেনগৎহনখি। হৌখিবা পুং ২৪ অসিদা লৈবাক অসিদা পুন্না তেস্ত মশিং ৯,১৫,১৯৮ তৌখি। হৌজিক ফাওবদা ভারতনা পুন্না তেস্ত মশিং করোর ৬২.৪৬ (৬২,৪৬,৬৬,৫৪২) হেন্না তৌখ্রে।
নাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ০.৯৯%দা লৈদুনা হৌখিবা নুমিৎ ৫২ নি অসিদা ২%দগী তানা লৈরি। নোংমগী ওইবা পোজিতিবিতী রেত অসি ১.১২%দা লৈরি। হৌজিক্কী ওইনা নোংমগী ওইনা পোজিতিবিতী রেত অসি হৌখিবা নুমিৎ ৪২নিদা ২%দগী তানা অমসুং থংন-থংননা নুমিৎ ৭৭নি অসিদা অসি ৩%গী মখাদা লৈরি।
****
(Release ID: 1771812)
Visitor Counter : 118


text:
শেল-থুম মন্ত্রালয়
ইনকম তেক্স বিভাগকী অনৌবা ই-ফাইল্লিং লোঞ্চ তৌবা – ০১.০৬.২০২১দগী ০৬.০৬.২০২১ ফাওবা ই-ফাইল্লিং সর্ভিস ফংলোই
Posted On:
20 MAY 2021 6:18PM by PIB Imphal
ইনকম তেক্স বিভাগনা জুন ৭, ২০২১দা মখোয়গী অনৌবা ই-ফাইল্লিং পোর্তেল www.incometax.gov.in লোঞ্চ তৌরগনি। অনৌবা ই-ফাইলিং পোর্তেল (www.incometax.gov.in) অসিনা তেক্সপেয়রদা খুদোংচাহন্নবা অমসুং তেক্সপেয়রশিংদা মতমগা চুনবা, অপনবা লৈতবা এক্সপরিয়েন্স ফংহন্নবা পান্দম থমখি:
- তেক্সপেয়রদা খুদোংচাহনগদবা অনৌবা পোর্তেল অসিদা তেক্সপেয়রশিংদা রিফন্দশিং খোঙজেল য়াংনা পীনবা ইনকম তেক্স রিতর্নস (আই.তি.আর.শিং) খুদক্তা প্রোসেস তৌবগা ইন্তিগ্রেৎ তৌবা;
- ইন্তরেক্সন অমসুং অপলোদ নত্ত্রগা পন্দুনা লৈবা এক্সন পুম্নমক তেক্সপেয়রগী ফোলো-অপ এক্সনগীদমক দেশবোর্দ অমা খক্তদা দিস্প্লে তৌগনি;
- দেতা এন্ত্রীগী থবক হন্থহন্নবা তেক্সকী লৌশিং অমত্তা লৈত্রবসু, প্রি-ফাইল্লিং তৌদুনা তেক্সপেয়রশিংনা আই.তি.আর. ফাইল তৌবদা মতেং পাংনবা নুংঙাইরবা ৱাহংশিংগা লোইননা ওনলাইন অমসুং ওফলাইন্দা শেল তিংদনা আই.তি.আর. শেম্নবা সোফৱেয়র ফংহনবা;
- এফ.এ.ক্যু.শিং, ত্যুতোরিএলশিং, ভিদিওশিং অমসুং চেৎবুৎ/লাইব এজেন্তগা লোইননা তেক্সপেয়রগী খঙনীংবশিংগী খুদক্তা পাউখুম পীদুনা তেক্সপেয়রগী মতেং পাংনবা অনৌবা কোল সেন্তর থম্বা;
- দেস্কতোপ্তা য়াওবা মরু ওইবা পোর্তেল ফঙ্কসন পুম্নমক মোবাইল এপ্তা ফংহল্লগনি মসিনা মোবাইল নেৎৱর্কতা মতম অমা হেক্তদা মপুং ফানা এক্সেস তৌবা ঙমহনগনি;
- তেক্সশিং অরায়বা মওংদা তেক্সপেয়রনা বেঙ্ক অমগী একাউন্ত অমা হেক্তদগী নেৎবেঙ্কিং, য়ু.পি.আই., ক্রেদিৎকার্দ অমসুং আর.তি.জি.এস./এন.ই.এফ.তি. শিজিন্নদুনা অনৌবা পেমেন্ত ওপ্সন কয়াগা লোইননা অনৌবা পোর্তেলদা অনৌবা ওনলাইন তেক্স পেমেন্ত সিস্তেম লৈহল্লগনি।
লোঞ্চ অসি তৌনবা অমদু মাইগ্রেসনগী থবক-থৌরমশিং শেম শাবগী থবক চত্থবনা হৌজিক লৈরিবা বিভাগ অসিগী পোর্তেল www.incometaxindiaefiling.gov.in অসি তেক্সপেয়রশিং লোইননা অতৈ এক্সতর্নেল স্তেকহোল্দরশিংদা নুমিৎ ৬নিগী অতেনবা মতম হায়বদি জুন ১, ২০২১দগী জুন ৬, ২০২১ ফাওবা শিজিন্নবা য়াখিরোই।
তেক্সপেয়রশিংদা খুদোংচাবা অমত্তা থোকহনদনবা, বিভাগ অসিনা হায়রিবা মতম অসিগী মনুংদা কম্প্লাইন্সকী তাংশিং লেপ্পোই মখা তানা তেক্সপেয়রশিংদা অনৌবা সিস্তেম অসিদা রেস্পোন্দ তৌনবগী মতম পীনবা জুন ১০, ২০২১ গী মতুংদগী কেসশিং নত্ত্রা কম্প্লাইন্সকী হিয়রিং লেপ্নবা য়াথং পীখ্রে। করিগুম্বা ওনলাইন্দা সবমিসন মথৌ তাবা হিয়রিং নত্ত্রগা কম্প্লাইন্স অসি হায়রিবা মতম অসিগী মনুংদা সেদ্যুল্দ তৌবা তারবদি হায়রিবা অদু প্রিপোন্দ তৌবা নত্ত্রগা এদজোর্ন তৌগদবনি অমসুং ৱার্ক আইতেমশিং অসি হায়রিবা মতম অসিগী মতুংদা রিসেদ্যুল্দ তৌগদবনি।
বিভাগ অসিনা পেন ভেরিফিকেসন অসিনচিংবা সর্ভিসশিং পীবা বেঙ্কশিং, এম.সি.এ., জি.এস.তি.এন., দি.পি.আই.আই.তি., সি.বি.আই.সি., জি.ই.এম., দি.জি.এফ.তি. য়াওনা এক্সতর্নেল এন্তিতীশিংদা সর্ভিস অসি ফংদবগী মতাংদা পাউ পীখ্রে অমসুং মরিগা মরী লৈনবা থবক থৌরম অসি ব্লেকআউৎ পিরিয়দকী মমাংদা নত্ত্রগা মতুংদা লোইশিন্নবা মখোয়গী কস্তমরশিং/স্তেকহোল্দরশিংদা মসিগী মতাংদা খঙহন্নবা থৌরাংশিং পাইখৎনবা খঙহনখ্রে।
তেক্সপেয়রশিংদা ব্লেকআউৎ পিরিয়দকী মনুংদা খুদোংচাদবা থোক্তনবা জুন ১, ২০২১গী মমাংদা সবমিসন তৌবা, অপলোদ তৌবা নত্ত্রগা দাউনলোদ তৌবা মথৌ তাবা অথুবগী থবক পুম্নমক লোইশিন হৌনবা খঙহনখ্রে।
বিভাগনা তেক্সপেয়রশিং অমসুং অতৈ স্তেকহোল্দরশিংদা অনৌবা ই-ফাইল্লিং পোর্তেল অসিদা হোংদোক্লিঙৈ মনুংদা ৱাখল ফাথনা লৈনবা অমসুং মসিগী মতুং তারকপগী হৌরকপা মতম অদু ফাওবদা অনৌবা সিস্তেম অসি খুৎলোইনবা খঙহনখ্রে। মসি সি.বি.দি.তি.না মাগী তেক্সপেয়রশিং অমসুং অতৈ স্তেকহোল্দরশিংদা ইজ ওফ কম্প্লাইন্স পীনবা অতোপ্পা থৌরাং অমনি।
*****
(Release ID: 1720547)
Visitor Counter : 114


text:
য়ুমলৈ-কৈরৈ মন্ত্রালয়
লৈবাক অসিদা কোবিদ-১৯গী লাইচৎ অসি লাকশিন্নবগীদমক্তা তৌরিবা লোকদাউন মে ৩, ২০২০ ফাওবা মখা তানা অদুমক চৎথখিগনি
Posted On:
14 APR 2020 7:49PM by PIB Imphal
প্রধান মন্ত্রি শ্রী নরেন্দ্র মোদীনা ঙসি লৈবাক মীয়ামদা মহাক্না ৱা ঙাংবা মতমদা, ভারত্তা কোবিদ-১৯গী লাইচৎ অসি শন্দোকপা থিংনবা তৌখিবা লোকদাউন অদু মে ৩,২০২০ ফাওবা শাংদোক্লে হায়না লাওথোকখ্রে।
লাওথোকখ্রবা অসিগী তুংওইননা, ভারত সরকারনা ভারত সরকারগী মন্ত্রলয়/দিপার্তমেন্তশিং, রাজ্য/য়ুনিয়ন তেরিতোরীগী সরকারশিং অমসুং ওথোরিতীশিংদা পাংথোক্ননবা খঙহনখ্রে মদুদি লৈবাক অসিদা কোবিদ-১৯গী লাইচৎ অসি লাকশিন্নবগীদমক্তা এম.ঐচ.এ.গী কন্সোলিদেতেদ গাইদলাইনশিংদা লোকদাউন তৌবগী মতাংদা লেপ্নখিবা ৱাফম অমা ওইনা, মে ৩, ২০২০ ফাওবা মখা তানা অদুমক চৎথখিগনি।
কেন্দ্রগী য়ুমলৈ-কৈরৈগী মন্ত্রালয় (এম.ঐচ.এ.)না মসিগী মতাংদা রাজ্য অমসুং য়ু.তি.শিংদা ওর্দর থোকখ্রে। ওর্দর অদুগী মতুং ইন্না, লোকদাউন অসিনা শাংদোরকপগা লোইননা, তোঙান তোঙানবা সেক্তরশিং অমসুং তোঙান তোঙানবা থৌওংশিংদা থমখিবা অথিংবশিং অদু মখা তানা অদুমক চৎথখিগনি। এম.ঐচ.এ.গী কন্সোলিদেতেদ গাইদলাইনশিংদা পনখিবা হায়রিবা অথিংবশিং অসি, মন্ত্রালয় পুম্নমক/ভারত সরকারগী দিপার্তমেন্তশিং অমসুং রাজ্য/য়ুনিয়ন তেরিতোরীগী সরকারশিং অমসুং ওথোরিতীশিংনা চেকশিন্না পাংথোক্কদবনি।
রাজ্য অমসুং য়ু.তি.শিংদা ফাওনখিবা পাউশিংদা মরু ওইনা দিজাস্তর মেনেজমেন্ত এক্ত,২০০৫কী মখাদা এম.ঐচ.এ.না থোকখিবা ওর্দরগী মতুং ইন্না, রাজ্য/য়ুনিয়ন তেরিতোরীশিংনা মমাংদা পনখ্রিবা গাইদলাইনশিং অসিগী মতুং ইন্না থম্লিবা অথিংবশিং অসি শেমদোকপা শাদোক্তুনা কোমথোকহনবা য়াদে।
লোকদাউনগী পাম্বৈ অসি শাংদোক্নবগী ওর্দর অদু য়েংনবা মসিদা ক্লিক তৌবীয়ু
(Release ID: 1614621)
Visitor Counter : 114
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada


text:
প্রধানমন্ত্রীগী লোইশঙ
পি.এম.না ওমিক্রোন ভেরিয়েন্ত অসিনা মরম ওইরগা কোবিদ কেসশিং হেনগৎলকপা অসিদা প্রিপেয়র্দনেসকী মতাংদা অখন্নবা মীৎয়েং থমদুনা লৈবাক অসিদা লৈরিবা কোবিদ-১৯ লাইচৎকী ফিভম য়েংশিনখ্রে
জিলাগী থাক্তা মতিক চাবা হেল্থ ইনফ্রাস্ত্রকচর থমগদবনি: পি.এম.
মিসন মোদতা নহাশিংগী ভেক্সিন দ্রাইব এনগৎহনগদবনি: পি.এম.
ভাইরস অসিনা লেপ্তনা ইভোল্ব তৌবনা মরম ওইবনা জিনোম সেক্বেন্সিং য়াওনা তেস্তিং, ভেক্সিনশিং অমসুং ফার্মাকোলোজিকেল ইন্তরভেন্সনশিংদা সাইন্তিফিক রিসর্চ লেপ্তনা তৌবা মথৌ তাই: পি.এম.
অথাপ্পা অমসুং খুঙ্গংগী লমশিংদা লৈবা মীশিংদা হেল্থকা মরী লৈনবা গাইদেন্স ফংহন্নবা নন-কোবিদ হেল্থ সার্বিসশিং মখাতানা ফংহনগদবনি অমসুং তেলিমেদিসিনগী মতেং লৌগদবনি: পি.এম.
রাজ্যগী ওইনা লৈরিবা ফিভমশিং, খ্বায়দগী ফবা প্রক্তিসশিং অমসুং পব্লিক হেল্থ রেসপোন্সগী মতাংদা সি.এম.শিংগী মীফম পাথোক্কদবনি: পি.এম.
জন আন্দোলন মখাতানা চত্থখি, কোবিদ-১৯গী মায়োক্তা চত্থরিবা লান অসিদা খআবিদগী মরু ওইরিবা কোবিদকা চুনবা চৎনা-কাংলোনশিংগী মতাংদা মীৎয়েং থমদুনা জন আন্দোলন মখাতানা চত্থখি।
Posted On:
09 JAN 2022 7:49PM by PIB Imphal
প্রধান মন্ত্রী, শ্রী নরেন্দ্রা মোদীনা ঙসি লৈবাক অসিদা লৈরিবা কোবিদ-১৯গী ফিভম, হেল্থ ইনফ্রাস্ত্রকচর অমসুং লোজিস্তিকশিং, লৈবাক অসিদা লৈরিবা ভেক্সিনেশন কেমপেনগী লৈরিবা ফিভম অমসুং লৈবাক অসিদা থোরক্লিবা কোবিদ-১৯গী অনৌবা ভেরিয়েন্ত অমসুং মীয়ামগী হেল্থতা মসিনা লৈগহনগদবা ইমপ্লিকেশনশিং অদুগী মতাংদা অৱাংবা থাক্কী মীফম অমা পাংথোকখ্রে।
মালেমগী ওইনা হৌজিক হেনগৎলক্লিবা কেসশিংগী মতাংদা য়াম্না কুপ্থনা হেল্থকী সেক্রেতরীনা প্রজেন্তেশন পীখি। থেংনখিবা হেনগৎলকখিবা কেসশিং অমসুং পোজিতিব ওইবগী চাং ৱাংবগী মতাংদা য়ুমফম ওইরদুনা মরী লৈনবা রাজ্যশিং অমসুং জিলাশিং অদুবু উৎলদুনা ইন্দিয়াদা লৈরিবা কোবিদ-১৯গী ফিভম অদুবু উৎখি। মখাতানা হৌজিক মায়োক্নরিবা অৱাবশিং অদুবু মায়োক্নবদা রাজ্যশিংদা কেন্দ্র সরকারনা মতেং পাংনবা কয়ামুক হোৎনবগে হায়বগী মতাংদা উৎখি। কেস ৱাংবনা মরম ওইরগা থোরক্কদবা ফিভমশিংসু উৎখি।
ইমর্জেন্সী কোবিদ রেসপোন্স পেকেজ (ই.সি.আর.পি.- II)গী মখাদা হেল্থ ইনফ্রস্ত্রকচর, তেসতিং কেপাসিতী, ওক্সিজেন লৈবগী চাং অমসুং আই.সি.য়ু. বেদশিং অমসুং কোবিদকী তঙাইফদবা হিদাক-লাংথকশিংগী অহেনবা স্তোকশিং অদু উৎখি। পি.এম.না জিলাগী থাক্তা হেল্থ ইনফ্রাস্ত্রকচর মতিকচানা লৈহনবগী মথৌতাবা অদুগী মতাংদা খঙহনখি। মহাক্না ওফিসিয়েলশিংদা মসিগী মতাংদা রাজ্যশিংগা কোওর্দিনেশন থম্নবা হায়খ্রে।
প্রজেন্তেশন অদুনা হৌখিবা নুমিৎ ৭নিগী মনুংদা হৌজিক ফাওবদা চহি ১৫-১৮ ফাওবগী মনুংদা লৈবা ৩১% নহাশিংদা অহানবা দোজ কাপখ্রে। পি.এম.না মসিগী এচীবমেন্ত অসিবু খঙজিনখি অমসুং মিসন মোদতা নহাশিংগীদমক্তা ভেক্সিন দ্রাইব মখাতানা হেনগৎনবা তকশিনখি।
কুপ্থনা খন্নরবা মতুংদা, ইকাইখুম্নরবা পি.এম.না কেস ৱাংনা থেংনরিবা ক্লস্তরশিংদা ইন্তেন্সিব কন্তেন্মেন্ত অমসুং এক্তিব সর্ভিলেন্স লৈগদবনি হায়খ্রে অমসুং হৌজিক্কী ওইনা অৱাংবা কেসশিং রিপোর্ত তৌরিবা স্তেতশিংদা তেক্নিকেলগী ওইবা সপোর্ত মথৌ তাগনি হায়না হায়খি। শন্দোরকপদগী থিংনবা মাস্কশিং নিংথিনা শিজিন্ননবা অমসুং ফিজিকেল দিস্তেন্সিংগী পাম্বৈশিং অসিনা অনৌবা নৌরমেল ওইরগনি। পি.এম.না মাইলদ/আসীম্তোমেতিক কেসশিংগীদমক্তা হোম আইসোলেশন নিংথিনা চৎনবা অমসুং কম্যুনিতীদা অশেংবা পাউ অদু খঙহন্নবা হায়খ্রে।
সি.এম.শিংগা লোইননা মীফম অমা রাজ্যগী অখন্নবা ফিভমশিং, খ্বাইদগী হেন্না ফবা চৎন-লোনচৎশিং অমসুং পব্লিক হেল্থ রেসপোন্সকী মতাংদা খন্ননবা পাংথোক্লগনি হায়না পি.এম.না হায়খি।
হোজিক্কী ওইনা কোবিদ কেসশিং মেনেজ তৌবা মতমদা নন-কোবিদ হেল্থ সার্বিসেসশিং মখাতানা চত্থবগী মথৌ তাবা অদুগী মতাংদসু মহাক্না পনখি। মহাক্না অথাপ্পা অমসুং খুঙ্গংগী লমশিংদা লৈরিবা মীয়ামশিংদা হেল্থকা মরী লৈনবা গাইদেন্সশিং পীনবা তেলিমেদিসিনগী মতেং লৌবগী মথৌ তারিবা অসিগী মতাংদসু হায়খি।
হৌজিক ফাওবদা কোবিদ-১৯ লাকশিন্নবা হেল্থ কেয়র ৱার্করশিংনা হালংবা লৈতনা সার্বিসশিং তৌবগীদক্তা থাগৎপা ফোংদোক্লদুনা, মহাক্না হেল্থ কেয়র ৱার্করশিংগীদমক্তা প্রেকোশন দোজশিং কাপথোক্তুনা ভেক্সিনেশন কোভরেজ মপুং ফানা পীনবা হায়খি, ফ্রন্তলাইন ৱার্করশিংবুসু মিসন মোদতা পাইখৎখদবনি হায়না হায়খি।
ভাইরস অসিনা লেপ্তনা ইভোল্ব তৌবনা মরম ওইবনা জিনোম সেক্বেন্সিং য়াওনা তেস্তিং, ভেক্সিনশিং অমসুং ফার্মাকোলোজিকেল ইন্তরভেন্সনশিংদা সাইন্তিফিক রিসর্চ লেপ্তনা তৌবা মথৌ তাই হায়নসু পি.এম.না ৱারি শাখি।
মীফম অদুদা য়ুনিয়ন হোম মিনিস্তর, শ্রী অমিত শাহ, মিনিস্তর ওফ হেল্থ এন্দ ফেমিলী ৱেলফেয়র, দা. মনসুখ মান্দভিয়া, মিনিস্তর ওফ স্তেত ফোর হেল্থ এন্দ ফেমিলী ৱেলফেয়র, শ্রীমতি ভার্তি প্রভিন পাৱর, নিতি আয়োগকী মেম্বর (হেল্থ) দা. ভি.কে.পাউল, কেবিনেত সেক্রেতরী, শ্রী রাজিব গোবা, হোম সেক্রতেরী, শ্রী এ.কে. ভল্লা, সেক্রেতরী (এম.ও.ঐচ.এফ.দব্ল্যু.), সেক্রেতরী (ফার্মস্যুতিকেলস), শ্রী রাজেশ ভুশন; সেক্রেতরী (বায়োতেক্নোলোজী, দা. রাজেশ গোখলে; দি.জি. আই.সি.এম.আর, দা. বলরাম ভার্গবা; সি.ই.ও. এন.ঐচ.এ., এস.ঐচ. আর.এস. শর্মা; সেক্রেতরী ফার্মস্যুতিকেলস, সিভিল এভিয়েশন, এক্সতর্নেল এফিয়র্স, এন.দি.এম.এ.গী মেম্বরগা লোইননা অতোপ্পা সেনিয়র ওফিসিয়েলশিংনা মীফম অদুদা শরুক য়াখি।
*****
(Release ID: 1788817)
Visitor Counter : 63
Read this release in:
English
,
Urdu
,
Marathi
,
Hindi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ লাইনা-লাইচৎ অসিগী মনুংদা নেস্নেল তেলিমেদিসিন সর্ভিস (ইসঞ্জিবানি)না পেসেন্ত কোতি অমগী তংখায় হেন্না লাইয়েংখ্রে
নুংতি নুমিৎ খুদিংগী ইসঞ্জিবানি তেলিমেদিসিন প্লেতফোর্মগী খুৎথাংদা দোক্তর ১৫০০ হেনবনা পেসেন্তশিং লাইয়েংখ্রে
অখন্নবা হোম আইসোলেসন ও.পি.দি.শিং হাংদোক্নবা রাজ্য খরনা য়াম্না কন্না হোৎনরি অমসুং মসিদা অরোইবা চহি তম্লিবা এম.বি.বি.এস. মহৈরোইশিংনা পেসেন্তশিং কোবিদ-১৯ নারিব্রা হায়না রিমোতলি স্ক্রিন তৌবা য়ারগনি
Posted On:
13 MAY 2021 12:18PM by PIB Imphal
চহি অমা হেল্লক্লবা এম.ও.ঐচ.এফ.দবল্যু.গী ফ্লেগশিপ নেস্নেল তেলিমেদিসিন সর্ভিস, ইসঞ্জিবানিনা পেসেন্ত লাখ ৫০ হেন্না (কোতি অমগী তংখায় হেন্না) লাইয়েংখ্রে৷ কোরোনা লাইচৎনা মরম ওইদুনা লৈবাক অসিদা অহানবা লোকদাউন তৌরক্তুনা লৈবাক অসিদা লৈরিবা ও.পি.দি.শিং থিংখিবা মতমদা কেন্দ্রগী মন্ত্রালয়না ২০২০গী এপ্রিল থাদা পেসেন্ত অমসুং দোক্তরগী রিমোত কন্সল্তেসন সর্ভিস হৌদোকখি৷ ইসঞ্জিবানি ইনিসিয়েতিব অসি লৈবাক অসিগী রাজ্য/য়ুনিয়ন তেরিতোরী ৩১দা চৎনরি অমসুং নুংতি নুমিৎ খুদিংগী ওইনা লৈবাক অসিদা লৈরিবা পেসেন্ত ৪০,০০০রোম্না মসিগী শোক্ন-শম্নদবা অমসুং রিক্স-ফ্রী ওইরবা হেল্থকেয়র সর্ভিস দেলিভরী অসি শিজিন্নখি৷
ইসঞ্জিবানিগী মোদ্যুল অনি লৈ:
ইসঞ্জিবানি এ.বি.-ঐচ.দবল্যু.সি. - দোক্তর তু দোক্তর তেলিমেদিসিন প্লেতফোর্ম অসি ভারত সরকারগী অয়ুশমান ভারত স্কিমগী মখাদা লৈবাক অসিদা লৈরিবা হেল্থ অমসুং ৱেল্নেস সেন্তরশিংদা হব অমসুং স্পোক মোদেলদা চৎনরি৷ হৌজিক ফাওবদা, ইসঞ্জিবানি এ.বি.-ঐচ.দবল্যু.সি. অসি হেল্থ অমসুং ৱেল্নেস সেন্তর ১৮০০০+ অমসুং হব ১৫০০+ চৎনখ্রে অমসুং ২০২২গী দিসেম্বর থা ফাওবগী মনুংদা, তেলিমিদিসিন অসি হেল্থ অমসুং ৱেল্নেস সেন্তর ১,৫৫,০০০দা ওপরেসন তৌরগনি৷ ২০১৯গী নবেম্বর থাদা ইসঞ্জিবানি এ.বি.-ঐচ.দবল্যু.সি. অসি হৌদোকখি অমসুং মসিগী মোদেলিতী অসি রাজ্য ২২না শিজিন্নবা হৌখিদুনা দোক্তরশিং অমসুং স্পিসিয়েলিস্তশিংনা পেসেন্ত মিলিয়ন ২রোমগী চাংদা হেল্থ সর্ভিসেস পীখ্রে৷ স্পিসিয়েলিস্ত, দোক্তরশিং অমসুং কম্ম্যুনিতী হেল্থ ওফিসরশিং য়াওনা পুন্না য়ুজর ২১,০০০ হেন্না ইসঞ্জিবানি এ.বি.-ঐচ.দবল্যু.সি.দা ত্রেন তৌখ্রে৷
নেস্নেল তেলিমেদিসিন সর্ভিসকি অতোপ্পা মোদ্যুল অদুনা ইসঞ্জিবানি ও.পি.দি.নি৷ মসি রাজ্য/য়ু.তি. ২৮দা চৎনখ্রে৷ ইসঞ্জিবানি ও.পি.দি.দা ও.পি.দি. ৩৫০ হেন্না থমখ্রে, মসিগী মনুংদা ও.পি.দি. ৩০০ হেনবদি স্পিসিয়েলিতী ও.পি.দি.শিংনি৷ ইসঞ্জিবানি ও.পি.দি.গী খুৎথাংদা পেসেন্ত ৩০,০০,০০০ হেন্না শেল লৌদনা লেম্না লাইয়েংখ্রে৷ মসিগী দিজিতেল হেল্থগী মোদেলিতী অসিনা প্রজাশিংবু মশা মশাগী ময়ুমদা হেল্থ সর্ভিসেস ফংহল্লি৷
লাইনা-লাইচৎ অসি হৌরকপদগী, হকশেল অমসুং য়াইফ য়ুম্বাল মন্ত্রালয়গী নেস্নেল তেলিমেদিসিন সর্ভিস অসি পেসেন্তশিং অমসুং দোক্তরশিংনা কা হেন্না অমসুং পাক চাওনা শিজিন্নবা হৌরকখি৷ মমাং চহিগী এপ্রিল থাদা হৌদোরকপা মতমদা, ইসঞ্জিবানি অসি কোবিদকা মরী লৈনদবা হেল্থ সর্ভিসশিং পীনবগী মোদিলিতী অমা ওইনা হৌদোরকখিবনি, অদুমওইনমক, মসিগী এপ্লিকেসন অসিগী কান্নবশিং অসিগী মতুং ইন্না, রাজ্যশিংনা ইসঞ্জিবানি অসি কোবিদ-১৯গা মরী লৈনবা হেল্থ সর্ভিসশিং ফংহন্ননবগীদমক প্রোসেসশিং অমসুং ৱার্কফ্লোশিং অথুবা মতমদা দিজাইন তৌখি৷ রাজ্যশিংনা কোবিদ-১৯ নাদুনা হোম ক্বারেন্তাইন তৌদুনা লৈরিবা পেসেন্তশিং অসি য়েংশিন্নবা অমসুং লাইয়েংনবা ও.পি.দি.শিং থমখ্রে৷
অখন্নবা হোম আইসোলেসন ও.পি.দি.শিং থম্নবা রাজ্য খরনা য়াম্না কন্না হোৎনরি, মসিদা পেসেন্তশিং কোব্দ-১৯ স্ক্রিন তৌরগনি অমসুং রিমোত স্ক্রিনিং প্রপোসশিংগীদমক, রাজ্যশিংনা অরোইবা চহিদা তম্লিবা এম.বি.বি.এস. মহৈরোইশিং শিজিন্ননবা প্লান তৌরি৷ কেস মশিং অসি কা হেন্না হেনগৎলকপদগী, রাজ্য খরদদি ইসঞ্জিবানি ও.পি.দি. অসি পোথাবা লৈতনা শিজিন্নরি৷ ইসঞ্জিবানিদা লাখ ১০ হেন্না কন্সল্ত তৌরকখিবা অহানবা রাজ্য অদু তামিল নাদুনি৷
মোহালিদা লৈরিবা সি-দি.এ.সি.গী সেন্তরদা, ইসঞ্জিবানি শেম্লিবশিং অসিনা ইসঞ্জিবানি ও.পি.দি.দা অতোপ্পা ইনোবেতিব ফিচর অমা ওইনা ইসঞ্জিবানি ও.পি.দি.দা নেস্নেল ও.পি.দি.শিং হাংদোক্নবা য়াম্না কন্না হোৎনরি৷ মসিগী নেস্নেল ও.পি.দি.শিং অসিগী মতেংদগী দোক্তরশিংনা লৈবাক অসিগী মফম অমা হেক্তদা লৈরিবা পেসেন্তশিংদা হেল্থ সর্ভিস পীবা ঙম্লগনি৷ মসিনা লৈবাক অসিনা থেংনরিবা চেলেঞ্জশিং খুদম ওইনা লৈবাক অসিগী তোঙান তোঙানবা মফমশিংদা দোক্তরশিং অমসুং স্পিসিয়েলিস্তশিং ৱাৎনা লৈরিবা অমসুং চাং মান্ননা লৈতবা অসি মেনশিনবদা মতেং পাংলগনি৷
ইসঞ্জিবানি খ্বাইদগী য়াম্না শিজিন্নরিবা(কন্সল্ত তৌরক্লিবা মশিং) রাজ্য ১০ অদুদি তামিল নাদু(১০৪৪৪৪৬), কর্নতাকা (৯৩৬৬৫৮), উত্তর প্রদেশ (৮৪২৬৪৩), আন্ধ্র প্রদেশ (৮৩৫৪৩২), মধ্য প্রদেশ (২৫০১৩৫), গুজরাত (২৪০৪২২), বিহার (১৫৩৯৫৭), কেরলা (১২৭৫৬২), মহারাস্ত্র (১২৭৫৫০) অমসুং উত্তরখন্দ (১০৩১২৬)নি৷
*****
(Release ID: 1718404)
Visitor Counter : 104


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ অসি করোর ৮২.৬৫ হেনখ্রে
নাবা ফগৎলকপগী চাং অসি হৌজিক ৯৭.৭৭% ওইরি
হৌখিবা পুং ২৪দা অনৌবা কেস ২৬,৯৬৪ রিপোর্ত তৌরকখি
ভারতকী এক্তিব কেসলোদ (৩,০১,৯৮৯) অসি অপুনবা কেসশিংগী ০.৯০% ওইরি
হৌখিবা নুমিৎ ৮৯নি অসিদা চয়োলগী ওইনা লৈরিবা পোজিতিবিতী রেত (২.০৮%) অসি ৩%দগী তাখি
Posted On:
22 SEP 2021 9:44AM by PIB Imphal
ভেক্সিন দোজ ৭৫,৫৭,৫২৯ কাপখিবগা লোইননা হৌখিবা পুং ২৪দা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ৮২.৬৫ (৮২,৬৫,১৫,৭৫৪)গী পন্দুপ হেনবা ঙমখ্রে। মসি সেসন ৮১,০৫,০৩০গী খুত্থাংদা কাপখি।
ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না অপুনবা মশিং অসি খাইদোকপদা অশুম্না লৈরি:
হৌখিবা পুং ২৪ অসিদা মীওই ৩৪,১৬৭ নাবা ফগৎখিবা অসিনা নাবা ফগৎখিবা মীওইশিংগী অপুনবা মশিং অসি ৩,২৭,৮৩,৭৪১ দা হেনগৎহনখি (লাইচৎ হৌবদগী হৌদুনা)।
মসিনা মরম ওইরগা ভারতকী ফগৎলকপগী চাং অসি ৯৭.৭৭%. দা লৈরি। নাবা ফগৎলকপগী চাং অসি মার্চ ২০২০দগী য়েংলকপদা হৌজিক্কী ওইনা খ্বাইদগী ৱাংবা ওইরি।
কেন্দ্র অমদি রাজ্য/য়ু.তি. সরকারশিংগী লেপ্পা নাইদনা অমদি পুন্না হোৎনমিন্নবনা থংন-থংননা হৌখিবা নুমিৎ ৮৭নি অসিদা নোংমগী ওইবা অনৌবা রিপোর্ত তৌরকপা কেস মশিং অসি ৫০,০০০দগী তাদুনা লাক্লি।
হৌখিবা পুং ২৪দা অনৌবা কেস ২৬,৯৬৪ রিপোর্ত তৌরকখি।
হৌজিক্কী ওইনা এক্তিব কেসলোদ ৩,০১,৯৮৯ দা লৈরি। এক্তিব কেস মশিং অসি লৈবাকসিগী অপুনবা পোজিতিব কেসকী মশিংগী ০. ৯০% ওইরি। মসি মার্চ ২০২০দগী য়েংলকপদা ভারতকী এক্তিব কেসশিংগী খ্বাইদগী তাবা মশিং ওইরি।
লৈবাক শিনবা থুংনা তেস্তিং কেপাসিতী চাওনা হেনগৎহনখি। হৌখিবা পুং ২৪ অসিদা লৈবাক অসিদা পুন্না তেস্ত মশিং ১৫,৯২,৩৯৫ তৌখি। হৌজিক ফাওবদা ভারতনা পুন্না তেস্ত মশিং করোর ৫৫.৬৭ (৫৫,৬৭,৫৪,২৮২) হেন্না তৌখ্রে।
নাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ২.০৮%দা লৈদুনা হৌখিবা নুমিৎ ৮৯ নি অসিদা ৩%দগী তানা লৈরি। নোংমগী ওইবা পোজিতিবিতী রেত অসি ১.৬৯ %দা লৈরি। হৌজিক্কী ওইনা নোংমগী ওইনা পোজিতিবিতী রেত অসি হৌখিবা নুমিৎ ২৩নিদা ৩%দগী তানা অমসুং থংন-থংননা নুমিৎ ১০৬নি অসিদা অসি ৫%গী মখাদা লৈরি।
****
(Release ID: 1756936)
Visitor Counter : 105


text:
শেনমিৎলোন্দা মন্ত্রীমন্দলগী মীফম (সি.সি.ই.এ.)
স্তোক একচেঞ্জতা ইনিসিয়েল পব্লিক ওফরগী খুৎথাংদা এক্সপোর্ত ক্রেদিৎ গরেন্তী কোর্পোরেসন লিমিতেদ লৌশিন্নবা মন্ত্রী মন্দলনা অয়াবা পীখ্রে
Posted On:
29 SEP 2021 3:56PM by PIB Imphal
২০১৮, এস.ই.বি.আই. (কেপিতেল অমসুং দিসক্লোজর রিক্বেয়রমেন্তশিংগী ইসু) রিগুলেসনশিংগী মখাদা, স্তোক একচেঞ্জতা ইনিসিয়েল পব্লিক ওফর(আই.পি.ও.)গী খুৎথাংদা লৌশিন্দনা লৈরম্বা সি.পি.এস.ই. অমা, এম./এস. এক্সপোর্ত ক্রেদিৎ গরেন্তী কোর্পোরেসন লিমিতেদপু(ই.সি.জি.সি.) লৌশিন্নবা ইকাই খুম্নরবা প্রধান মন্ত্রী শ্রী নরেন্দ্র মোদীনা থৌবুরেল ওইদুনা ইকোনোমিক এফিয়র্সকী মতাংদা ফমখিবা মন্ত্রী মন্দল মীফমনা অয়াবা পীখ্রে৷
ই.সি.জি.সি. লিমিতেদ অসি ভারত সরকারগী মপুং ফানা চলাইজবা সি.পি.এস.ই. অমনি৷ মসি এক্সপোর্তশিংগীদমক ক্রেদিৎ রিক্স ইন্সুরেন্স অমদি মরী লৈনবা সর্ভিসশিং ফংহন্দুনা এক্সপোর্তশিংগী মরক্তা চাংদম্নরিবা অসি হেনগৎনবগী পান্দমদা লিংখৎখিবনি৷ ২০২৫-২৬ ফাওবগী মনুংদা কম্পেনী অসিনা মহাক্কী মেক্সিমম লিয়াবিলিতীশিং অসি লুপা কোতি লাখ ১.০০দগী লুপা কোতি লাখ ২.০৩দা হেনগৎহন্নবা পান্দম থম্লি৷
ই.সি.জি.সি. লিমিতেদ লৌশিন্নবা হৌদোরকখিবা অসিনা কম্পেনীগী অশেংবা ভেল্যু অদু উৎথোলক্লগনি, কম্পেনীগী ইক্বুইতী হোল্দিংদা মীয়াম শরুক য়াহনবদা পুক্নিং থৌগৎতুনা ‘পিপল্স ওনরশিপ’ প্রমোত তৌরগনি অমদি ত্রান্সপরেন্সী অমদি হেন্না চাওবা থৌদাং লৌদুনা কোর্পোরেত গভর্নেন্স প্রমোত তৌরগনি৷
ই.সি.জি.সি. লৌশিল্লকপা অসিনা ই.সি.জি.সি.না আই.পি.ও. অদুমক নত্রগা ফোলো-ওন পব্লিক ওফর অমগী খুৎথাংদা মার্কেৎতগী ফ্রেশ কেপিতেল মোবিলাইজ তৌবা ঙমহল্লবা য়াই অমদি মতুং তারকপদা মসিগী মেক্সিমম লাইয়েবিলিতী কবর হেনগৎহনবদা মতেং পাংলগনি৷
দিসইনবেস্তমেন্ত তৌবগী শেলশিং অদু সোসিএল সেক্তর স্কিমশিংগী শেল থাদবদা শিজিন্নরগনি৷
*****
(Release ID: 1759811)
Visitor Counter : 77
Read this release in:
Odia
,
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Tamil
,
Telugu
,
Kannada
,
Malayalam


text:
অকোইবগী ফিভম অমসুং ঊমংগী মন্ত্রালয়
পেরিস এগ্রিমেন্ত থবক ওইনা পাংথোক্নবগীদমক অৱাংবা থাক্কী মিনিস্তরশিংগী কমিতি সরকারনা শেম্লে
Posted On:
02 DEC 2020 1:11PM by PIB Imphal
অইং-অশাগী খল হোংলকপগী মতাংদা হায়দোকখিবা ৱাফম থবক ওইনা পাংথোক্নবা ভারতকী থৱায় য়াওবা অদু অমুক হন্না উৎনবা অতোপ্পা খোঙথাং অমদা, পেরিস এগ্রিমেন্ত থবক ওইনা পাংথোক্নবা ইনভাইরোনমেন্ত, ফোরেস্ত অমসুং ক্লাইমেত চেঞ্জ মিনিস্ত্রিনা অৱাংবা থাক্কী মিনিস্তরশিংগী কমিতি অমা শেম্লে। ইনভাইরোনমেন্ত, ফোরেস্ত অমসুং ক্লাইমেত চেঞ্জ মিনিস্ত্রিগী সেক্রেতরিনা কমিতি অসিগী চিয়রমেন ওইগনি।
শেম্নবা থৌরাং তৌরিবা ইন্তর-মিনিস্তরিয়েল এপেক্স কমিতি ফোর ইমপ্লিমেন্তেসন ওফ পেরিস এগ্রিমেন্ত(এ আই পি এ)না লৈবাক অসিগী নেসন্নেল্লি দিতরমাইন কন্ত্রিবুসন্স(এন দি সি) য়াওনা পেরিস এগ্রিমেন্তগী মখাদা ভারতনা অইং-অশাগী খল হোংলকপগী মতাংদা পাংথোকফম থোকপশিং পাংথোক্নবা থবক কয়া পায়খৎকনি।
মিনিস্ত্রি ১৪গী সেনিয়র ওফিসিএলশিংনা ইন্তর-মিনিস্তরিয়েল এপেক্স কমিতি ফোর ইমপ্লিমেন্তেসন ওফ পেরিস এগ্রিমেন্তগী মেম্বরশিং ওইনা থৌ পুগনি অমসুং ভারতকী এন.দি.সি থবক ওইনা পাংথোকপগী খুমাঙ চাউশিনবা য়েংশিনগনি অমসুং পেরিস এগ্রিমেন্তগী দরকার ওইবশিং ফংনবা থবক থৌরমশিং য়েংশিনগনি অমসুং পান্দমশিং অমুক হন্না য়েংশিনগনি।
ইন্তর-মিনিস্তরিয়েল এপেক্স কমিতি ফোর ইমপ্লিমেন্তেসন ওফ পেরিস এগ্রিমেন্তগী অতোপ্পা মরুওইবা থবক অমনা পেরিস এগ্রিমেন্তগী আর্তিকল ৬গী মখাদা ভারতকী কার্বোন মার্কেতশিং য়েংশিন্নবা নেসনেল ওথোরিতি অমা ওইনা থবক পাংথোকপা, কার্বোন মমলগী চৎন-কাংলোনশিং পীবা, কৈথেলগী থবকশিং পাংথোকপা অমসুং অইং-অশাগী খল হোংলকপা অমসুং এন.দি.সিশিংগী মতাংদা অতোপ্পা থবকশিং পাংথোকপনি। অইং-অশাগী খল হোংলকপগী মতাংদা লনাই কাংবু অমসুং এজেন্সি কয়ানা মতেং পাংলিবশিং কমিতি অসিনা য়েংশিনগনি অমসুং মখোয়না পায়খৎলিবা থবকশিং লমজিংগনি।
২০২১দগী পেরিস এগ্রিমেন্ত থবক ওইনা পাংথোকপা হৌরগনি অমসুং অইং-অশাগী খল কাইরকপা থিংনবা পায়খৎলিবা থবকশিং য়েংশিন্নবা অমসুং লৈবাকশিংনা পায়খৎলিবা থবকশিং মপাঙ্গল কনখৎহন্নবা ইন্তর-মিনিস্তরিয়েল এপেক্স কমিতি ফোর ইমপ্লিমেন্তেসন ওফ পেরিস এগ্রিমেন্তগী সংবিধান অসি য়াম্না মরুওই। পেরিস এগ্রিমেন্তগী পান্দমশিংগা চুন্না মালেমদা অইং-অশাগী খল কাইরকপা থিংনবা থবক পায়খৎলিবা লৈবাক খরগী মনুংদা ভারত মাংজিল থারি।
*****
(Release ID: 1677698)
Visitor Counter : 98


text:
রোদ ত্রান্সপোর্ত অমসুং হাইৱে মন্ত্রালয়
কেন্দ্রগী রোদ ত্রান্সপোর্ত মন্ত্রালয়না তাং ১.১০.২০২০দগী ইলেক্ত্রোনিক ইনফোর্স্মেন্ত চৎনহনবা, ইনফোর্মেসন তেক্নোলোজী পোর্তেলগী থোংদা গারীগী দোক্যুমেন্তকী মেন্তেনেন্স তৌবা য়াহন্নবগীদমক সেন্ত্রেল মোতোর ভেহিকল রুল শেমদোকপগী চেরোল থোকখ্রে
আই.তি. সর্বিশিং শীজিন্নবা অমসুং ইলেক্ত্রোনিক মোনিতরিং তৌবনা ত্রাফিক্কী চৎন-কাংলোন চৎনহনবদা হেন্না খুদোংচাগনি অমসুং দ্রাইবর অমসুং লৈবাক মীয়ামদা তাথি তাওইনা তৌবা হন্থহনগনি
লাইসেন্স পীরিবা ওথোরিতীনা দ্রাইবিং লাইসেন্স ককপা নত্ত্রগা হন্দোকহনবগী অকুপ্পা মরোলশিং রেকোর্দ লৌগদবনি অমসুং মথং মনাও নাইনা পোর্তেলদা হাপকৎকদবনি
ইলেক্ত্রোনিক্কী থোংদা ভেলিদেৎ তৌবা গারীগী চে চাংশিং ইন্সপেক্সন তৌনবগীদমক চে চাং ওইনা পুথোক্নবা হায়রোইদবনি
গারী থৌরিঙৈদা খুৎনা পায়দুনা দিভাইস শীজিন্নবসি লম্বী থিনবগী খক্তমক্তা অয়াবা পীরে
Posted On:
26 SEP 2020 7:41PM by PIB Imphal
কেন্দ্রগী রোদ ত্রান্সপোর্ত অমসুং হাইৱে মন্ত্রালয়না তাং ১.১০.২০২০দগী ইনফোর্স্মেন্ত চৎনহনবা, পোর্তেলগী থোংদা গারীগী দোক্যুমেন্ত অমসুং ই চলান মেন্তেনেন্স তৌবা য়াহন্নবগীদমক সেন্ত্রেল মোতোর ভেহিকল রুলস, ১৯৮৯গী তোঙান-তোঙানবা মফমদা শেমদোক্তুনা হেন্না মোনিতর তৌবা অমসুং এম.ভি. রুলশিং চৎনহনবা নুংঙাইনবা চেরোল অমা থোকখ্রে।
আই.তি. সর্বিশিং শীজিন্নবা অমসুং ইলেক্ত্রোনিক মোনিতরিং তৌবনা লৈবাক অসিদা ত্রাফিক্কী চৎন-কাংলোন চৎনহনবদা হেন্না খুদোংচাগনি অমসুং দ্রাইবরদা তাথি তাওইনা তৌবা হন্থহনগনি অমসুং লৈবাক মীয়ামদা হেন্না খুদোংচাগনি।
হায়রিবসি মোতোর ভেহিকল (এমেন্দমেন্ত) এক্ত ২০১৯ পাস তৌখ্রবা মতুং অমসুং ওগস্ত ৯, ২০১৯দা ফোংখ্রবা মতুংদা চঙলকখিবনি।
মসিগী মতুং ইন্না, মোতোর ভেহিকল (এমেন্দমেন্ত) এক্ত ২০১৯গী অখন্নবা প্রোবিজন খরা সেন্ত্রেল মোতোর ভেহিকল রুলস ১৯৮৯ শেমদোক্নবগী কাংলোনশিং অসি জি.এস.আর. ৫৮৪ (ই) তাং ২৫, সেপ্তেম্বর ২০২০দা ফোংখি। অতোপ্পা কয়া য়াওনা শেমদোক-শাদোকপা অসিনা চলান, পোর্তেলগী ৱাহন্থোক হাপচিন্দুনা সর্বিসশিং অসি আই.তি.গী থোংদা চৎনহনবা য়াহনবা অমসুং মখা তানা ইলেক্ত্রোনিক মোনিতরিং অমসুং চৎনহনবা য়ারগনি।
লাইসেন্স পীরিবা ওথোরিতীনা দ্রাইবিং লাইসেন্স ককপা নত্ত্রগা হন্দোকহনবগী অকুপ্পা মরোলশিং মথং মনাও নাইনা রেকোর্দ লৌগদবনি অমসুং পোর্তেলদা চাং নাইনা হাপকৎকদবনি। অসুম্না রেকোর্দ অসি ইলেক্ত্রোনিক ওইনা থমগনি অমসুং দ্রাইবরগী লমচৎসু য়েংশিনবদা খুদোংচাগনি।
সর্তিফিকেৎশিং ফিজিকেল ওইনা, ইলেক্ত্রোনিক্কী মওংদা পুথোকপা অমসুং লৌবা, ভেলিদিতী, অসিগুম্বা দোক্যুমেন্তশিং পীবা অমসুং মখা তানা ইন্সপেক্সনগীদমক তাং অমসুং মতম নম্বা মসুং ওফিসরগী আইদেন্তিতীসু রেকোর্দ লৌগনি। করিগুম্বা চে চাং অদুগী অকুপ্পা মরোল অদু ইনফোর্স্মেন্ত ওফিসরনা ইলেক্ত্রোনিক্কী থোংদা ভেলিদেতেদ তৌবা তারবদি অদুগুম্বা দোক্যুমেন্ত অদুগী ফিজিকেল ফোর্ম অদু অদুগুম্বা দোক্যুমেন্ত অদু ফাজিনগদবা মতাং ফাওবা য়াওনা ইন্সপেক্সনগীদমক পুথোক্নবা হায়রোইদবনি।
মখা তানা করিগুম্বা চে চাং অমহেক্তা পুথোক্নবা হায়বা মতমদা নত্ত্রগা ইন্সপ্তেক্সন তৌবা মতমদা ইন্সপেক্সনগী তাং অমসুং মতম অমসুং য়ুনিফোর্ম শেৎলিবা পুলিস ওফিসর নত্ত্রগা রাজ্য সরকারনা অয়াবা পীরবা অতোপ্পা ওফিসরশিংগী আইদেন্তিতী অদু পোর্তেলদা হাপকৎকদবনি। মসিনা গারীদা মরম চাদনা হন্না চেক তৌবা নত্ত্রগা ইন্সপেক্সন তৌবদা মতেং পাংগনি অমসুং মখা তানা দ্রাইবরশিংদা অৱাবা পীবা হন্থগনি।
মখা তানা নোতিফিকেসন জি.এস.আর. ৫৮৬ (ই) তাং ২৫ সেপ্তেম্বর ২০২০গী থোংদা খুৎনা পায়বা য়াবা খুৎলাই, ইলেক্ত্রোনিক ফোর্মদা দোক্যুমেন্ত ইন্সপেক্সন তৌবা অসিনচিংবগী মতাংদা চুন্ননবা মোতোর ভেহিকল (দ্রাইবিং) রিগুলেসন ২০১৭দা এক্ত অমসুং সি.এম.ভি.আর. ১৯৮৯গা চান্ননবা শেমদোক শেমজিন খরা তৌরে।
এস.ও. (ই) ৩৩১১ তাং ২৫, সেপ্তেম্বর ২০২০গী নোতিফিকেসন্না মোতোর ভেহিকল (এমেন্দমেন্ত) এক্ত ২০১৯গী প্রোবিজন খরা ওক্তোবর ১, ২০২০দগী মমাংগী কাংলোনশিং চৎনবা হৌনবা ফোংলি।
এস.ও. (ই) ৩৩১০ তাং ২৫, সেপ্তেম্বর ২০২০না রাজ্য সরকারশিংনা পেনালতীশিংগী শেলদা হেনগৎনবগী খন্ননবগী কন্দিসনশিং পীরি।
এস.ও. (ই) তাং ২৫, সেপ্তেম্বর ২০২০না মোতো ভেহিকল (দ্রাইবিং) রিগুলেসন, ২০১৭ থুগাইবগী দন্দিশিং অসি সেক্সন ১৭৭ এ.গী মতুং ইন্না পীন্বা অমসুং অসিগুম্বা থুগাইবগী দন্দিশিং অসি এক্ত অসিগী তোখাইবা মওংদা পীদনবা হায়রি।
*****
(Release ID: 1659440)
Visitor Counter : 96


text:
ৱাহৌদোক
শেলমিৎলোনগী তুহৎপীবা, ফাজিন্দুনা থবক শুহনবা, নমদুনা থবক শুহনবা, ফিজিকেল/সেক্সুএল এব্যুজ অমসুং মিসয়ুজ অসি শাথীবা মখলগী ক্রাইম অমনি। অঙাং লল্লোনবা অসি খুদোংথীহনবা য়াবা অমনি অমসুং কেয়র অমসুং প্রোতেক্সনগী মথৌ তাই। মখোয়বু রেস্ক্যু তৌরবা মতুংদা মখোয়বু রিহেব্লিটেত তৌবসু মথৌ তাই। মরম অদুনা অঙাংশীংবু থবক শুহন্নবগী অমসুং/নত্ত্রগা নমদুনা থবক শুহনবগা মরি লৈনবা কেসশীং থীজিন-হুমজিন্নবগীদমক ইফেক্টিভ ওইবা খোংথাংশীং লৌখৎপা মথৌ তাই।
ভারত্তা মী লল্লোনবা থীংনবা অমসুং থেংননবগী মতাংদা এদভাইজরি
মিনিষ্ট্রি ওফ হোম এফিয়ার্সনা ষ্টেট অমসুং য়ুনিয়ন টেরিটোরি পুম্নমক্তা ভারত্তা মী লল্লোনবা থীংনবা অমসুং থেংননবা এদভাইজরি অমা - F.No.15011/6/2009—ATC (এদভাইজরি) সেপ্টেম্বরগী তাং 9, 2009দা ইসু তৌখি।
ত্রাফিকিং ইন হ্যুমেন বিইংস (THB)কা মরি লৈনবা আইনশীং ইফেক্টিভ ওইনা চৎনহনবদা ষ্টেট গবর্নমেন্ট/পুলিসকী মতেং/এক্সন মথৌ তাগদবা, মখাদা পীরিবা পাউতাক্কী মরুওইবা পোইন্টশীং অসি, মরি লৈনবা ৱুমেন এন্ড চাইল্ড দিভেলপমেন্ট, লেবর এন্ড এমপ্লোয়মেন্ট, অমসুং হেলথ এন্ড ফেমিলি ৱেলফেয়রগী মিনিষ্ট্রিশীংগা খুৎশম্নদুনা শেম্বনি:
- কমর্সিএল সেক্সুএল এক্সপ্লোইটেসনগীদমক নুপী অমসুং অঙাংশীং লল্লোনবা থীংনবা অমসুং থেংননবা ষ্টেট এদভাইজরি কমিটি শেম্বা
- ইমপ্লিমেন্টেসন ওফ ইম্মোরেল ত্রাফিক (প্রিভেন্সন) এক্ট (ITPA), 1956
- ইমপ্লিমেন্টেসন ওফ জুভেনাইল জষ্টিস এক্ট (JJ এক্ট), 2000
- ইমপ্লিমেন্টেসন ওফ প্রোহিবিসন ওফ চাইল্ড মেরিএজ এক্ট (PCMA), 2006
- ষ্টেট মেছিনরিগী কেপাসিটি বিল্ডিং
- ত্রাফিকিং থীংবা
- থীজিন-হুমজিনবা অমসুং মরাল পীবা
- রেস্ক্যু তৌবা অমসুং রিহেবিলিটেসন পীবা
এদভাইজরি অদু য়েংনবা, মফমসিদা ক্লিক তৌবীয়ু।
ইং 2009দা ইসু তৌখিবা এদভাইজরিদা হাপচিল্লকপা
মখাদা পিরিবা পেরাগ্রাফশীং অসি মমাংগী এদভাইজরিদা হাপচিল্লকপনি।
- ইন্দিয়ান কনষ্টিট্যুসনগী আর্টিকল 23না মী লল্লোনবা অমসুং নমদুনা থবক শুহনবা অমসুং নমদুনা থবক শুহনবগী অতৈ মওংশীংদা অথীংবা থম্মী।
- জুভেনাইল জষ্টিস (কেয়র এন্ড প্রোতেক্সন ওফ চিলদ্রেন) এক্ট 2000 (মতুং তাবদা JJ এক্ট হায়না পল্লিবা)গী সেক্সন 2 (K)গী মতুংইন্না চহি 18 শুদ্রিবা মীওই অমবু জুভেনাইল নত্ত্রগা অঙাং অমনি হায়না লৌই। JJ এক্টকী সেক্সন 2 (D)না “কেয়র অমসুং প্রোতেক্সন মথৌ তাবা অঙাং অমা” হায়বসি করিনো হায়বদু শন্দোক্না তাক্লি।
- লল্লোনখ্রবা অঙাং অদুবু JJ এক্টকী সেক্সন 2 (D)দা তাক্লিবা হেন্দিকেপ অমহেক্তদগী নত্ত্রগা অপুনবদগী চৈনা ফংবা য়াই অমসুং কেয়র অমসুং প্রোটেক্সন শেংনা মথৌ তারে। অঙাংশিং মখল-মখা কয়াগী ওৎ-নৈবগী মওংগী মতাংদা নৈনরিবা JJ এক্টকী সেক্সন 23, 24, 25, 26 অসি JJ এক্টকী মখাদা কোগনিজিবল ওফেন্স অমনি হায়না লাউথোকই।
- ত্রাফিকিংগী অকক্নবা ওফেন্সকী মতাংদা ক্রিমিনেল লো এমেন্দমেন্ট এক্ট, 2013না ইন্দিয়ান পেনাল কোদ অসিবু শেমদোকই। সেক্সন 370না ত্রাফিকিং অসি শন্দোক্না তাক্লি। খংজিনবা য়াই মদুদি ত্রাফিকিংগী ওফেন্স লেপ্পদা ভিক্টিমগী অয়াবা লৌবা মথৌ তাদে অমসুং ওফেন্স অসি কোগনিজিবলনি হায়বসি মাংজৌননা পনখ্রে।
- নমদুনা থবক শুহনবা ইসুগী মতাংদা সুপ্রিম কোর্টনা ইং 1982গী PUDR ভর্সেস সুপ্রিম কোর্ট 3SCC235তা শন্দোক্না খংহল্লি। মরম অদুনা, খুৎশুমল য়াউদবা নত্ত্রগা লিক্না পীবা সর্ভিস; অতোপ্পা মহুৎশিনবা য়াবা থবক খঞ্জবা য়াহন্দবা; চত্থোক-চৎশিন তৌবা য়াদবগী অধিকার লৈহন্দবা পুম্নমক অসি নমদুনা থবক শুহনবনি হায়না লৌগনি। ফিভমশীং অসিগী মনুংদা অমহক্তদা লৈবা ত্রাফিক তৌখ্রবা অঙাংশীং অদুবু রিত্রিভ তৌবতা নত্তনা ওফেন্দর অদুবু কোগনিজিবল ওফেন্স অমা পাংথোক্লে হায়না চার্জ তৌবা তাই।
- ত্রাফিক তৌরবা অঙাংশীং অয়াম্বদি মাংখিবা অঙাংশীংনি। ত্রাফিক তৌরবা অঙাংশীং নত্ত্রগা নমদুনা থবক শুহনবগী কেস অমদগী হেন্না লৈরবদি, CrPCগী সেক্সন 155 (4)না শেংনা খংহল্লি মদুদি চার্জ তৌরিবা অতোপ্পা ওফেন্সশীংদু নন-কোগনিজিবল ওইবা তারবসু কেস অদুদি কোগনিজিবলনি হায়না লৌগনি।
সোর্স: মিনিষ্ট্রি ওফ হোম এফিয়ার্স, গবর্নমেন্ট ওফ ইন্দিয়া


text:
য়ুমলৈ-কৈরৈ মন্ত্রালয়
প্রধান মন্ত্রী, শ্রী নরেন্দ্র মোদীগী লুচিং মখাদা ভারত সরকারনা পুলিস ফোর্স মোদর্নাইজেসন (এম.পি.এফ.) তৌবগী অম্ব্রেল্লা স্কিম মখা চত্থবগী অয়াবা পীখ্রে
অয়াবা পীখিবা অসিনা কেন্দ্রগী গৃহ মন্ত্রী, শ্রী অমিৎ শাহনা রাজ্য অমসুং য়ুনিয়ন তেরিতোরীশিংগী পুলিস ফোর্সশিংবু মতমগা চুনহন্নবা অমসুং মথৌ তাবগী থৌওং হেন্না ফগৎহন্নবা পায়খৎপা খোঙথাংবু হেন্না খুমাং চাউশিলহনগনি
ইং ২০২১-২২দগী ২০২৫-২৬কী মতমগী অয়াবা পীরিবা অসিনা লুপা করোর ২৬,২৭৫গী অপুনবা শেনফমগী কেন্দ্রগী শেলগী তেংবাং পীথগনি
Posted On:
13 FEB 2022 11:02AM by PIB Imphal
প্রধান মন্ত্রী, শ্রী নরেন্দ্র মোদীগী লুচিং মখাদা ভারত সরকারনা পুলিস ফোর্স মোদর্নাইজেসন (এম.পি.এফ.) তৌবগী অম্ব্রেল্লা স্কিম মখা চত্থবগী অয়াবা পীখ্রে। অয়াবা পীখিবা অসিনা কেন্দ্রগী গৃহ মন্ত্রী, শ্রী অমিৎ শাহনা রাজ্য অমসুং য়ুনিয়ন তেরিতোরীশিংগী পুলিস ফোর্সশিংবু মতমগা চুনহন্নবা অমসুং মথৌ তাবগী থৌওং হেন্না ফগৎহন্নবা পায়খৎপা খোঙথাংবু হেন্না খুমাং চাউশিলহনগনি। মসিগী স্কিম অসিদা লুপা করোর ২৬,২৭৫গী কেন্দ্রগী শেলগী তেংবাংগা লোয়ননা মতমগা চুনহনবা অমসুং হেন্না ফগৎহন্নবা হোৎনবদা শরুক পীরিবা মরী লৈনবা সব-স্কিম খুদিংমক মনুং চনগনি।
স্কিম অসিগী পনবা য়াবা মশক থোকপা ফীচরশিং মখাদা পীরিঃ
- লৈবাক অসিগী মনুংদা অচৌবা ফোরেন্সিক সেত-অপ অমা শেমগত্তুনা ইন্তর্নেল সেক্যুরিতী, লো অমসুং ওর্দর, পুলিসনা মতমগা চুনবা তেক্নোলোজী শিজিন্নবা হৌবা, রাজ্যশিংদা নার্কোতিক্স কন্ত্রোলগী থৌওংদা তেংবাংবা অমসুং ক্রিমিনেল জস্তিস সীস্তেম মপাঙ্গল কনখৎহনবগী থৌওং কয়া অমা স্কিম অসিগী মনুং চল্লি।
- স্তেত পুলিসপু মতমগা চুনহন্নবা পায়খৎলিবা স্কিম অসিদা কেদ্রনা লুপা করোর ৪,৮৪৬ পুথোক্কনি।
- রিসোর্সশিংবু মোদর্নাইজ তৌবগী খুত্থাংদা সাইন্তিফিক ওইবা অমসুং মতম চানা থিজিন হুমজিনবদা তেংবাংনবগীদমক্তা রাজ্য/য়ুনিয়ন তেরিতোরীশিংদা মরোমদোম ওইনা চলায়বা য়াবা ফোরেন্সিক সাইন্স ফেসিলিতী শেমগৎ-শাগৎপা।
- জম্মু অমসুং কশ্মিরগী য়ুনিয়ন তেরিতোরী, লালহৌবগী ইরাংনা চৈথেং ফংলবা অৱাং নোংপোক লমদম অমসুং লেফ ৱিং এক্সত্রিমিজম (এল.দবল্যু.ই.)না শোকহল্লবা মফমশিংগী সেক্যুরিতীগী থৌওংশিংগা মরী লৈনবা চাদিংগীদমক্তা লুপা করোর ১৮,৮৩৯গী কেন্দ্রগী তেংবাং খাক্তুনা থম্বা।
- এল.দবল্যু.ই.গা মাইয়োক্নন্নবগীদমক্তা ‘নেস্নেল পোলিসী অমসুং এক্সন প্লান’ থবক ওইনা পায়খৎপদগী এল.দবল্যু.ই.গা মরী লৈনবা মীহাৎ-মীপুনগী থৌওংশিংগী চাং মশক থোক্না হন্থরকখ্রে। মায় পাকপা অসিবু হেন্না খুমাং চাউশিলহন্নবগীদমক্তা, লুপা করোর ৮৬৮৯গী কেন্দ্রগী তেংবাং য়াওবা এল.দবল্যু.ই.গা মরী লৈনবা স্কিম তরুক্কী অয়াবসু পীখ্রে। স্কিমশিং অসিগী মনুংদা মমাংদা ফংখ্রিবা মায় পাকপশিং অসিবু হেন্না মরা চেৎহন্নবগীদমক্তা এল.দবল্যু.ই.না শোকহল্লবা জিলা অমসুং হেন্না মরু ওইবা মিৎইয়েং চঙফম থোকপা জিলাশিংগীদমক্তা পায়খৎপা স্পিসিএল সেন্ত্রেল এসিস্তেন্স (এস.সি.এ.)সু মনুং চল্লি।
- ইন্দিয়া রিজর্ব বত্তালিয়ন্স/স্পিসিএলাইজ ইন্দিয়া রিজর্ব বত্তালিয়ন্সপু থাক ৱাংনা পুখৎনবগীদমক্তা লুপা করোর ৩৫০গী কেন্দ্রগী তেংবাংগী অয়াবসু পীখ্রে।
- লুপা করোর ৫০ কায়থোক্তুনা পায়খৎপা ‘নার্কোতিক্স কন্ত্রোল তৌনবা রাজ্য অমসুং য়ুনিয়ন তেরিতোরীশিংদা তেংবাংবা’গী সেন্ত্রেল সেক্তর স্কিম অসিসু মখা তানা চত্থরগনি।
*******
(Release ID: 1798595)
Visitor Counter : 46


text:
হকশেল অমসুং য়াইফ-য়ুম্বাল মন্ত্রালয়
কোবিদ-১৯ অপদেৎ
Posted On:
22 SEP 2021 9:33AM by PIB Imphal
লৈবাক পুম্বগী ভেক্সিনেসন দ্রাইব অসিগী মখাদা হৌজিক ফাওবদা ভেক্সিন দোজ করোর ৮২.৬৫ কাপথোকখ্রে
অপুনবা কেস্তগী এক্তিব কেস একাউন্ত ১% মখাদা লৈরি, হৌজিক্কী ওইনা ০.৯০%নি; মার্চ ২০২০দগী খ্বয়দগী নেম্বা ওইরি
ভারতকী হৌজিক লৈরিবা এক্তিব কেস মশিং ৩,০১,৯৮৯নি; নুমিৎ ১৮৬দা খ্বায়দগী নেম্বা ওইরি
পুং ২৪গী মনুংদা অনৌবা কেস ২৬,৯৬৪ লাক্লি
হৌজিক ওইরিবা ফগৎলকপগী চাং ৯৭.৭৭%নি; মার্চ ২০২০দগী খ্বয়দগী ৱাংবা ওইরি
পুং ২৪ মনুংদা ৩৪,১৬৭ ফগৎলক্তুনা, অপুনবা মীশিং ৩,২৭,৮৪,৭৪১ ফগৎলকখ্রে
হৌখিবা নুমিৎ ৮৯দা চয়োলগী পোজিতিবিতী রেত ৩%গী মখাদা লৈদুনা হৌজিক (২.০৮%)দা লৈরি
নোংমগী ওইবা পোজিতিবিতী রেত (১.৬৯% ) হৌখিবা নুমিৎ ২৩নিদা ৩% মখাদা ওইরি
হৌজিক ফাওবদা অপুনবা তেস্ত করোর ৫৫.৬৭ তৌখ্রে
****
(Release ID: 1756933)
Visitor Counter : 124


text:
হকশেল অমসুং য়াইফ-য়ুম্বাল মন্ত্রালয়
কেন্দ্রগী হকশেল মন্ত্রালয়না নেস্নেল হেল্থ মিসনগী মখাদা খুমাং চাউশিনবগী ফীভম য়েংশিন্নবা রাজ্য/য়ু.তি.শিংগা লোয়ননা মীফম পাঙথোকখ্রে; রাজ্যশিংনা ই.সি.আর.পি.-II, ১৫শুবা এফ.সি. গ্রান্তশিংগী মখাদা প্রোজেক্তশিং অথুবদা লোইশিল্লগনি
রাজ্য পুম্নমক্কী জিলা খুদিংমক্তা প্রধান মন্ত্রী নেস্নেল দাইলাইসিস প্রোগ্রাম (পি.এম.-এন.দি.পি.)না কোল্লিবা অসি পাকথোক-চাউথোকপদা মীৎয়েং চংগনি
রাজ্য/য়ু.তি.শিংদা পি.এম.এন.দি.পি.গী মখাদা লেম্না দাইলাইসিসকী খুদোংচাবশিং ফংলিবা বেনিফিসরী পুম্নমক্কী অকুপ্পা মরোলশিং লৌখৎনবা এ.পি.আই.দা য়ুম্ফম ওইবা আই.তি. প্লেৎফোর্ম, পি.এম.এন.দি.পি. পোর্তেল শীজিন্নবা খঙহনখ্রে
Posted On:
17 JUN 2022 3:04PM by PIB Imphal
নেস্নেল হেল্থ মিসন (এন.ঐচ.এম.), ইমর্জেন্সী কোবিদ রেস্পোন্স পেকেজ (সি.সি.আর.পি.)-II, প্রধান মন্ত্রী আয়ুশ্মান ভারত হেল্থ হেল্থ ইনফ্রাস্ত্রকচর মিসন (পি.এম.-এ.বি.ঐচ.আই.এম.), ১৫শধবা ফাইনান্স কম্মিসন গ্রান্তস অমসুং প্রধান মন্ত্রী নেস্নেল দাইলাইসিস প্রোগ্রাম (পি.এম.-এন.দি.পি.)গী মখাদা লৈরিবা ফিজিকেল অমসুং ফাইনান্সিএল প্রোগ্রেস য়েংশিন্নবা ঙসি ভিদিও কনফরেন্সকী খুত্থাংদা রাজ্য অমসুং য়ু.তি. পুম্নমক্কা লোয়ননা পাঙথোকপা মীফম অমদা কেন্দ্রগী হকশেল সেক্রেতরী, শ্রী রাজেশ ভুশন্না ময়াই তাংবল লৌখ্রে।
লৈবাক শিনবা থুংবদা এফোর্দেবল, এক্সেসিবল অমসুং ইক্বিতেবল পব্লিক হেল্থকিয়র সর্ভিসশিং ফংহনবা ঙম্নবা ভারত সরকারনা লৌখৎখিবা থৌশিল অমসুং খোঙথাং কয়ামরুম অদু পল্লদুনা রাজ্য/য়ু.তি.শিংদা এন.ঐচ.এম.গী মখঅদা প্রোগ্রামশিং ইমপ্লিমেন্ত তৌবা অমসুং ফন্দশিং কাইথবা, ই.সি.আর.পি.-II অমসুং পি.এম.-এ.বি.ঐচ.আই.এম.গী মখাদা লৈরিবা তোঙান-তোঙানবা প্রোজেক্তশিংগী স্তেতসকী মতাংদা অকুপ্পা ৱারোল য়াওবা প্রজেন্তেসন অমা উৎতুনা খঙহনখি। মীফম অসিনা নেস্নেল দাইলাইসিস প্রোগ্রামগী ১০০% কবরেজ য়ৌবা ঙম্নবা হোৎনবদসু মীৎয়েং থমখি।
কেন্দ্রগী হকশেল সেক্রেতরীনা প্রোগ্রাম অমসুং থৌশিলশিং ইমপ্লিমেন্ত তৌনবগীদমক নেস্নেল হেল্থ মিসন (এন.ঐচ.এম.)গী মখাদা পীথখিবা সরকারগী রিসোর্সশিং অসি নীংথিনা অমসুং কান্নবা মওংদা শীজিন্ননবা হায়খি। মহাক্না রাজ্য/য়ু.তি.শিংদা ফন্দ শীজিন্নবগা মরী লৈনবা মথৌ তাবা চে-চাং/য়ুতিলাইজেসন সর্তিফিকেৎশিং পীনবা অমসুং শীজিন্নদবা শেনফম হন্দোক্নবা খঙহনখি। রাজ্যশিংদা মসিগী ত্রান্সফরশিং অসি পব্লিক ফাইনান্সিএল মেনেজমেন্ত সিস্তেম (পি.এফ.এম.এস.) পোর্তেলদা মেপ তৌনবসু হায়খ্রে।
লেবেল পুম্নমক্তা, প্রাইমারী, সেকেন্দরী, তর্সিয়রী লেবেলদা কিয়র পীরিবা অসিদা লৈরিবা হেল্থ সিস্তেমশিং অমসুং ইন্সতিত্যুসনশিংগী কেপাসিতী দিবেলপ তৌনবা অমসুং হৌজিক থেংনরিবা অমসুং তুংদা থেংনবা লাইচৎ/খুদোংথিবশিং নীংথিনা রেস্পোন্দ তৌনবা হেল্থ সিস্তেমশিং শেম-শানবা পি.এম.-এ.বি.ঐচ.আই.এম.গী মখাদা ইং কুমজা ২০২১-২২দগী ২০২৫-২৬কী মনুংদা লুপা করোর ৬৪,১৮০ কাইথখি। কেপিতেল এক্সপেন্দিচরগীদমক ফন্দশিং অসি শীজিন্নবদা মীৎয়েং থম্লদুনা রাজ্য/য়ু.তি.শিংদা প্রপোজেলশিং পীশিল্লক্নবা খঙহনখ্রে অমসুং মন্ত্রালয়না মতম চানা রাজ্যশিংদা ফন্দশিং কাইথনবা পি.এম.-এ.বি.ঐচ.আই.এম.গী মখাদা কেন্দ্রগী হকশেল মন্ত্রালয়দা এম.ও.য়ু.শিং থাখ্রে। ফিজিকেল অমসুং ফাইনান্সিএল প্রোগ্রেস মেপ্পিং তৌনবা রাজ্যশিংদা অথুবদা ফিজিকেল ফেসিলিতীশীং মশক খঙদোক্নবা অমসুং এন.ঐচ.এম.-প্রোগ্রেস মোনিতরী সিস্তেম (পি.এম.এস.) পোর্তেলদা মেপ্পিং এক্সর্সাইজ মপুং ফানা তৌনবা খঙহনখ্রে।
ই.সি.আর.পি.-II পেকেজকী মখাদা কাইথখিবা ফন্দশিং শীজিন্নবা হেনগৎপগী মথৌ তাবা অদু পল্লদুনা রাজ্যশিংদা কেন্দ্রগী শরুক্কী শেনফমগী ১০০% রাজ্যশিংদা কাইথখ্রে হায়না খঙহনখি। ই.সি.আর.পি.-IIগী মখাদা লৈরিবা রাজ্যশিংগী এক্সপেন্দিচর স্তেতসকী মতাংদা মখোয়দা খঙহল্লদুনা মখোয়দা এন.ঐচ.এম.-পি.এম.এস. পোর্তেলগদা এপ্রুবেলশিং মপুং ফানা মেপ্পিং তৌনবা অমসধং তাঙ্কক নাইনা ফীভম য়েংশিন্নবা অমুক হন্না খঙহনখ্রে। অহেনবা ওইনা রাজ্য/য়ু.তি.শিংদা কেন্দ্রগী হকশেল মন্ত্রালয়দগী অয়াবা লৌবগী মহুৎ স্তেৎ হেল্থ সোসাইতীজ (এস.ঐচ.এস.)তা ই.সি.আর.পি.-IIগী মখাদা পাইখৎপা থবক-থৌরমশিংগী লেমহৌরিবা এপ্রুবেলশিং পীনবা ওথোরাইজ তৌখি হায়না খঙহনখি। অরোইবদা রাজ্যশিংদা ই.সি.আর.পি.-IIগী মখাদা পাইখৎপা থবক-থৌরম পুম্নমক ২০২২গী দিসেম্বর ৩১ ফাওবদা লোইশিন্নবা খঙহনখি।
লৈবাক পুম্বদা প্রধান মন্ত্রী নেস্নেল দাইলাইসিস প্রোগ্রাম (পি.এম.এন.দি.পি.)গী কভরেজ চাউথোক্নবা রাজ্য খুদিংমক্তা হেমোদাইলাইসিস প্রোগ্রাম অসি জিলা খুদিংমক্তা কভর তৌনবা খংহনখ্রে অমসুং অনাবশিংগী য়াম্না রেস্ত্রিক্তিব ওইদবা অমসুং ইন্সতিত্যুসনশিংদগী তেক্নিকেল দিমান্দ কয়া লৈতবনা পেরিতিনিএল দাইলাইসিস প্রোগ্রামসু লোয়ননা প্রমোৎ তৌনবা খংহনখ্রে। পি.এম.এন.দি.পি.গী মখাদা দাইলাইসিস সর্ভিসশিং লেম্না ফংলিবা বেনিফিসরী খুদিংমক্কী অকুপ্পা মরোল হাপ্নবা এ.পি.আই.দা য়ুম্ফম ওইবা আই.তি. প্লেৎফোর্ম অমা ওইরিবা পি.এম.এন.দি.পি. পোর্তেল চাউনা শিজিন্ননবা রাজ্যশিংদা খংহনখ্রে। দুপ্লিকেসন থিংনবা অমসুং ত্রান্সপরেন্সী, ইফিসেন্সী অমসুং ইন্তর-ওপরেবিলিতী লৈহন্নবা অভা আই.দি.গী অখন্নবা দিজিৎ-১৪ শিজিন্নদুনা রেজিস্ত্রেসন তৌনবা রাজ্যশিংদা খংহনখ্রে। মখোয়দা এ.পি.আই.শিং শিয়র তৌনবা অমসুং করিগুম্বা হোলিস্তিক কভরেজগী তোঙানবা পোর্তেলশিং শিজিন্ননবা পি.এম.এন.দি.পি.কা পুনশিন্নবা খংহনখ্রে।
কুমারী রোলি সিংহ, এ.এস. অমসুং এম.দি., শহরী ভিশাল চৌহান, জোইন্ত সেক্রেতরী, কুমারী ইন্দ্রানি কৌশল, ইকনোমিক এদভাইজর অমসুং কেন্দ্রগী হকশেল মন্ত্রালয়গী মকোকথোংবা ওফিসরশিংনা রাজ্য অমসুং য়ূ.তি.শিংদগী এ.ঐচ.এম.গী মিসন দিরেক্তরশিং অমসুং অতোপ্পা মকোকথোংবা ওফিসিএলশিংগা লোয়ননা ভর্চুএল রিভ্যু মীতিং অদুদা শরুক য়াখি।
****
(Release ID: 1834902)
Visitor Counter : 30


text:
মনিপুর ইক্সত্রাওদিনরি গেজেট নম্বর ৪০৮ দেটেদ ০৯/১২/২০১৬ অমসুং সেক্রেটরিয়েট, রেভেনিউ দিপার্টমেন্ট ওদর নম্বর ১৬/১২/২০১৬-আর দেটেদ দিসেম্বর ৮, ২০১৬গী মতুং ইন্না, মনিপুর গোভর্ন্মেন্টনা অনৌবা জিলা তরেৎ শেম্বদা “ককচিং জিলা” শোক ২০১৬গী ডিসেম্বর তাং ৮দগী লৈবা হৌখি । জিলা অসি মনিপুরগী মখা থংবা শরুক্তা লৈ । জিলা অসিগী অৱাংদা থৌবাল জিলা অমসুং ইম্ফাল নোংচুপ জিলা, নোংপোক্তা তেংনৌপল জিলা অমসুং চান্দেল জিলা, নোংচুপ্তা বিষ্ণুপুর জিলা, মখাদা চান্দেল জিলা লৈ । মনিপুরগী তম্পাক্কী লৈমায় অসি সমুদ্রগী ইমায়গী মথক মিতর ৭৯০দা লৈ । ককচিং জিলাগী লৈমায়সু মসিগা খেন্নদে । জিলা অসি তমপাক্কী লম ওইরবসু, জিলাসিগী লম পুম্নমক লৈতেম মান্নবা ওইদে । মরমদি মসিদা তুরেল কয়া চেল্লি, পাৎ ময়াম অমসু মরক্তা লৈ । পাৎশিং অসিগী খরদি ৱারী শিংবুনদা লীনরি ।
বিধান সভাগী কেন্দ্রা মরি – হিয়াংলম কেন্দ্রা, ৱাবগাই কেন্দ্র, সুগুনু কেন্দ্র অমসুং ককচিং কেন্দ্রগী শরুক য়ামদ্রবদা খর খরদি ককচিং জিলাগী মনুংদা লৈ। জিলা অসিদা সব-দিবিজন অনি – ককচিং সব–দিবিজন অমসুং ৱাইখোং সব-দিবিজন, ম্যুনিসিপাল কাউন্সিল অহুম – ককচিং ম্যুনিসিপাল কাউন্সিল, ককচিং খুনৌ ম্যুনিসিপাল কাউন্সিল অমসুং সুগুনু ম্যুনিসিপাল কাউন্সিল লৈ । কম্যুনিটি দিভল্পমেন্ট ব্লোক অনিসু লৈ, অমনা ককচিংদা অদুগা অমনা ৱাইখোং সব-দিরিজনদা ।
লৈফম
মনিপুরগী খাথংবা তম্পাক্কী শরক অয়াম্বা ককচিং জিলানা কনশিল্লি । জিলা অসি ২৪.৬৪ এনঃ অমসুং ২৪.২৩ এনঃ লেটিট্যুদ অমসুং ৯৪.০৭ ই অমসুং ৯৩.৪২ ই লোঙ্গীট্যুদতা লৈ ।
হৱা-নুংশিৎ
ককচিং জিলা হৱা-নুংশিৎ – অইং-অশাগী চাং থোইনা কায়দে ফৈ । জিলাসিগী মফম খুদিং নোং ফজনা চুই । মোইরাংলাইজিরোমদগী হৌরকপা নোংনা জুনদগী সেপতেম্বর ফাওবা তাই । মোনসুন হনখিবগা লোয়নবা নোংনা মরক মরক্তা লিফেৎ লিফেৎ তাই । ডিসেম্বরদগী ফেব্রুৱারী ফাওবা নিংথমথা ওই । নিংথম থাদসু অৱাংগী নোংহৌনা করিগুম্বদা নোং তাই। মার্চ অমসুং ওক্তোবর (মেরা অমসুং ফাইরেল-লমতা) অসি চহি অমগী মনুংদা খ্বাইদগী নুংঙাইবা মতমনি। অদুবু ইকুই কুইদনা অইং-অশাগী চাং অহোংবা লাকলে; মসি মরু ওইনা উমং কোকথোকপদগীনি। অদুনা মফম মতম চাবদা উ থাবগী থবক তৌদবা য়াদবনি ।
কালেন্দা জিলা অসি ৩২º সিঃ দগী ৩৫º সিঃদা লৈ; য়াম্না শাবা ওইদে। এপ্রিলদগী জুন ফাওবদা ৩৭º সিঃ দগী হেন্না শাদে। ডিসেম্বরদগী ফেব্রুৱারী ফাওবা নিংথমথা ওইদুনা অইং-অশাগী চাং ৬º সিঃ দগী ৪º সিঃদা লৈ।
লম্বী-থোং
য়াম্না মরু ওইবা অচৌবা সোরোক নম্বর ৩৯ অসি জিলা অসি ফাওদুনা চৎলি। মসিনা মোরে অমসুং তমু ফাওদুনা বর্মা য়ৌখি। ভারতনা নিংতম্বা ফংদ্রিঙৈদা লম্বী অসি ইতিহাসিক ওইনা মনিপুরগী অমসুং বর্মাগী লান্মীশিংনা লাল তাথোক-তাশিন তৌবদা শীজিন্নরম্মী। অদুগা মতমদুদা লম্বীসি য়াম্না খুবা খোঙ লম্বী ওইনা লৈরম্মী। হৌজিক্না লম্বীসি চাকহোন লম্বীনি।
তুরেলশিং
ককচিং জিলাগী মনুংদা চেল্লিবা মরু ওইবা তুরেলদি ইম্ফাল তুরেল অমসুং থৌবাল তুরেলনি। তুরেলশিং অসিনা অৱাং অমসুং নোংচুপলোমদা থৌবাল জিলাগী লমখৈ খায়বদা মরু ওই। মতম অমদা তুরেলশিং অসি পোৎ পুথোক পুশিন অমসুং লল্লোন-ইতিক্তা য়াম্না কান্নরম্মী। জিলা অসিগী অতোপ্পা তুরেলশিংদি ৱাংজিং, অরোং অমদি সেকমাই তুরেলশিংনি। অদুবু হৌজিক্কী মতমগী লায়না অমসুং থুনা শীজিন্নবা য়াবা লম্বী কয়া থোকলকপা মরম্না হায়রিবা তুরেলশিং অসি হান্নগুম লল্লোন-ইতিক্তা পোৎ পুথোক পুশিনদা থোইদোক্না কান্নবা ওইদ্রে। তুরেলশিং অসিদগী লৈঙোই, নুংজেং, নুংনচিংবা লৌদুনা য়ুম-কৈ শাবদা শীজিন্নৈ। চান-থক্নবা ফিশু-ফিজাম ইরুজবনচিংবগী হিরম কয়াদা তুরেলশিং অসি কান্নরি।
ককচিং জিলাগী মখা থংবা শরুক খরদি অনেম্বা লৈমায়নি – লোক্তাক পাৎকী লমনি। নোংগী ঈশিং লৈবা অথেন্বা পাৎ মচা খরা লৈ; মথোয় অদুদি খরুং পাৎ, ইকোপ পাৎ, পুম্লেন পাৎ, লৌশি পাৎ, অমসুং ঙাঙৌ পাৎনি ।


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ কোতি ১২২.৪১ হেনখ্রে
হৌখিবা পুং ২৪দা দোজ লাখ ৪২.০৪ হেন্না কাপখি
হৌজিক হৌজিক্কী ওইবা রিকোভরী রেত অসি ৯৮.৩৪%নি
হৌখিবা পুং ২৪দা অনৌবা কেস ৮,৩০৯ লাকখি
ভারতকী এক্তিব কেসলোদ অসি ১,০৩,৮৫৯নি
চয়োলগী ওইনা পোজিতিব ওইখিবগী চাং (০.৮৫%) ১%গী মখাদা লৈখিবা নুমিৎ ১৫নি শুরে
Posted On:
29 NOV 2021 9:37AM by PIB Imphal
ঙসি অয়ুক্কী পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না হৌখিবা পুং ২৪দা, ভেক্সিন দোজ ৪২,০৪,১৭১কাপতুনা, লৈবাক অসিগী কোবিদ-১৯ ভেক্সিনেসন কভরেজ অসি পুন্না কোতি ১২২.৪১ (১,২২,৪১,৬৮,৯২৯) হেনখ্রে৷ মসি সেসন ১,২৬,৮১,০৭২দা কাপখিবনি৷
ঙসি অয়ুক পুং ৭ ফাওবগী মনুংদা ফংখিবা প্রোভিজনেল রিপোর্তকী মতুং ইন্না ভেক্সিন কাপখিবা অপুনবা ফিগরগী শরুকশিং অদুদি:
হৌখিবা পুং ২৪দা পেসেন্ত ৯,৯০৫ রিকোভর তৌরকখিবা অসিনা রিকোভর তৌখ্রবা অপুনবা পেসেন্ত মশিং(লাইনা-লাইচৎ অসি হেক হৌরকপদগী) অসি ৩,৪০,০৮,১৮৩দা হেনগৎহনখ্রে৷
লোইন-লোইননা ভারতকী রিকোভরী রেতসু ৯৮.৩৪% ওইখ্রে৷
কেন্দ্র অমসুং রাজ্যশিং/য়ু.তি.শিংনা য়াম্না কন্না খুৎশম্নদুনা হোৎনখিবা অসিনা নোংমদা অনৌবা কেস ৫০,০০০গী মখাদা তানা লাকখিবা হৌজিক্তি নুমিৎ ১৫৫নি শুরে৷
হৌখিবা পুং ২৪দা অনৌবা কেস ৮,৩০৯ লাকখি৷
হৌজিক হৌজিক লৈরিবা এক্তিব কেস মশিং অসি ১,০৩,৮৫৯নি৷ হৌজিক হৌজিক লৈরিবা এক্তিব কেস মশিং অসি লৈবাক অসিগী অপুনবা পোজিতিব কেস মশিং অদুগী ০.৩০% ওই, ২০২০গী মার্চ থাদগী য়েংলকপা মতমদা মসিনা খ্বাইদগী নেম্বনি৷
লৈবাক অসিদা তেস্তিং কেপাসিতী লেপ্প-লৈতনা হেনগৎলক্লি৷ হৌখিবা পুং ২৪দা তেস্ত পুন্না ৭,৬২,২৬৮ তৌখি৷ হৌজিক ফাওবদা ভারতনা তেস্ত পুন্না কোতি ৬৪.০২ হেন্না (৬৪,০২,৯১,৩২৫) তৌখ্রে৷
লৈবাক অসিদা তেস্ত তৌবগী চাং হেনগৎলকখিবা অসিদা, হৌজিক্তি চয়োলগী ওইনা পোজিতিব ওইখিবগী চাং ০.৮৫% ওইদুনা ১%গী মখাদা লৈখিবা নুমিৎ ১৫নি শুরে৷ নোংমদা পোজিতিব ওইবগী চাং ১.০৯% ওই৷ হৌজিক্তি নোংমদা পোজিতিব ওইখিবগী চাং ২%গী মখাদা লৈখিবা নুমিৎ ৫৬নি শুরে অমসুং ৩%গী মখাদা লৈখিবা নুমিৎ ৯১নি শুরে৷
********
(Release ID: 1775982)
Visitor Counter : 88


text:
হকশেল অমসুং য়াইফ-য়ুম্বাল মন্ত্রালয়
ভারতকী অপুনবা কোবিদ-১৯ ভেক্সিনেসন কভরেজ অসি করোর ১১৭.৬৩ লানখ্রে
হৌখিবা পুং ২৪দা দোজ লাখ ৭১.৯২ হেন্না কাপথোকখ্রে
নাবা ফগৎলকপগী চাং অসি হৌজিক ৯৮.৩২% ওইরি
হৌখিবা পুং ২৪দা অনৌবা কেস ৭,৫৭৯ রিপোর্ত তৌরকখি
ভারতকী এক্তিব কেসলোদ ১,১৩,৫৮৪তা লৈরি
হৌখিবা নুমিৎ ৬০ অসিদা চয়োলগী ওইনা লৈরিবা পোজিতিবিতী রেত (০.৯৩%) অসি ২%দগী তাখি
Posted On:
23 NOV 2021 9:31AM by PIB Imphal
ভেক্সিন দোজ ৭১,৯২,১৫৪ কাপখিবগা লোইননা হৌখিবা পুং ২৪দা ভারতকী কোবিদ-১৯গী ভেক্সিনেসন কভরেজ অসি ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না করোর ১১৭.৬৩ (১,১৭,৬৩,৭৩,৪৯৯) গী পন্দুপ হেনবা ঙমখ্রে। মসি সেসন ১,২১,৬৯,১৩৫ গী খুত্থাংদা কাপখি।
ঙসি অয়ুক পুং ৭ ফাওবগী প্রোভিজনেল রিপোর্তকী মতুং ইন্না অপুনবা মশিং অসি খাইদোকপদা অশুম্না লৈরি:
হৌখিবা পুং ২৪ অসিদা মীওই ১২,২০২ নাবা ফগৎখিবা অসিনা নাবা ফগৎখিবা মীওইশিংগী অপুনবা মশিং অসি ৩,৩৯,৪৬,৭৪৯দা হেনগৎহনখি (লাইচৎ হৌবদগী হৌদুনা)।
মসিনা মরম ওইরগা ভারতকী ফগৎলকপগী চাং অসি ৯৮.৩২% দা লৈরি।
কেন্দ্র অমদি রাজ্য/য়ু.তি. সরকারশিংগী লেপ্পা নাইদনা অমদি পুন্না হোৎনমিন্নবনা থংন-থংননা হৌখিবা নুমিৎ ১৪৯নি অসিদা নোংমগী ওইবা অনৌবা রিপোর্ত তৌরকপা কেস মশিং অসি ৫০,০০০দগী তাদুনা লাক্লি।
হৌখিবা পুং ২৪দা অনৌবা কেস ৭,৫৭৯ রিপোর্ত তৌরকখি।
হৌজিক্কী ওইনা এক্তিব কেসলোদ ১,১৩,৫৮৪ দা লৈরি। এক্তিব কেস মশিং অসি লৈবাকসিগী অপুনবা পোজিতিব কেসকী মশিংগী ০.৩৩% ওইদুনা ২০২০গী মার্চতগী খ্বায়দগী নেম্বা ওইরি।
লৈবাক শিনবা থুংনা তেস্তিং কেপাসিতী চাওনা হেনগৎহনখি। হৌখিবা পুং ২৪ অসিদা লৈবাক অসিদা পুন্না তেস্ত মশিং ৯,৬৪,৯৮০ তৌখি। হৌজিক ফাওবদা ভারতনা পুন্না তেস্ত মশিং করোর ৬৩.৩৪ (৬৩,৩৪,৮৯,২৩৯) হেন্না তৌখ্রে।
নাকল অমরোমদা লৈবাক শিনবা থুংনা তেস্তিং কেপাসিতী হেনগৎহনখিবগা লোইননা চয়োলগী ওইবা পোজিতিবিতী রেত ০.৯৩%দা লৈদুনা হৌখিবা নুমিৎ ৬০ নি অসিদা ২%দগী তানা লৈরি। নোংমগী ওইবা পোজিতিবিতী রেত অসি ০.৭৯%দা লৈরি। হৌজিক্কী ওইনা নোংমগী ওইনা পোজিতিবিতী রেত অসি হৌখিবা নুমিৎ ৫০নিদা ২%দগী তানা অমসুং থংন-থংননা নুমিৎ ৮৫নি অসিদা অসি ৩%গী মখাদা লৈরি।
****
(Release ID: 1774189)
Visitor Counter : 82


text:
প্রধানমন্ত্রীগী লোইশঙ
প্রধান মন্ত্রীনা রাজ্য অমসুং য়ুনিয়ন তেরিতোরী পুম্নমক্কী মুখ্য মন্ত্রীশিংগা ৱারী শানখ্রে
২০২০গী মার্চ ২০দগী মুখ্য মন্ত্রীশিংগা লোয়ননা পাংথোকপা অসিগুম্বা মখলগী ৫শুবা মীফম
হৌজিক হোৎনগদবা অসি খুঙ্গংগী লমদমশিংদা কোবিদ-১৯ শন্দোকপা থিংবনি: প্রধান মন্ত্রী শ্রী নরেন্দ্র মোদী
ভারতনা কোবিদ-১৯ মতুংগী য়ুগদা ফংগদৌরিবা তাঞ্জাশিংগী কান্নবা লৌগদবনি: প্রধান মন্ত্রী
ঐখোয় পুম্নমক্না মালেমগী অনৌবা রিয়েলিতীগীদমক থৌরাং তৌগদবনি: প্রধান মন্ত্রী
Posted On:
11 MAY 2020 10:22PM by PIB Imphal
প্রধান মন্ত্রী শ্রী নরেন্দ্র মোদীনা কোবিদ-১৯গী মায়োক্তা চত্থরিবা ভারতকী লান্দা তুংগী পোরম য়াৎনবগীদমক ঙসি লৈবাক অসিগী রাজ্য অমসুং য়ুনিয়ন তেরিতোরী পুম্নমক্কী মুখ্য মন্ত্রীশিংগা ৱারী শানখ্রে।
প্রধান মন্ত্রীনা মহাক্কী হৌদোক্কী ৱারোলদা হায়খি, “হৌজিক ঐখোয়দা ৱাফম অসি ময়েক শেংনা তাক্লে মদুদি ভারত্তা লাইচৎ অসি করম-করম্বা জিওগ্রাফিকেল লমদমশিংদা শন্দোক্লি অমদি খ্বাইদগী শোকহল্লিবা মফমশিংনা করম-করম্বনো। মসিদসু নত্তনা হৌখিবা চয়োল খরদা ওফিসিয়েলশিংনা অসিগুম্বা মখলগী ফিভমশিংদা জিলাগী থাক ফাওবা ওপরেতিং প্রোসিজরশিং নীংথিজনা খঙবা ঙম্লে।”
প্রধান মন্ত্রীনা হায়খি মদুদি কোবিদ-১৯ শন্দোরকপগী মতাংদা নীংথিজনা খঙবা ঙম্বা অসিনা মসিগী মায়োক্তা শোক্নরিবা লান অসি নিয়ম চুম্না শোক্নবদা লৈবাক অসিনা মতেং ওইরগনি।
মহাক্না হায়খি, “মরম অদুনা হৌজিক ঐখোয়না কোরোনাভাইরসকী মায়োক্তা চত্থরিবা লান অসিদা ঐখোয়গী অদুগুম্লবা লালোং অদুদা পুক্নীং চংবা ঙম্লগনি। ঐখোয়গী নাক্তা শিংনবা অনি লৈরি- লাইনাগী ত্রান্সমিসন রেৎ হন্থনবা, অমদি গাইদলাইন পুম্নমক ঙাক্না চৎতুনা পব্লিক এক্তিবিতী তপ্না-তপ্না হেঙ্গৎহনবনি, অমদি ঐখোয়না পান্দম অনিমক অসি ফংনবগী মায়কৈদা থবক তৌবা তাই।”
প্রধান মন্ত্রীনা মখা তানা হায়খি মদুদি হৌজিক খুঙ্গংগী লমদমশিংদা কোবিদ-১৯ শন্দোকপা থিংনবা হোৎনবা তাই।
প্রধান মন্ত্রীনা ফোংদোকখি মদুদি ইকোনোমীদা রোদমেপ অমা থৌরাং তৌনবীদমক রাজ্যশিংনা থমলক্লিবা ৱাফমশিংদা খন্ন-নৈনরে।
মুখ্য মন্ত্রীশিংনা কোবিদ-১৯গী মায়োক্তা লৈবাক অসিগী লান্দা প্রধান মন্ত্রীগী লীদরশিপ্পু শিংথাখি অমসুং লৈবাক অসিদা মেদিকেল অমসুং হেল্থ ইনফ্রাস্ত্রকচর চেৎশিলহনবগী মথৌ তাবা অদুসু ফোংদোকখি। মখোয়গী মরক্তগী কয়া অমনা ফোংদোকখি মদুদি মাইগ্রেন্তশিংগী হল্লকপগা লোয়ননা অখন্ননা খুঙ্গংগী লমদমশিংদা ফ্রেস ইনফেক্সনগী থোংদা লাইচৎ শন্দোরকপা থিংনবগীদমক সোসিয়েল দিস্তেন্সিং গাইদলাইনশিং চেকশিন্নবা চৎনহনবা, মাস্ক অমসুং সেনিতাইজেসন শিজিন্নবদা পুক্নীং চংবা মথৌ তাই।
মীরৈবাক্তগী হল্লকপা পন্দুনা লৈরিবা ভারত মচাশিংবু শুংশোই-শোইদনা ক্বরেন্তাইন তৌবদসু অকনবা ৱাফম থমখি। ইকোনোমীদা মুখ্য মন্ত্রীশিংনা মখোয়গী ৱাফমশিংদা এম.এস.এম.ই.শিং, পাৱরগুম্বা ইনফ্রাস্ত্রকচর প্রোজেক্তশিংদা দরকার ওইবা তেংবাং পীনবা, লোনশিংদা শেন্দোয়গী চাং হন্থহন্নবা অমদি এগ্রিকলচরগী ওইবা পোত্থোকশিং কৈথেলদা য়ৌহনবদা অকনবা ৱাফম থমখি।
প্রধান মন্ত্রীনা কোবিদ-১৯গী মায়োক্তা লৈবাক অসিগী লান্দা মরুওইবা থৌদাং লৌবগীদমক অমদি এক্সপরিয়েন্সনা থল্লবা মমল য়াম্লবা পাউতাকশিংগীদমক মুখ্য মন্ত্রীশিংবু থাগৎপা ফোংদোকখি।
প্রধান মন্ত্রীনা হায়খি মদুদি ঐখোয়না মসি খঙগদবনি মদুদি কোবিদ-১৯গী মতুংদা মালেম অসি মপুংফানা অহোংবা লাক্লে। হৌজিক মালেমগী লাঞ্জাওগী মতৌগুম প্রি-কোরোনা, পোস্ত-কোরোনাগী মালেম ওইরগনি। মসিগী ঐখোয়গী থবক তৌবগী মওং-মতৌদা মরুওইবা অহোংবা পুরক্লগনি।
মহাক্না হায়খি মদুদি মীওই অমদগী হৌরগা মীওইবা জাতি পুম্বা পুন্সিগী অনৌবা লম্বী অসি “জন সে লেকর জগ তক”কী প্রিন্সিপলদা য়ুমফম ওইরগনি।
ঐখোয় পুম্নমক্না মালেমগী অনৌবা রিয়েলিতীগীদমক থৌরাং তৌগদবনি হায়না মহাক্না হায়খি।
মহাক্না হায়খি, “ঐখোয়না লোকদাউনবু তপ্না-তপ্না লৌথোক্নবা মিৎয়েং থম্লগসু, ঐখোয়না নীংশিংগদবদি হৌজিক ফাওবা ঐখোয়না ভেক্সিন নত্ত্রগা সোলুসন অমত্তা ফংদ্রি, ভাইরস অসি থেংননবা খ্বাইদগী চাউবা খুৎলায়দি সোসিয়েল দিস্তেন্সিংনি।”
প্রধান মন্ত্রীনা খুদুপ অনিগী অরাপ্পগী মরুওইবা অদুদা অমুক হন্না অকনবা ৱাফম থমখি অমদি হায়খি মদুদি মুখ্য মন্ত্রী কয়া অমনা নুমিদাং কার্ফ্যু থম্নবগীদমক থম্লক্লিবা ৱাফম অদু পাংথোকপনা মীয়ামগী মরক্তা চেকশিনবা হেঙ্গৎহল্লগনি।
মহাক্না মুখ্য মন্ত্রী পুম্নক্কী মফমদা লোকদাউনগী মতাংদা অকক্নবা ফীদবেক পীরক্নবা হায়জখি।
প্রধান মন্ত্রীনা হায়খি মদুদি, ঐখোয়গী মাংদা লাক্কদৌরিবা অদুগুম্লবা তোঙান-তোঙানবা শিংনবা কয়া লোইশিন্নবা অপুনবা মিৎয়েং অমা ঐখোয়না মথৌ তাগনি। লৈবাক অসিদা মোন্সুন্না লাক্লবদা নন-কোবিদ লাইনা কয়া অমা শন্দোরক্লগনি, মদুগীদমক ঐখোয়না ঐখোয়গী মেদিকেল অমসুং হেল্থ সিস্তেমশিং শেম-শাবা অমদি চেৎশিলহনবা তাই।
এজুকেসন সেক্তরদা তিচিং অমসুং লর্নিংগী অনৌবা মোদেলশিং করম্না চৎনহনগদগে হায়বদা পুক্নীং চংনবা মহাক্না পোলিসী মেকরশিংদা হায়খি।
তুরিজমগী মতাংদা ঙাংলদুনা প্রধান মন্ত্রীনা হায়খি মদুদি মহাক্না দোমেস্তিক তুরিজমদা পোতেন্সিয়েল উবা ফংলি অদুবু ঐখোয়না মসিগী মওং-মতৌগী মতাংদা খনবা মথৌ তাই।
মহাক্না হায়খি, “ঐহাক্না চেৎনা উবা ফংলে মদুদি লোকদাউনগী অহানবা ফেজদা দরকার ওই খনবা খোংথাংশিং অনিশুবা ফেজদা মথৌ তাখিদে অমদি মতৌ অসুম্না অহুমশুবা ফেজদা দরকার ওই খনবা খোংথাংশিং মরিশুবা ফেজদা মথৌ তাদে।”
ত্রেন সর্বিসশিং অমুক হন্না হৌদোকপগী মতাংদা ঙাংলদুনা প্রধান মন্ত্রীনা হায়খি মদুদি ইকোনোমিক এক্তিবিতী ফগৎহন্নবগীদমক মসি মথৌ তাই, অদুবু মসিগা লোয়ননা মহাক্না হায়খি মদুদি রুৎ পুম্নমক্তা মথৌ তৌবা হৌখিরোই। অকক্নবা ত্রেন মশিং খরদমক চেনগনি হায়না প্রধান মন্ত্রীনা হায়খি।
প্রধান মন্ত্রীনা হায়খি মদুদি মহাক্না অফবতা উবা ফংলি, রাজ্য অমত্তনা নীংবা কায়বা উৎলকপা লৈত্রি অমদি অসিগুম্লবা কলেক্তিব দিতর্মিনেসন অসিনা ভারতপু কোবিদ-১৯গী মায়োক্তা শোক্নরিবা মসিগী লান্দা মায় পাকহনগনি।
প্রধান মন্ত্রীনা হায়খি মদুদি কোবিদ-১৯ মতুংগী য়ুগনা তাঞ্জাশিংসু পুরক্লি মদুগী ভারতনা কান্নবা লৌগদবনি।
****
(Release ID: 1623259)
Visitor Counter : 89
Read this release in:
English
,
Urdu
,
Marathi
,
Hindi
,
Bengali
,
Assamese
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল অমসুং য়াইফ-য়ুম্বাল মন্ত্রালয়
দা. হর্শ ৱর্ধন্না ফুদ অমসুং ন্যুত্রিশনগী মতাংদা কোলাবোরেতিব রিসর্চ অমসুং ইনফোর্মেশন দিসসেমিনেশনগীদমক্তা সি.এস.আই.আর অমসুং এফ.এস.এস.এ.আই.গী মরক্তা এম.ও.য়ু.গী খুৎয়েক পীনবদা সভাপতি ওইখি
এফ.এস.এস.এ.আই.বু মখোয়গী ‘ইত রাইত ইন্দিয়া’ মোভমেন্তগীদম্তা ফুদ সীস্তেমস ভিজন প্রাইজ পীখি
Posted On:
07 AUG 2020 5:38PM by PIB Imphal
কেন্দ্রগী হকশেল অমসুং য়াইফ য়ুম্বালগী মন্ত্রী, দা. হর্শ ৱর্ধন্না ঙসি শ্রী অশ্বিনি চৌবে রাজ্য মন্ত্রী (ঐচ.এফ.দবল্যু.) য়াওদুনা হকশেল অমসুং য়াইফ য়ুম্বালগী মন্ত্রালয়গী মখাদা লৈবা ফুদ সেফতী এন্দ স্তেন্দার্দস ওথোরিতী ওফ ইন্দিয়া (এফ.এস.এস.এ.আই.) অমসুং সাইন্স & তেক্নোলজীগী মন্ত্রালয়গী মখাদা লৈবা কাউন্সিল ওদ সাইন্তিফিক রিসর্চ (সি.এস.আই.আর.)গী মরক্তা এম.ও.য়ু.গী খুৎয়েক পীনবদা সভাপতি ওইখি। এম.ও.য়ু. অসিনা ফুদ অমসুং ন্যুত্রিশনগী লমদা কোলাবোরেতিব রিসর্চ অমসুং ইনফোর্মেশন দিসসেমিনেশনগী পান্দম থম্লি।
প্রেমিয়র ওর্গনাইজেশন অনিমক অসিগী পোতেন্সিয়েল অমসুং ফেকল্তিশিং পুন্সিনগদবা অনৌবা খোংথাং অসিগীদমক্তা এফ.এস.এস.এ.আই. অমসুং সি.এস.আই.আর. অনিমকপু থাগৎপা ফোংদোক্লদুনা দা. হর্শ ৱরধন্না হায়খি মদুদি মসিগী এম.ও.য়ু অসিনা ফুদ সেফতী অমসুং ন্যুত্রিশন রিসর্চকী লমদা পুথোরক্কদবা তেক্নোলোজীশিং অমসুং প্রোগ্রামশিং অদু মশক খঙদোকপা ঙমহনগনি, মসিগা লোইননা ইন্দিয়ন বিজনেসশিংনা দিপ্লোই তৌনবগীদমক্তা অমসুং/ নত্রগা কমপ্লায়েন্সশিং রগুলেত তৌনবগীদমক্তা সি.এস.আই.আর.দা লৈরিবা অনৌবা মখলগী তেক্নোলোজীশিং খঙদোকহল্লি।মসিনা ফুদ কঞ্জমশন, বায়োলোজিকেল রিস্ককী থৌদোকশিং অমসুং থোক্লিবশিং, চিঞ্জাক্তা য়াওরিবা কন্তামিনেন্তশিং, থোরক্লিবা খুদোংথিবশিং খঙদোকপা, মখোয়বু লাকশিন্নবগী পোরমশিং অমসুং রেপিদ এলর্ত সীস্তেম হৌদোকপগী মতাংদা দেতা খোমগৎপগী থবকসু পাংথোক্কনি। ওর্গনাইজেশন অনি অসিনা ফুদ প্রোদক্তশিংগী ক্বালিতী অমসুং সেফতীগী মতাংদা শিংথানবা য়াবা রিপোর্ত পীনবগী পাম্বৈশিং পুথোকপদা অমসুং ভেলিদেশন তৌবদা পান্দম থমদুনা, লৈবাক অসি শিনবা থুংনা লৈরিবা লেবোরেতরী নেতৱার্ককী ক্বালিতী লৈবা হেনগৎহন্নবগী মাইকৈ তম্না খুৎশম্নদুনা থবক তৌগনি হায়না মহাক্না হায়খি।
এফ.এস.এস.এ.আই. অমসুং সি.এস.আই.আর.গী মরক্তা খুৎয়েক পীনখিবা এম.ও.য়ু. অসিগী মতাংদা ৱা ঙাংলদুনা, দা.হর্শ ৱর্ধন্না হায়খি “এম.ও.য়ু. অসি ভারত্তা ফুদ & ন্যুত্রিশন, অমসুং ফুদ অমসুং কঞ্জ্যুমর সেফতী সোল্যুশনশিংগী লমদা কোলাবোরেতিব রিসর্চ অমসুং ইনফোর্মেশন দিসসেমিনেশনগী মথৌ তারিবা ভারতকীদমক্তা অফবা ফ্যুচর অমা শেমগদবা য়াম্না মরু ওইবা খোংথাং অমনি। ভারতকী প্রেমিয়র ইন্সতিত্যুশন অনি অসিগী মরক্তা খুশম্নবা অসিনা ন্যু ফুদ সীস্তেম ২০৫০গী মংলান অসি মংফাওনহনবদা চাউরবা থৌদাং লৌগনি”
দা. হর্শ ৱর্ধন্না এফ.এস.এস.এ.আই.বু ‘ইত রাইত ইন্দিয়া মুভমেন্ত’কীদমক্তা সেকেন্দম্যুজ, অমসুং ওপন আই.দি.ই.ও.গা পার্তনরশিপ তৌদুনা রোকফেল্লর ফা্ন্দেশন্না পীবা এৱার্দকীদমক্তা গ্লোবল ওর্গনাইজেশন ১০গী মনুংদা অমা ওইনা খনখিবদা থাগৎপা ফোংদোকখি। এৱার্দ অসিনা চহি ২০১৫০ ফাওবদা মখোয়না শেমগৎপা পাম্লিবা রিজেনরেতিব অমসুং নোরিশিং ওইবা ফুদ সীস্তেমগী পুক্নীং থৌগৎনীংঙাই ওইবা ভিজন পুথোরককিবা ওর্গনাইজেশনশিংবু মশক খঙবী। দা. হর্শ ৱর্ধন্না এৱার্দ অসি ফুদ সাফতী অমসুং ন্যুত্রিশনগী মাইকৈ তম্না চংশিল্লিবা এফ.এস.এস.এ.আই.গী হোলিস্তিক ওইবা অমসুং পাথ ব্রেকিং ওইবা খোংথাং অদুগী য়াম্না চাউনা মশক খঙবীবনি। মসিনা হায়রিবা অসিবু চাউখৎলকপগী লম্বিগীদমক্তা ভিজনসু পীরি হায়না মহাক্না মখা তাখি। মহাক্না হায়খি মদুদি “মীপুম খুদিংমক্কীদমক্তা হেল্থকী ভিজন অসি এখোয়গী পুন্সিদা হকচাং শাজেল তৌবা অমসুং মচি লৈবা চিঞ্জাক খনবা , হায়রিবা পাম্বৈ অনি অসিগী খুত্থাংদা ফংবা ঙমগনি। ‘ইত রাইত ইন্দিয়া’ ভিজন অসিফুদ প্রোদক্সন, প্রোসেসিং, দিস্ত্রিব্যুশন, ক্বালিতি অমসুং ত্রেসেবিলিতীদা স্তেকহোল্দরশিং অমসুং লিভরেজিং তেক্নোলোজী য়াওদুনা অসোই-অঙাম য়াওদবা, হকচাং ফবা অমসুং সস্তেন্নেবল ফুদকী কলচর অমা শেম্বা অমসুং চুম্না চাবগী শাজৎ থম্নবা কঞ্জ্যুমরশিংবু এমপাৱর তৌনবগী মতাংদনি”।
২০৫০গী অনৌবা ফুদ সীস্তেমগী উখিবা ভিজন অসিনা ওর্গানিক ওইবা মওংদা পুথোকপা অফবা, ন্যুত্রিসিয়স ওইবা, প্লান্ত-বেজদ, লোকল, সিজনেল অমসুং ইন্দিজেনস ফুদশিংগী দিমান্দদা হেনগৎলকপা উবা ফংগনি হায়না দা. হর্শ ৱর্ধন্না পনখি। মসিনা ক্লাইমেত-ফ্রেন্দলী ওইবা ফুদ প্রোদক্সন সীস্তেমশিং, লম অমসুং ঈশিংগী কঞ্জার্বেশন তৌবা, ভেল্যু চেনদা চিঞ্জাক্তা অমাং-অতা অমসুং মাংহনবা হন্থবা, মরোমদোম লেপচবা ঙম্বা লোকল ইকোনোমীশিংগীদমক্তা স্মোল স্কেল প্রোদক্সন য়ুনিৎশিংদা হেনগৎলকপা, এভাইরনমেন্ত ফ্রেন্দলী ওইবা পেকেজিংগী অতোপ্পা পাম্বৈশিং শিজিন্নবা, অরেমখাকশিং শিজিন্নফম লৈহনবদা অহেনবা মিৎয়েং চংবা উবা ফংগনি হায়না মহাক্না হায়খি।
শ্রী অশ্বিনি কুমার চৌবেনা রোকফেল্লর ফাউন্দেশন্না হৌদোকখিবা য়াম্না ইকাইখুম্ননীংঙাই ওইরবা এৱার্দকী রেসিপিয়েন্তশিংবু থাগৎপা ফোংদোকখি। মহাক্না হায়খি “ভারতনা উখিবা মুভমেন্ত অসিগী ভিজন অসিনা মমাংঙৈগী চাবা-থকপগী শাজৎশিংদা য়াওরিবা ত্রেদিশনেল অয়ুরভেদিগ ৱিস্দমবু হিংগৎহনবা, মসিগী পাম্বৈশিং অসিবু থবক ওইনা পাংথোক্নবা অনৌবা মখল মখা কয়াগী থবক্কী খুদোংচাবা কয়া অমা লৈহনগনি অমসুং লোকল অমসুং রুরেল ইকোনোমীশিংদা, মরু ওইনা ইকোনোমিক গ্রোথ অমসুং জেন্দর ইক্বিতী পুরক্লিবা নুপীশিংগীদমক্তা মতেং পাংগনি।” সি.এস.আই.আর.গা তৌখিবা এম.ও.য়ু. অসিনা এফ.এস.এস.এ.আই.বু লৈরিবা অমসুং নোভেল তেক্নোজীশিং অমসুং প্রোগ্রামশিং খঙদোকপা ঙমহনগনি, ফুদ কঞ্জমশনগী মতাংদা দেতা খোম্বা, নৌনা থোরক্লিবা খুদোংথিবশিং লৈরিবা অমসুং থোক্লিবশিং, রেপিদ-এলর্ত সীস্তেম পুথোকপা অমসুং মসিগীদমক্তা লেবোরেতরী নেতৱার্ককী ক্বালিতী হেনগৎহনবা ঙমহনগনি”, হায়না ঞআক্না মখা তাখি।
শ্রী শেখর সি. মান্দে, দি.জি.-সি.এস.আই.আর, শ্রী অরুন সিংহাল, সি.ই.ও., এফ.এস.এস.এ.আই. অমসুং এফ.এস.এস.এ.আই. অমসুং সি.এস.আই.আর.গী অতোপ্পা সেনিয়র ওফিসিয়েলশিংসু থৌরম অদুদা য়াওখি। দা. অমুল্যা কে. পান্দা, সেন্তর ওফ ইন্নোভেতিব এন্দ এপ্লাইদ বায়োপ্রোসেসিং (সি.আই.এ.বি., মোহালি), দি.বি.তি.গী মখাদা লৈবা ওতোনোমস বোদীগী দা. সুদেশ কুমার য়াদৱ, দা. আদ্দানকি ৱামসি কৃষ্ণা, সাইন্তিস্ত, দি.বি.তি.; অমসুং সি.এস.আই.আর. লেবশিংগী দাইরেক্তরশিং; শ্রী কে.এম.কে.এস. রাঘৱা রাও, দাইরেক্তর, সেন্ত্রেল ফুদ তেক্নোলোজিকেল রিসর্চ ইন্সতিত্যুত (সি.এফ.তি.আর.আই., মাইসোর), দা. অলোক ধাৱন, দাইরেক্তর, ইন্দিয়ন ইন্সতিত্যুত ওফ তোক্সিকোলোজী রিসর্চ (আই.আই.তি.আর., লখনৌ), দা.সঞ্জয় কুমার, দাইরেক্তর, ইন্সতিত্যুত ওফ হিমালয়ান বায়োরিসোর্চ তেক্নোলোজী (আই.ঐচ.বি.তি., পালমপুর), দা. অয়াপ্পনপিল্লাই অজায়াঘোশ, দাইরেক্তর, নেস্নেল ইন্সতিত্যুত ফোর ইন্তরদিসিপ্লিনরী সাইন্স এন্দ তেক্নোলোজী (এন.আই.আই.এস.তি., থিরুৱানন্থপুরম), অমসুং দা. নরহরি সাস্ত্রী, দাইরেক্তর, নোর্থ ইস্ত ইন্সতিত্যুত ওফ সাইন্স এন্দ তেক্নোলোজী (এন.ই.আই.এস.তি., জোরহাত)না মীফম অসিদা দিজিতেল ওইনা শরুক য়াখি।
******
(Release ID: 1644591)
Visitor Counter : 68


text:
মন্ত্রীমন্দল
“স্কিম ফোর ফোর্মেলাইজেসন ওফ মাইক্রো ফুদ প্রোসেসিং ইন্তর্প্রাইজেস (এফ.এম.ই.)” মন্ত্রীমন্দলনা অয়াবা পীরে
Posted On:
20 MAY 2020 2:27PM by PIB Imphal
ভারত পুম্বগী ওইনা চৎনগদবা লুপা ক্রোর ১০,০০০ কাইথোক্তুনা অনওর্গনাইজ সেক্তরগীদমক কেন্দ্রনা শেনফম পুথোকপা অনৌবা স্কিম অমা -“স্কিম ফোর ফোর্মেলাইজেসন ওফ মাইক্রো ফুদ প্রোসেসিং ইন্তর্প্রাইজেস(এফ.এম.ই.)” প্রধান মন্ত্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। স্কিম অসিগী চাদিং ভারত সরকারনা চাদা ৬০ অমসুং রাজ্যশিংনা চাদা ৪০ পুথোক্কনি।
স্কিমগী অকুপ্পা মরোলশিং:
পান্দমশিং:
- মাইক্রো ফুদ প্রোসেসিং য়ুনিৎশিংদা শেন্থং পীবা হেনগৎহনবা।
- পান্দম থম্লিবা ইন্তর্প্রাইজশিংগী শেন্দোং হেনগৎহনবা।
- চীঞ্জাক্কী মগুন অমসুং অশোই-অঙাম থোকহন্দবা হেনগৎহনবা।
- মতেং পীবগী থবকশিং কনখৎহনবা।
- অনওর্গনাইজ সেক্তরদগী ফোর্মেল সেক্তরদা ওন্থোকপা।
- নুপী ওন্ত্রপ্রিনরশিং অমসুং এস্পিরেসনেল দিস্ত্রিক্তশিংদা অখন্নবা মিৎয়েং চংবা।
- হুন্দোকখাকশিংদগী শেন তানবগী থবক পুক্নিং থৌগৎপা।
- চীংমীশিংগী জিলাশিংদা উমংগী পোৎথোকশিংদা মিৎয়েং চংবা।
মরুওইবা শক্তমশিং:
- কেন্দ্রগী স্কিমনি। ভারত সরকারনা চাদা ৬০ অমসুং রাজ্যশিংদা চাদা ৪০ পুথোক্কনি।
- ক্রেদিৎ লিঙ্ক সবসিদীনা মাইক্রো ইন্তর্প্রাইজ ২,০০,০০০ মতেং পাংগনি।
- স্কিম অসি চহি ৫ চংনা ২০২০-২১দগী ২০২৪-২৫ ফাওবগী মনুংদা পায়খৎকনি।
- ক্লস্তর ওইনা পায়খৎকনি।
- য়াম্না পৎকনবা পোৎথোকশিংদা মিৎয়েং চংগনি।
লনাই মাইক্রো য়ুনিৎশিং শৌগৎপা:
- মাইক্রো ইন্তর্প্রাইজশিংনা প্রোজেক্ত কোস্তকী চাদা ৩৫ হায়বদি লুপা লাখ ১০ ফাওবগী ক্রেদিৎ লিঙ্ক সবসিদী ফংগনি।
- বেনিফিসরী অমগী পুথোকফম থোকপা শেনফম খ্বাইদগী পীকপদা চাদা ১০ ওইগনি অমসুং লেমহৌরিবনা লোন পীগনি।
- দি.পি.আর. শেম্বা অমসুং তেক্নোলোজী ফগৎহনবগী স্কিল ত্রেনিং পীগনি।
এফ.পি.ও.শিং/এস.ঐচ.জি.শিং/কোওপরেতিবশিং মতেং পীবা:
- ৱার্কিং কেপিতেল ওইনবা অমসুং খুৎলায়শিং লৈনবা এস.ঐচ.জি.শিংগী মেম্বরশিংদা লোন পীবা।
- বেকৱার্দ/ফোরৱার্দ লিঙ্কেজশিং, ইনফ্রাস্ত্রকচর, পেকেজিং, য়োনবা অমসুং ব্রান্দ শেমগৎনবগী গ্রান্ত পীবা।
- স্কিল ত্রেনিং পীবা অমসুং খুৎশম্নদুনা চৎমিন্নবা।
- ক্রেদিৎ লিঙ্ক কেপিতেল সবসিদী
থবক ওইনা পায়খৎনবা মতম:
- স্কিম অসি ভারত শীনবা থুংনা পায়খৎকনি।
- য়ুনিৎ ২,০০,০০০দা বেক ইন্দেৎ ক্রেদিৎ লিঙ্ক সবসিদী পীগনি।
- মেম্বরশিংগী খুৎলায়শিং লৈনবা অমসুং ৱার্কিং কেপিতেল ওইনবা লোন পীনবা এস.ঐচ.জি. অমদা লুপা লাখ ৪গী সিদ কেপিতেল পীগনি।
- বেকৱার্দ/ফোরৱার্দ লিঙ্কেজশিং, ইনফ্রাস্ত্রকচর, পেকেজিং, য়োনবা অমসুং ব্রান্দ শেমগৎনবগী গ্রান্ত পীগনি।
থবক ওইনা পাংথোক্নবা থৌরাংশিং
- এফ.পি.আই. মিনিস্তরনা চেয়রমেন ওইবা ইন্তর-মিনিস্ত্রিয়েল ইমপাৱর কম্মিতী(আই.এম.ই.সি.)অমনা স্কিম অসি সেন্তরদা য়েংশিনগনি।
- এস.ঐচ.জি.শিং/এফ.পি.ও.শিং/কোওপরেতিবশিংনা অনৌবা য়ুনিৎশিং লিংখৎনবা অমসুং মাইক্রো য়ুনিৎশিং পাকথোক-চাউথোক্নবা পুখৎলকপা ৱাফমশিং চীফ সেক্রেতরীনা লুচিংবা স্তেৎ লেবেল কম্মিতী (এস.এল.সি.) অমনা য়েংশিনগনি।
- স্কিম অসি থবক ওইনা পায়খৎনবা এক্সন প্লানশিং রাজ্যশিংনা শেমগনি অমসুং ভারত সরকারনা অয়াবা পীগনি।
- থবক অসি অহুমশুবা কাংবু অমনা য়েংশিনগনি।
স্তেৎ নোদেল দিপার্তমেন্ত অমসুং এজেন্সী
- স্কিম অসি থবক ওইনা পাংথোক্নবা রাজ্য/য়ু.তি. সরকারনা নোদল দিপার্তমেন্ত অমসুং এজেন্সী অমা হাপকনি।
- রাজ্য অমগী থৌরাং তৌবা, ক্লস্তর শেমগৎপা, য়েংশিনবা, য়ুনিৎশিং মতেং পাংবা অমসুং কাংলুপ শেম্বগী থবকশিং স্তেৎ নোদেল এজেন্সি(এস.এন.এ.)না পাংথোক্কনি।
নেসনেল পোর্তেল অমসুং এম.আই.এস.
- লনাই মীওইশিংনা স্কিম অসি শরুক য়ানবা নেসনেল লেবেল পোর্তেল অমা লিংখৎকনি।
- স্কিমগী থবক খুদিংমক নেসনেল পোর্তেলদা পাংথোক্কনি।
পুনশিনবা ঙাক্লৌ
- ভারত সরকার অমসুং রাজ্য সরকারশিংনা হৌজিক পায়খৎলিবা স্কিমশিংনা অনৌবা স্কিম অসিদা শৌগৎকনি।
- কেপিতেল ফংদ্রিবা, মতেং ফংদ্রিবা, ত্রেনিং অমসুং ইনফ্রাস্ত্রকচর ৱাৎলিবশিং স্কিম অসিনা মেনখৎকনি।
কান্নবা অমসুং থবক পীবা:
- মাইক্রো-ইন্তর্প্রাইজ লাখ ৮ রোম কান্নবা ফংগনি।
- মাইক্রো ইন্তর্প্রাইজ ২,০০,০০০দা ক্রেদিৎ লিঙ্ক সবসিদী পীগনি।
- মসিনা মখোয়না চাংদম্নবা অমসুং মওং তানা থবক তৌবা অমসুং গ্রোথ লৈহনগনি।
- প্রোজেক্ত অসিনা স্কিল অমসুং সেমি-স্কিল থবক লাখ ৯ রোম পীরবা য়ারি।
- স্কিম অসিনা হৌজিক লৈরিবা মাইক্রো ফুদ প্রোসেসিং ওন্ত্রপ্রিনরশিং, নুপী ওন্ত্রপ্রিনরশিং অমসুং এস্পিরেসনেল দিস্ত্রিক্তশিংদা লৈরিবা ওন্ত্রপ্রিনরশিংশিংদা শেন্থং পীবা হেনগৎহনগনি।
- অফবা কৈথেল ফংবা হেনগৎহনগনি।
- খন্দোকপা, শেম-শাবা, য়োম্বা অমসুং পৈদুনা থম্নবগী থবকশিংগী খুদোংচাবশিং ফংবা হেনগৎহনগনি।
নুংগী ৱারোল:
- সেক্তর অসিগী চাদা ৯৮ ওইনা রেজিস্তার তৌদবা ফুদ প্রোসেসিং ইন্তর্প্রাইজ লাখ ২৫ রোম লৈরি। মখোয়গী মনুংদা চাদা ৬৬ রোম খুঙ্গংশিংদা লৈ অমসুং চাদা ৮০না ইমুং-মনুংগী ইন্তর্প্রাইজশিংনি।
- সেক্তর অসি শেন্থং ফংদবা, অনৌবা তেক্নোলোজী ৱাৎপা, য়োনফম লৈতবা অমসুং হকশেলগী ওইবা থাক য়ৌদবা কয়া মায়োক্নরি।
- মসিগী সেক্তর অসি ফগৎহনবনা মহৈ-মরোং মাংবা হন্থহনগনি অমসুং থবক ফংবা হেনগৎহনগনি অমসুং লৌমীশিংগী শেন্থোক শরুক অনি হেনগৎহনবা হায়বা সরকারগী পান্দম অদু ফংবা ঙমগনি।
****
(Release ID: 1625762)
Visitor Counter : 85
Read this release in:
Malayalam
,
Kannada
,
Tamil
,
Odia
,
English
,
Urdu
,
Hindi
,
Marathi
,
Bengali
,
Punjabi
,
Gujarati
,
Telugu


text:
হ্যুমেন রিসোর্স চাউখৎ-থৌরাংগী মন্ত্রালয়
নই দিল্লীদা অৱাংবা থাক্কী মহৈলোয়শংশিংগী ওইনা ঐচ.আর.দি.গী কেন্দ্রগী মন্ত্রীনা ভর্চুএল ওইবা মওংদা ‘য়ুক্তি ২.০’ হৌদোকখ্রে
‘য়ুক্তি’ অসিগী অঙনবদা থোকখিবা ভর্জনশিং অদু অথুবা মতমদা ফোংলগনি - শ্রী রমেশ পোখ্রিয়াল
Posted On:
23 JUN 2020 6:14PM by PIB Imphal
হ্যুমেন রিসোর্স দিভেলপমেন্তকী কেন্দ্র মন্ত্রী শ্রী রমেশ পোখ্রিয়াল ‘নিশঙ্ক’না মহৈগী অৱাংবা থাক্কী মহৈলোয়শংশিংদা লল্লোন-ইতিক্কা মরি লৈনবা থবক পাংথোকপগী মঙম অমসুং ইনক্যুবেতেদ স্তার্তএপকা মরি লৈনবা ই-পাওশিংগীদমক্তা নিংথিজনা লৈহন্নবদা তেংবাং ফংহন্নবগীদমক ঙসি ‘য়ুক্তি ২.০’গী থৌরাং হৌদোকখ্রে। ঐচ.আর.দি.গী রাজ্য মন্ত্রী শ্রী সঞ্জয় শর্মা ধোত্রে, এদিস্নেল সেক্রতরী(হায়র এদজুকেসন) শ্রী রাকেশ রাজন, এ.আই.সি.তি.ই.গী চেয়রমেন প্রোফেসর অনীল সহাশ্রাবুদ্ধে, এ.আই.সি.তি.ই.গী মেম্বর সেক্রতরী দা. রাজিব কুমার অমসুং এম.ঐচ.আর.দি.গী ইন্নোভেসন সেলগী চীফ ইন্নোভেসন ওফিসর দা.অভয়জেরেসু ওনলাইন্দা পাংথোকখিবা থৌরম অদুদা য়াওখি।
Launch of YUKTI 2.0 https://t.co/8EK9oN22NR
— Dr Ramesh Pokhriyal Nishank (@DrRPNishank) June 23, 2020
হান্ননা, য়ুক্তি (লৌশি-জ্ঞান, তেক্নোলোজী অমসুং ইনৌ-নৌনা পাংথোকপা থবকশিংগা লোয়ননা কোবিদপু লান্থেংনরিবা ভারতকী নহাশিং)গী ৱেব পোর্তেল অসি এপ্রীল, ২০২০দা মন্ত্রালয় অসিনা হৌদোকখি। ঐচ.আর.দি. মন্ত্রালয় অসিনা কোরোনাভাইরস অসিগী খল্লগা পোর্তেল অমসু হৌদোকখ্রে। পোর্তেল অসিনা তোঙান-তোঙানবা মায়কৈদা কোবিদ-১৯না থেংনগদৌরিবশিং অসি য়াম্না শেংনা অমদি অকনবা মওংদা থুংনা পাংথোকপা পাম্লি। পোর্তেল অসিদগী হ্যুমেন রিসোর্স দিবেলপমেন্ত মন্ত্রালয়না মহৈরোইশিং, ওজাশিং অমসুং থীজিনবগী থবক তৌরিবশিংনা অৱাংবা থাক্কী মহৈলোয়শংশিংদা মখোয়গী তেক্নোলোজীশিং অমসুং ইনৌ-নৌনা পায়খৎকদবা থবকশিং হেন্না চাওখৎহন্নবগীদমক চপ চাবা তেংবাং ফংহন্নবা হোৎনগনি।
শ্রী পোখ্রিয়ালনা মহাক্কী ৱাফম অদু ফোংদোকপা মতমদা য়ুক্তি ২.০ অসি এম.ঐচ.আর.দি.গী থৌরাং ‘য়ুক্তি’ অসি কোবিদকী লায়চৎ অসিগা মরি লৈনবা ৱাখল্লোনশিংবু মশক খংদোক্নবা হান্নগী ভর্জন অসি শন্দোরকপা মওংনি। হান্নগী ‘য়ুক্তি’গী ভর্জনগী আওতকম পুম্নমক অসি অথুবা মতমদা ফোংলগনি।
মন্ত্রীনা থবক অসিবু থাগৎখি অমসুং ঐখোয়গী প্রধান মন্ত্রীনা ভারত অসিবু ‘আত্মনির্ভর’ ওইনবা মিশন অসি পীরিরে অমসুং য়ুক্তি ২.০ অসি মায়কৈ অসিগীদা য়াম্না মরু ওইবা খোংথাং অমনি হায়না ফোদোকখি। ঐখোয়গী নহারোলশিং অসি ইনৌ-নৌবা মওংদা য়াম্না ৱাখল খনবা ঙম্মি অমসুং মখোয়গী ৱাখল্লোনশিং অদু ইন্তর্প্রাইজেশিংগী মওংদা ওন্থোক্নবা তৌবদা ঐখোয়না পাংবা য়াবা মতেং পাংগনি হায়না ফোংদোকখি। হেন্না মরু ওইবা মওংদা, য়ুক্তি ২.০ গুম্বা থবক-থৌরাং অসিনা ঐখোয়গী মহৈ-মশিংগী লোয়শংশিংদা ইনৌ-নৌবা থবকশিং অমসুং ইন্তর্প্রিন্যুরশিপকী নাৎ অসি খুমাং চাওশিন্নবা তচৌবদা মতেং পাংগনি হায়না ফোংদোকখি।
য়ুক্তিগী পোরেতেল অসি হৌদোকপদা মন্ত্রীনা নুংঙাইবা ফোংদোকখি। মহাক্না অৱাংবা থাক্কী মহৈলোয়শংশিংগী মহৈরোইশিং, ফেকল্তীগী মীহুৎশিং, স্তার্তঅপশিং অমসুং অতৈ স্তেকহোলদরশিংদা য়ুক্তি পোর্তেল অসিদা রেজিস্তর তৌনবা অমসুং মখোয়গী তেক্নোলোজীশিং অমসুং ইনৌ-নৌবা থবশিং অদু থম্লক্নবা হায়খি।
শ্রী পোখ্রিয়ালনা মসিগী দেতাবেজ অসিনা ঐখোয়গী অৱাংবা থাক্কী মহৈ-মশিংগী ইনৌ-নৌবা ইকোসিস্তেমগী মওংগী শেংলবা শক্তম অমা ফংহল্লগনি হায়না ফোংদোকখি। মসিনা সরকারনা খুদোংচাদবশিং অসি মশক খংদোক্তুনা লৈবাক অসিদা ইনৌ নৌবা থবক্কী ইকোসিস্তেম অসিবু মপাঙ্গল কনখৎহন্নবা চপ চান্নবা পোলিসিশিং অসি শেম্নবা মতেং পাংগনি। মন্ত্রালয় অসিনা খুন্নাই অসিদা চাওনা মতেং পাংনবা মশক থোকপা ইনৌ-নৌবা থবকশিং অমসুং তেক্নোলোজীশিংগী তেংবাং পীনবা পাংবা য়াবা মতেংশিং পাংগনি হায়না ফোংদোকখি। পোর্তেল অসিনা অৱাংবা থাক্কী মহৈ-মশিংদা ইনৌ-নৌবা থবকশিং অমসুং ইন্তর্প্রিন্যুরশিপকী নাৎপু শৌগৎপদা অমসুং নহারোবলশিং য়াওনা লৈবাক অসিবু শেমগৎপদা মাইলস্তোন অমনি হায়না তাক্কনি হায়বগী ৱাখল্লোন থম্লি।
ঐচ.আর.দি.গী রাজ্য মন্ত্রী শ্রী সঞ্জয় ধোত্রেনা মসিগী য়াম্না অখন্নবা খোংথাং অসিগীদমক এম.ঐচ.আর.দি.গী ইন্নোভেসন সেল অমসুং এ.আই.সি.তি.ই.গী তীমদা য়াওরিবশিং পুম্নমকপু থাগৎপা ফোংদোকখি। মহাক্না হায়খি, “ ইঞ্জিনীয়রশিংনা মেদিকেলগী লমদা ইনৌ নৌনা পায়খৎপা থবকশিংগী মহৈনা কায়গনবা মওংগী তেক্নোলোজীশিং শেমগৎখ্রে। ‘য়ুক্তি ২.০’ অসিনসু অৱাংবা থাক্কী অমসুং তেক্নিকেলগী লোয়শংশিংদা সোলুসনশিং হেন্না খংদোকপদা মতেং পাংগনি হায়বগী মন্ত্রীনা ৱাখল্লোন থম্লি।”
এ.আই.সি.তি.ই.গী চেয়রমেন প্রোফোসর অনীল সহাশ্রাবুদ্ধেনা অসিগুম্বা প্লেৎফোর্ম অসিগী মথৌ তাবগী মতাংদা ফোংদোকখি অমসুং মহৈ-মশিংশিংগা কোন্ননা মখোয়গী স্তার্তঅপশিংবু খুমাং চাওখৎহনবা পাম্বা মহৈরোই ইন্তর্প্রিন্যুরশিংবু তেংবাং পীবগী মথৌ তাবগী মতাংদা ৱা লুম্না থমখি অদুগা এম.ঐচ.আর.দি.গী এদিস্নেল সেক্রতরী শ্রী রাকেশ রাজন্না য়ুক্তি ২.০ অসি ইনৌ-নৌবা তেক্নোলোজীশিং অসি লল্লোন-ইতিক্কী মায়কৈরোমদা চংশিহন্নবা ইনভেস্তরশিংগা ইনৌ-নৌনা থবক পায়খৎলিবশিংগা শম্ননবা কৈথেলগী মফমশিংগা পুনশিন্নরকপগী মথৌ তাই হায়না ফোংদকখি।
অতৌ মরিক চুম্বা ৱারোলশিংগীদমক্তা ৱেবসাইত অসিদা য়েংবিয়ু: www.mind.mic.gov.in.
*****
(Release ID: 1633921)
Visitor Counter : 87


text:
প্রধানমন্ত্রীগী লোইশঙ
কত্তক্তা ইনকম তেক্স এপিলেৎ ত্রিব্যুনেল (আই.তি.এ.তি.)গী খ্বাইদগী নৌবা ওফিস-কম-রেসিদেন্সিএল কম্প্লেক্স শঙ্গাবদা পীখিবা পি.এম.গী ৱারোল
Posted On:
11 NOV 2020 7:01PM by PIB Imphal
জয় জগন্নাথ !
ওরিশাগী মুখ্যমন্ত্রী, ঐগী অহল ওইরবা মরূপ শ্রীমান নবীন পতনায়কজী, কেন্দ্রগী মন্ত্রীমন্দলগী ঐগী খোঙলোই রবিশঙ্কর প্রসাদজী, ওরিশা লমদম অসিমক্কী মপারী অমসুং মন্ত্রী মন্দলদা ঐগী খোঙলোই শ্রীমান ধর্মেন্দ্রজী, ইনকম তেক্স এপিলেৎ ত্রিব্যুনেলগী প্রসিদেন্ত ওনরেবল জস্তিস পি.পি. ভত্তজী, ওরিশাগী এম.পি.শিং, এম.এল.এ.শিং, থৌরম অসিদা লেংবীরক্লিবা অতৈ শক্নাইরবশিং অমসুং মরূপশিং,
ভগবান জগন্নাথকী থৌজালগা লোইননা ইনকম তেক্স এপিলেৎ ত্রিব্যুনেল হায়বদি আই.তি.এ.তি.গী কতক বেঞ্চ অসি ঙসি অনৌবা শঙ্গাইদা হোংজিল্লগনি। মতম কুইনা ভারাগী বিল্দিংদা থবক তৌরম্লবা মতুংদা, ইশাগী য়ুমদা চংবা কয়াম্না নুংঙাইবগে হায়বা অদু অদোম পুম্নমক্কী ফুদোংলবা মাইথোং উবদা ঐনা খঙজবা ঙম্মি। নুংঙাইরবা মিৎকুপ অসিদা অদোমগা লোইনদুনা, ঐনা আই.তি. এপিলেৎ ত্রিব্যুনেলগী ওফিসর পুম্নমক – শিন্মী খুদিংমক্তা হন্না হন্না নুংঙাইবা ফোংদোকচরি, য়াইফ-মঙ্গল পীজরি। কত্তক্কী বেঞ্চ অসিনা হৌজিক ওরিশা খক্তা নত্তনা, নোংপোক অমসুং অৱাং ভারতকী তেক্স থিরিবা লাখ কয়াদা খুদোংচাবা পীরগনি। অনৌবা খুদোংচাবশিংগী মতুংদা বেঞ্চ অসিনা কোলকতা জোনগী অনিশুবা বেঞ্চকীসু পেন্দিং অপীলশিং লোইশিনবা ঙমলগনি। মরম অসিনা অনৌবা শঙ্গাই অসিদগী খুদোংচাবা ফংগদৌরিবা, খোংজেল য়াংনা হিয়রিংগী লম্বী ফংগদৌরিবা অদুগুম্বা তেক্স থিরিবা পুম্নমকপুসু হন্না হন্না নুংঙাইবা ফোংদোকচরি।
মরূপশা,
ঙসিগী নুমিৎ অসি শেংলবা থৱাই অমগীসু নীংশিংজবা নুমিৎনি, মহাক্না হোৎনবীখিবশিং য়াওদনা আই.তি. এপিলেৎ ত্রিব্যুনেল কতক বেঞ্চ অসি ওইথোক্লম্লোই। ওরিশাগীদমক্তা, ওরিশাগী মীয়ামগী সেবাগীদমক্তা কৎথোকপীখিবা, বীজু পতনায়কজী, বীজু বাবুগী মফমদসু ঐনা শ্রদ্ধাঞ্জলি কৎচরি।
মরূপশা,
ইনকম তেক্স এপিলেৎ ত্রিব্যুনেলগী ফাওরবা পুৱারী অমা লৈজৈ। ঐনা লৈরিবা তীম অসিদা নুংঙাইবা ফোংদোকচরি, মখোয়না লৈবাক শিনবা থুংবদা অনৌবা ইনফ্রাস্ত্রকচর শেম শানবা মতম পুম্নমক্তা হোৎনবীরি। ঐঙোন্দা তম্বীখি মদুদি কতক্তগী হান্না বেঙ্গলুরু অমসুং জয়পুরদা হান্ননা অদোমগী ইশাগী কম্প্লেক্স শেম শাখ্রে। অদুগা অতোপ্পা শহরশিংদসু অনৌবা কম্প্লেক্স শানবা নত্ত্রগা অরিবশিংবু নৌথোকহন্নবগী থবক অদোম্না খোংজেল য়াংনা পায়খৎলি।
মরূপশা,
ঙসি ঐখোয় তোক্নোলোজীগী অদুগুম্বা খোংজেল অমদা চেন্থরিবা অসিদা, সিস্তেম অপুনবা অপগ্রেদেশন তৌবা অসি তশেংনা মরু ওই। মরুওইনা ঐখোয়গী জুদিসিয়রীদা অনৌবা, তেকোনোলোজী অদুক্কী মতিক য়াম্না শিজিন্নবনা লৈবাক অসিগী মীয়ামদা অনৌবা খুদোংচাবা পীবা হৌরবনি। মিচং মীখাই নাইদবা অচুম্বা ৱায়েলগী অদুগুম্লবা ফিদম অদুবু পুদুনা অদোম্না চৎপীরিবা অদু, অনৌবা খুদোংচাবশিং অমসুং তেক্নিকেলগী পাম্বৈশিংনা অমুক্কা হেন্না চেৎশিলহনবা ঙমগনি। মসি পেন্দীংগী ৱাফম্নি মদুদি আই.তি. অপিলেৎ ত্রিব্যুনেল অসি লৈবাক অপুনবগী মশাগী বেঞ্চশিংবু ভর্চুএল হিয়রিংগীদমক্তসু অপগ্রেদসু তৌরি অমসুং হৌজিক শ্রীমান পি.পি. ভত্তনা হায়বীখিবগুম্লদনা অসুক য়াম্লবা থবক অসি, কোরোনাগী মতম অসিদসু পাংথোক্লি, ভর্চুএল তৌরি অমসুং রবিশঙ্করজীনদি লৈবাক অপুনবগী পাউদম অমবু পীবীরি।
মরূপশা,
মীনাই ওইরিঙৈগী শাংলবা মতম্না, তেক্স থিবা অমসুং তেক্স লৌবা, অনিগী মরী অসি তুহৎপীরবা অমদি তুহৎলিবা ওইহনখি। লাইবক থিবদি নীং তম্লবা মতুংদা ঐখোয়গী তেক্সকী লৈরিবা থৌওং অসিগী মশক হোংদোক্নবা তৌফম থোকপশিং অদু, তৌবীখিদে। অদুম ওইনমক ভারত্তা মমাংঙৈদগী তেক্সগী মগুন অমসুং পীথোক-পীশিনগী মতাংদা য়াম্না অচেৎপা চৎনবী অমা লৈরক্লি। গোস্বামী তুলসীদাসনা হায়বীরমই -
বরসত হরসত সব লখেং, করসত লখে ন কোয়
তুলসী প্রজা সুভাগসে, ভুপ ভানু সো হোয়’
মসিগী ৱাহন্তোক্তি নোং চুরবদি, মসিগী কান্নবা ঐখোয় পুম্নমক্না উবা ফংই। অদুবু মদু নোংদুম ওনখিবদা, নুমিৎনা ঈশিং অদু চুপশিনখিবদা, মদুনা কনাবুসু অৱাবা পীদে। মতৌ অসুম্না লৈঙাক অসিসু ওইগদবনি। মীচমদগী তেক্স লৌরবদি কনাসু ৱাহল্লোইদবনি, অদুবু লৈবাক্কী পৈসা অদুমক মীয়ামদা য়ৌহল্লবদি, মীয়ামদা মদু শিজিন্নবগী মতৌ অদু মখোয়গী পুন্সিদা ফাওহনগদবনি। হৌখিবা চহি কয়াদগী সরকারনা মিৎয়েং অসিবু পুদুনা মাংদা চখৎলি।
মরূপশা,
ঙসিগী তেক্সপেয়র অসি তেক্সকী থৌরাং অপুনবদা চাউনা অহোংবা অমদি নুং-পান উবা ফংলে। মহাক্না রিফন্দগীদমক্তা থা কয়া ঙাইনদ্রবা, চয়োল খরগী মনুংদা মহাক্না রিফন্দ ফংলবা, মহাক্না নুং-পান উবগী ৱাখল ফাওরকই। দিপার্তমেন্ত মশানা অরিবা চয়েৎনবা অদু লোইশিনখিবা উবদা, নুং-পান উবগী ৱাখল ফাওরকই। মহাক্না ফেসলেস অপীলগী খুদোংচাবা ফংবদা, তেক্স ত্রান্সপরেন্সী হেন্না ফাওরকই। মহাক্না ইনকম তেক্স হন্থরকপা উরবা, মহাক্না তেক্স ত্রান্সপরেন্সীগী ৱাখল ফাওরকই।
হান্নগী সরকারগী মতমদা তেক্স তেরোরিজমগী ৱাকৎ লাক্লম্মি। ঙসি লৈবাক অসিনা মদুবু তুংওইনরমদুনা তেক্স ত্রান্সপরেন্সীগী মায়কৈদা চংশিল্লি। তেক্স তেরোরিজমদগী তেক্স ত্রান্সপরেন্সীগী অহোংবা অসি মরম অসিদগী লাকপনি মদুদি ঐখোয়না রিফোর্ম, পর্ফোর্ম অমসুং ত্রান্সফোর্মগী এপ্রোচকা লোইননা মাংদা চখৎলি।
ঐখোয় রুল্সতা, প্রোসিদ্যুর্সতা রিফোর্ম তৌরি অমসুং মসিদা তেক্নোলোজীগী মপুং ফানা মতেং ফংলি। ঐখোয় পর্ফোর্ম তৌরি পুচেল শেংনা, ৱাখল তরুনা। অমসুং মসিগা লোইননা ঐখোয় তেক্স এদমিনিস্ত্রেসনগী মাইন্দসেৎসু ত্রান্সফোর্ম তৌরি।
মরূপশা,
ঙসি লৈবাক অসিদা, লুপা লাখ ৫ ফাওবগী ইনকমদা, তেক্স জিরো ওইরে। মসিগী য়াম্না চাউনা কান্নবা ময়াই থংবা থাক্তা লৈবা ঐখোয়গী ঙসিগী নহারোলশিং অসিনা ফংলি। চহি অসিগী বজেত্তা ইনকম তেক্সকী অনৌবা ওপ্সন পীরিবা অসি অমুক্কা হেন্না লায়থোকহল্লে অমসুং তেক্স থিবশিংবু মথৌ তাদবা তেন্সন অমসুং চাদিংদগী কল্লে। মতৌ অসুম্না চাউখৎপগী খোংজেল য়াংশিলহন্নবগীদমক, ভারতপু অমুক্কা হেন্না ইভেস্তমেন্ত ফ্রেন্দলী ওইহন্নবগীদমক কোর্পোরেৎ তেক্সতা পুৱারী ওইনা ককথবসু তৌরে। লৈবাক অসিমক্তদা নহা লাখ কয়াবু থবক পীগদবা লৈরিবা কম্পনীশিংগীদমক্তা কোর্পোরেৎ তেক্স ককথখ্রে। লৈবাক অসিনা মেন্যুফেকচরিংদা আত্মনির্ভর ওইনবগীদমক্তা, অনৌবা দোমেস্তিক মেন্যুফেকচরিং কম্পনীশিংগীদমক্তা তেক্স রেৎ চাদা ১৫ ওইরে। ভারতকী ইক্বুইতী মার্কেত্তা ইনভেস্ত তৌবা হেনগৎহন্নবা দিবাইদেন্দ দিস্ত্রিব্যুসন তেক্সসু লৌথোকখ্রে। জি.এস.তি.দগীসু তেক্সকী লাং ময়াম অমা ওইরম্বদুসু হন্থহনখ্রে অমসুং অনম্বনা পোৎলমশিং অমসুং সর্বিসশিংদা তেক্সকী চাংসু য়াম্না হন্থহল্লে।
মরূপশা,
ঙসিদগী চহি ৫-৬কী মমাংদা করিগুম্বা ইনকম তেক্স কমিস্নরনা তেক্স থিবশিংদা লুপা লাখ ৩ ফাওবগী রিলিফ পীরবদি, মদু আই.তি.এ.তি.দা চেলেঞ্জ তৌরম্বগী ফিভম অমা লৈরম্মি। লিমিৎ অসিবু ঐখোয়গী সরকারনা লাখ ৩দগী হেনগৎতুনা হৌজিক লাখ ৫০ ওইহনখ্রে। মতৌ অসুম্না সুপ্রীম কোর্ত্তা কেস অদু চৎপা তারবদি মদু য়ামদ্রবদা লুপা করোর ২গী অপীলগী মতাংদা ওইগদবনি। অসিগুম্বা হোৎনবশিং অসিদগী ইজ ওফ দোইং বিজিনেস হেনগৎহল্লি, ইন্সতিত্যুৎ কয়া মরুমদা চয়েৎনবা কেসশিংগী পোৎলুমসু হন্থহল্লি।
মরূপশা,
তেক্সতা হন্থবা অমসুং থৌওংশিংদা লাইথোকহনবগা লোইননা খ্বাইদগী চাউনা শেমদোকখিবা অসি পুকচেল শেংবা তেক্সপেয়রগী মতাংদনি, মখোয়গী অৱাবশিং কোকহনবগা মরী লৈনননি। ঙসি ভারত অসি তেক্সপেয়রশিংগী হক অমসুং থৌদাং অনিমকপু কোদিফাই তৌরিবা অদুগুম্বা অখন্নবা লৈবাকশিংগী মনুংদা অমা ওইরে, মসিদা আইনগী অয়াবা পীরে। তেক্সপেয়র অমসুং তেক্স কলেক্ত তৌরিবগী মরক্তা থাজবা লৈহন্নবা, নুং-পান উহন্নবা, মসি য়াম্না চাউবা খোংথাংনি। মশাগী হোৎনবা, মশাগী হুমাং মমলনা, লৈবাক অসিগী চাউখৎনবা হোৎনরিবা, ইরৈবাকচা কয়াদা থবক পীরিবা, মখোয় অদু মতম পুম্নমক্তা ইকাই খুম্নবা মতিক চারবনি অমসুং ঐনা ওগ্স্ত তরামঙাদা লাল কিলাদগীসু য়াম্না নোল্লুক্না অমদি ইকাই খুম্নজবগা লোইননা ৱাফম অসি পনজখি মদুদি, লৈবাক অসিগী ৱেল্থ ক্রিয়েতরগী অৱাবা হন্থরবা, মহাক শোইদ-ঙামদবা ওইরবা, লৈবাক অসিগী থৌরাংদা মহাক্কী থাজবা হেনগৎলকই। হেনগৎলক্লিবা থাজবা অসিগী মরম্ননি হৌজিক খোংলোই ময়াম অমনা লৈবাক অসিগী থাজবগীদমক্তা তেক্সকী থৌরাংগা লোইননবা মাংদা থোরক্লিবা। সরকারনা মতৌ করম্না তেক্সপেয়রশিংদা থাজবা থমদুনা চৎলিবগে হায়বসিগী খুদম অমগা ঐ ঙসি অদোমদা পীজগে।
মরূপশা,
মমাংদদি লৈবাক অসিদা মীয়াম অমসুং ললোন ইতিক তৌবশিংনা রিতর্ন ফাইল তৌবা মতমদা মখোয়শিংদুগী মনুংদা অয়াম্বনা ইনকম তেক্স দিপার্তমেন্তকী স্ক্রুতনী মায়োক্নবা তারম্মি। অদুবু হৌজিক্তি মদুম্না তৌদ্রে। হৌজিক সরকারগী ৱাখল্লোন্দি ইনকম তেক্স রিতর্ন ফাইল তৌরিবা অসিদা, মপুং ফানা হান্না থাজবা থমখো অসিনি। মসিগী মরম্ননি ঙসি লৈবাক অসিদা তৌরিবা রিতর্ন ফাইলশিং অসিদা, চাদা 99.75 অয়েৎপা অমত্তা য়াওদনা লৌশিল্লি। শুপ্নগী কেস চাদা ০.২৫ খক্তমক্তা স্ক্রুতনী তৌরি। মসি লৈবাক অসিগী তেক্স সিস্তেমদা লাক্লিবা য়াম্না চাউবা অহোংবনি।
মরূপশা,
কোরোনাগী মতম অসিদসু ঐখোয় পুম্নমক্না খঙলে মদুদি ভিদিও কনফরেন্সিংগী খুত্থাংদসু থবক পুম্নমক অদুক্কী মতি নুং-পান উহন্দুনা অমসুং কান্নবা মওংদা পাংথোকপা য়াই। ঙসি অদোম পুম্নমক্কী বেঞ্চশিংদা অনৌবা খুদোংচাবশিং য়াওরবা শঙ্গাইশিং শাগৎলিবা অসিদা মসিগী রিফোর্মশিং অসি অদোমগীদমক্তদি অরুবা নত্তে। মসিদগী তেক্সপেয়রগী মতম, লন অমসুং ইনর্জী কনগনি। চয়েৎনবশিংগী পোৎলোইসু খোংজেল য়াংনা পুরকপা ঙমগনি।
মরূপশা,
অখঙ-অহৈশিংনা হায়বীরম্মি মদুদি - ন্যায়মুলং সুরাজ্যং স্যাৎ, সংঘমুলং মহাবলম॥
অচুম্বা ৱায়েল অসি অফবা লৈঙাক্কী মরুনি অমসুং ওর্গনাইজেসন্না সুপরপাৱরগী মরুনি। মরম অসিনা অচুম্বা ৱায়েল অমসুং ওর্গনাইজেসনগী পাঙ্গলবু আত্মনির্ভর ভারতকী থৌনা ওইহন্নবগীদমক্তা লেপ্তনা হোৎনরি। ভারত্তা রিফোর্মশিং মথং মথং পাংথোক্লি, রিফোর্মগী পরেং পাংথোক্লি, মসিগী মরুমদসু ইথিল অসি য়াওরি। ঐনা মপুং ফানা থাজৈ মদুদি ঐখোয় পুম্নমক্কী অপুনবা হোৎনবা অদুনা মায় পাকপা ঙমগনি। আই.তি. এপিলেৎ ত্রিব্যুনেলগা মরী লৈনরিবা মরূপ পুম্নমক্তা, ওরিশাগী মীয়াম পুম্নমক্তা অমুক্কা হন্না মসিগী অনৌবা শঙলেন অসিগীদমক্তা ঐনা হন্না হন্না নুংঙাইবা ফোংদোকচরি। অদোম পুম্নমক্কী মফমদা দীপাবলী য়াওনা লাক্কদৌরিবা কুম্মৈ পুম্নমক্কী য়াইফ-মঙ্গল পীজরি অমসুং ৱাফম অমা ঐনা হায়জরি মদুদি কোরোনা মতম অসিদা ঐখোয়না কোরোনা অসি লায়না লৌরোইদবনি। চেকশিন থৌরাং লৌখৎনবগীদমক্তা ৱাফম মচা মচাশিং মাস্ক উপ্পা, দিস্তেন্স থম্বা, সাপোন্না খুৎ-শা হাম্বা, ঐনা ওরিশাগী মীয়ামদা ৱাফম অসি হায়জরি মদুদি অমসুং ওরিশা অসি কলা-সংস্কৃতিগী য়াম্না চাউবা লমদম অমনি, লাইনীংগী মফম্নি। ঙসি ভোকেল ফোর লোকেলগী মন্ত্রনা নিল্লি, হিন্দুস্তানগী কাচিন কোয়া খুদিংদা, ঐগী ইরৈবাকচাশিংগী হুমাং য়াওরবা হিন্দুস্তানগী কাচিন খুদিংমক্কী পোৎ-চৈ, ঐখোয়না অদুগুম্বা পোৎশকশিং অদুদা মরুওইবা থমসি, লোকেল লৈবদা মরুওইনা লৌসি। হিন্দুস্তানগী লৈবাক লৈহাওদগী, হিন্দুস্তানগী হুমাংদগী শেমবা পোৎলমশিং লৈবদা মরুওইবা থমসি, ৱাফম অসি ঐ জগন্নাথজীগী লমদম অসিদগী ওরিশাদসু হায়জরি, ইরৈবাকচাশিংদসু হায়জরি ভোকেল ফোর লোকেল। লোকেলদা দিৱালী অমসুং দিৱালী খক্তা নত্তনা, ঐদি পাম্মি নুমিৎ ৩৬৫নি চুপ্পা দিৱালী পাংথোকপা অমসুং নুমিৎ ৩৬৫ লোকেল খক্তমক লৈবা। য়েংবীয়ু লৈবাক অসিগী শেন্মিৎলোন খোংজেল য়াংনা কাখৎলকপা হৌরক্কনি। ঐখোয়গী থবক কল্লবা মীয়ামগী হুমাংদা লৈবাক অসিবু অৱাংবা মতোন অদুদা পুখৎপা ঙম্বগী থৌনা লৈরি অমসুং থাজবা অসিগা লোইননা ঙসিগী অসিগুম্লবা য়াইফরবা তাঞ্জা অসিদা ঐগী মায়কৈদগী অদোম পুম্নমকপু হন্না হন্না য়াইফ-মঙ্গল পীজরি।
হন্না হন্না থাগৎচরি!
*****
(Release ID: 1672164)
Visitor Counter : 76
Read this release in:
English
,
Urdu
,
Hindi
,
Marathi
,
Assamese
,
Bengali
,
Punjabi
,
Gujarati
,
Odia
,
Tamil
,
Telugu
,
Kannada
,
Malayalam


text:
হকশেল বীভাগনা অহান্বা ওইনা থম্লীবা পান্দমদি মরুওইনা ডিষ্ট্রিক্ট অসিগী অমশুং থংনবা ডিষ্ট্রিক্টশিংগী প্রজাশিং অসিবু মশা-মউ ফনা অমদি নাদ-য়েক্তনা থম্বা অসিনি। সেকেন্দরী হেল্ঠ ক্যেয়র অসি ডিষ্ট্রিক্ট হোসপিটালদা তৌই। ডিষ্ট্রিক্টকী হেল্ঠ সর্ভিস অসি মরুওইনা সরকারগী লয়েংশঙশিংদা তৌই। ডিষ্ট্রিক্ট অসিদা লনাই হোসপিটাল অমশুং নর্সিং ক্যেয়র সেন্টর খরাসু মতেং পাংদুনা মথৌ তোরি। ডিষ্ট্রিক্টকী হেল্ঠ সর্ভিসশিং অসি ডিরেক্টর হেল্ঠ সর্ভিসকী লমজিং মখাদা চিফ মেডিকেল ওফিসার (সিঃএমঃওঃ)না ডিপুটি কম্মিসনারগী খুৎথাংদা য়েংশিল্লি।অতোপ্পা পন্বা য়াবা সর্ভিস অমনা নেস্নেল হেল্ঠ মীশন অসিনি, মসিগা লোয়ননা মতম-মতমগী হেল্ঠ ক্যেয়র সর্ভিস কয়া অমসু পায়খৎলি।
থৌবাল ডিষ্ট্রিক্ট হোসপিতালঃ-
থৌবাল ডিষ্ট্রিক্ট হোসপিতাল অসি ডিষ্ট্রিক্ট অসিগী অমত্তা ঙাইরবা সরকারগী লায়েংশঙনি। মসিদা থৌবাল, ককচিং, চান্দেল অমশুং তেংনৌপল ডিষ্ট্রিক্টতা লৈবা মশিং য়াম্লবা অনাবশিংবু লায়েংলি।
লৈফমঃ-
খাঙবোক, বাসু গ্রাউন্দ মনাক, থৌবাল – 795138, মণিপুর, পিঃওঃ থৌবাল, কোওর্ডিনেটঃ24°37’29″N 94°0’45″E
খুদোংচবশিংঃ-
- ফমুং ১০০ লৈ।
- ঈ লৌফম অমশুং থম্ফম লৈ।
- ওপ্রেসন তৌফম লৈ।
- ওঃপিঃডিঃ লৈ।
- য়াম্না থুনা লায়েংদবা য়াদবশিংগী লায়েংফম লৈ।
- এক্স-রে, ইঃসিঃজিঃ, অলত্রাসাফন্দ অমসুং অতৈ-অতৈ চাংয়েং তৌফম লৈ।
থৌবাল ডিষ্ট্রিক্তা লৈবা প্রাইমরী হেল্ঠ সেন্টর (পিঃআইচঃসিঃ)শিংগী মমিংঃ-
- লিলোং প্রাইমরী হেল্ঠ সেন্টর
- চরাংপাৎ প্রাইমরী হেল্ঠ সেন্টর
- লৈশাংথেম প্রাইমরী হেল্ঠ সেন্টর
- নোংপোক সেকমাই প্রাইমরী হেল্ঠ সেন্টর
- খোইরোম প্রাইমরী হেল্ঠ সেন্টর
- ৱাংজিং-লমদিং প্রাইমরী হেল্ঠ সেন্টর
- শঙ্গাইয়ুম্ফম প্রাইমরী হেল্ঠ সেন্টর
এৱার্ড (মনা-মথুম)-
মীনিষ্ট্রী ওফ হেল্ঠ এন্দ ফেমিলি ৱেলফ্যির, গোভর্মেন্ট ওফ ইন্দিয়ানা পাইখৎপা লু-নান্বা অমশুং প্রজাশিংদা মগুণ লৈবা অনা-লায়েংগী থবক তৌবগীদমক্তা পীবা “কায়াকাল্প এৱার্ড” অসি ফেব্রুৱারী টরিখ ১১, ২০১৬ইং দা থৌবাল ডিষ্ট্রিক্ট হোসপিতালনা ফংখি। মসিদা সর্টিফিকেৎ ওফ কম্মেন্দেসন অমশুং শেল ওইনা লুপা লাক্ষ অহুম (৩)গী মনা য়াওরি।


text:
হকশেল অমসুং য়াইফ-য়ুম্বাল মন্ত্রালয়
দাঃ হার্শ বর্ধন্না দিল্লী এ.আই.আই.এম.এস.কী অনৌবা মৈনা চাকপা অমসুং প্লাস্তিক সর্জরী ব্লোক “দি ফাদর ওফ প্লাস্তিক সর্জরী” সুশ্রুতাগী মফমদা কত্থোকখ্রে
“সরকারগী অপাম্বদি ইন্দিয়ানা হকশেলগী চেকশিন-থৌরাংদা মালেমগী মকোক চিংবা অসিনি”
Posted On:
18 JAN 2021 3:53PM by PIB Imphal
হেলথ অমসুং ফেমিলি ৱেলফিয়রগী য়ুনিয়ন মিনিস্তর দাঃ হার্শ বর্ধন্না নই দিল্লীগী এ.আই.আই.এম.এস.তা নৌনা শাগৎপা মৈনা চাকপা অমসুং প্লাস্তিক সর্জরী ব্লোক ঙসি শঙ্গাখ্রে অমসুং হায়রিবা অসি সুশ্রুতা, “দ ফাদর ওফ প্লাস্তিক সর্জরী”দা কৎখ্রে।
দাঃ হার্শ বর্ধন্না মৈনা চাকপা অমসুং প্লাস্তিক সর্জরী ব্লোক অমা লৈবগী অপাম্বা অদু ফোংদোকখি। মহাক্না হায় মদুদি, “মৈনা চাকপা অসি থবক শুরিবশিংদা য়াম্না মাংজনিঙাইনি অমসুং ইন্দিয়াগুম্বা চাওখৎলক্লিবা লৈবাক মসিনা চাওরবা অৱাবা অমা মায়োক্নরি। ইন্দিয়াদা চহি খুদিংগী মৈনা চাকপদগী শোকপা লাখ ৭০ লৈরি মসিগা লোয়ননা অশিবগী চাং অসি য়াম্না ৱাংনা চহিদা লাখ ১.৪ অমসুং মসিগী মথক্তা লাখ ২.৪ অমনা ফিবম চাদনা লৈরি। মীশিং য়াম্বগী মতুং ইন্না মৈনা চাকপগী চেকশিন থৌরাং অসিগী খুদোংচাবা অসি পুবদা খর ৱাই। মীশিংশিং অসিদা য়াম্না ফবা মখলগী চোকশিন থৌরাং লৌনবা হকশেলগী খুদোংচাবা পীবা মথৌ তাই। মৈনা চাকপা অমসুং প্লাস্তিক সর্জরী ব্লোক অসিনা স্তেত-ওফ-দ-আর্তকী চেকশিন থৌরাং লৌনবা পান্দমদা হৌদোকখিবনি।
দাঃ হার্শ বর্ধন্না মখা তানা হায়খি মদুদি সরকারনা লৌখৎলিবা খোঙথাং অসিনা মসিগী তঙাইফদবা অমসুং মরাং কাইনা ফংহনবা অসি লৈহল্লরোই। মহাক্না মৈনা চাকপা অমসুং প্লাস্তিক সর্জরী ব্লোক অমা লৈবগী পান্দম অদু শন্দোক্না তাকখি। “মৈনা চাকপা অমসুং প্লাস্তিক সর্জরী ব্লোক” অমা লৈবগী পন্থুং অহুম লৈ। অহানবদা মৈনা চাকপদগী শিবগী মশীং হন্থহনবা, হৌজিক্কী ওইনা চহিগী ওইনা মৈনা চাকপদগী শিবা লাখ ১.৪ লৈরি মসি অফবা ফিবম অমা নত্তে”। মৈনা চাকপদগী শিবা অয়াম্বা মরুওইনা মহিক চংবা অসিনি। মসিদা আই.সি.য়ু. ৩০ অনাবশিং লৈনবা অমসুং নাইতোম লৈনবা ফমুং ১০ মসিনা মহিক চংবা ঙাকথোক্কনি। অনিশুবদা ফিবম চাদনা লৈবা অসি হন্থনবা মতিক চাবা প্রোতোকোল পীবা অসিনি। অহুমশুবদা, চংগদবা শেনফম হন্থহনবা; মসিদা হকথেংননা নত্ত্রগা নাকোইননা মৈ চাকপদা চংবা শেনফম। হকথেংননা হায়বা অসিদা হিদাক্কী চেকশিন থৌরাং, নাকোইননা হায়বা অসিদা থবক থাদোকপা, তোলোপ ফংদবা, চাওখৎপা ঙমদবা অমসুং ত্রেন্নিং ঙমদবা অসিনচিংবা অসিনি।
মহাক্না মখা তানা হায় মদুদি, “মসিগী ব্লোক অসি চাওরাক্না মৈনা চাকপা অথু-অকাইদা ১৫,০০০ অমসুং মৈনা চাকপা ৫০০০ মিং চনবা অসি পীরি। হায়রিবা অসিদা অশি-অনা য়াম্না চাওনা থোক্লকপা মতমদা অনাবা লৈফমশিং অসি ফাওবা তঙাইফদবা য়েংলগা অথু-অকাইদা ওইনা ওন্থোকপা। মসিগা লোইনাইদ্রবা খোঙতাং অসিনা মৈনা চাকপদগী শিবা অসি হন্থহনগনি অমসুং হিংহৌরিবশিংদা ফিবম চাদনা লৈহৌবা হন্থহনগনি”।
সুশ্রুতা অমসুং ইন্দিয়া অসিনা নাতোনগী সর্জরিগী পোকফম ওইরিবা অসিদা ৱা ঙাংলদুনা, দাঃ হার্শ বর্ধন্না খঙহনখি, “সেন্তর অসি ঐখোয়গী থায়নগী ওইবা অশোকপা য়েংবগী হৈ-শিংবা অসিগা মতেং লৌনবগী পান্দমদা লৌখৎপনি। মসিদা থমগদৌরিবা মচাক অসি হিদাক্কী লমদা খুমাং চাওশিল্লবা আয়ুশকী মৈনা চাকপদা শিজিন্নবা অসি ফংহনগনি। লোয়ননা, তঙাইফদনা চংগদবা স্তাফ অমসুং পর্সোনেলশিং ত্রেনিংগী খুদোংচাবা ফংহনগনি। মসিদা খ্বায়দগী খুমাং চাওশিনবা শোকপগী মেনেজমেন্ত তেক্নিক মচাকশিং মদুদি ভি.এ.সি. অমসুং হায়পরবেরিক ওক্সিজেন চেম্বর অসি ফংহনগনি”।
য়ুনিয়ন হেলথ মিনিস্তরনা ব্লোক অসিগী ফংলিবা খুদোংচাবশিং অসি অতৈ দিগ্নিতরিশিংগা য়েংশিনখি।
এ.আই.আই.এম.এস.গী দাইরেক্তর দাঃ রন্দীপ গুলেরিয়া, দি.জি.ঐচ.এস., দি.জি. দাঃ সুনিল কুমার, প্রোফেসর অমসুং মকোক, দিপার্তমেন্ত ওফ প্লাস্তিক, রিকন্ত্রক্তিব অমসুং বর্ন সর্জরি দাঃ মানীশ সিঙ্গাল অমসুং অতৈ মকোক থোংবা ওফিসিএলনা থৌরম অসিদা শরুক য়াখি।
****
(Release ID: 1689715)
Visitor Counter : 82


text:
সাইন্স অমসুং তেক্নোলোজী মন্ত্রালয়
প্রিমিয়র একাদেমিক ইন্সতিত্যুসনশিংগা লোয়ননা এম.ও.য়ু.শিং খুৎয়েক পীনদুনা ভারত্তা মেন্যুফেকচর তৌবা সুপরকম্প্যুতিং ইনফ্রাস্ত্রকচর লিংখৎপদা খুমাং চাউশিলহল্লগনি
“কম্প্যুতেস্নেল বাইওলোজী, মোলিক্যুলর দাইনামিক্স, নেস্নেল সেক্যুরিতী, কম্প্যুতেস্নেল কেমেস্ত্রী, সাইবর ফিজিকেল সিস্তেমশিং, অচৌবা দেতা এনালাইতিকশিং, গভর্নমেন্ত ইনফোর্মেসন সিস্তেমশিং, অমসুং মখা তাবা কয়াদা অসিগুম্বা লম কয়াদা সুপরকম্প্যুতিং অসি য়াম্না মরু ওই”: প্রোফেসর অশুতোশ শর্ম, সেক্রেতরী, দি.এস.তি.
Posted On:
13 OCT 2020 1:16PM by PIB Imphal
ভারতকী তোঙান তোঙানবা প্রিমিয়র একাদেমিক ইন্সতিত্যুসনশিংনা লমদম অসিদা এসেম্বল তৌজরিবা অমসুং শাজরিবা অসিগা অথুবদা খোঙলোয় ওইদুনা লৈবাক অসিদা সুপরকম্প্যুতিং ইনফ্রাস্ত্রচর লিংখৎনবা অমসুং ফেসিলিতীশিং অসি অহোংবা মমলদা ফংহন্নবা হোৎনরগনি।
ইলেক্ত্রোনিক্স অমসুং ইনফোর্মেসন তেক্নোলোজী (এম.ই.আই.তি.ৱাই.) মন্ত্রালয়গী মখাদা লৈবা সেন্তর ফোর দিবেলপমেন্ত ওফ এদভান্স কম্প্যুতিং (সি-দেক)না ওক্তোবর ১২, ২০২০দা ভর্চ্যুএলগী ওইবা থৌরম অমা পাঙথোক্তুনা ভারত্তা এশেম্বল তৌজবা অমসুং শাজবা সুপরকম্প্যুতিং ইনফ্রাস্ত্রকচর লিংখৎনবা অমসুং নেস্নেল সুপরকম্প্যুতিং মিসনগী মরু ওইবা মচাকশিং শানবা প্রিমিয়র একাদেমিক অমসুং ভারতকী আর এন্দ দি ইন্সতিত্যুসনশিংগা লোয়ননা পুন্না এম.ও.য়ু. ১৩ খুৎয়েক পীনখ্রে।
শ্রী সেঞ্জে শমরাও ধোত্রে, ইলেক্ত্রোনিক্স অমসুং ইনফোর্মেসন তেক্নোলোজীগী রাজ্যগী মন্ত্রীনা হায়খি, প্রিমিয়র ইন্সতিত্যুতশিংগা লোয়ননা খুৎয়েক পীনরিবা এম.ও.য়ু. অসিনা “আত্মানির্ভর ভারত” ওইনবগী অহৌবনি অমসুং সেন্তর ফোর দিবেলপমেন্ত ওফ এদভান্স কম্প্যুতিং (সি-দেক) অমসুং ইন্দিয়ন ইন্সতিত্যুত ওফ সাইন্স (আই.আই.এসসি.) বেঙ্গলোরগী খুত্থাংদা সাইন্স অমসুং তেক্নোলোজী বিভাগ (দি.এস.তি.) অমসুং ইলেক্ত্রোনিক্স অমসুং ইনফোর্মেসন তেক্নোলোজী বিভাগ (দি.ই.আই.তি.ৱাই.) অসিনা হৌদোকখিবা নেস্নেল সুপরকমপ্যুতিং মিসন অসি খুমাং চাউশিনবদা মহাক্না অপেনবা পোকই হায়না ফোঙদোকখি।
সাইন্স অমসুং তেক্নোলোজী বিভাগকী সেক্রেতরী প্রোফেসর অশুতোশ শর্মনা হায়খি এম.ও.য়ু. ১৩ খুৎবেল পীনরিবা অসিনা মিসন অসি চংশিল্লিবা খোঙজেল অদু তাক্লি অমসুং মসিনা কম্প্যুতিংগী ফেসিলিতীদা চাউনা খুমাং চাউশিলহল্লিবা অমনি। “হৌখিবা চহি ৫ অসিদা মিসন অসিদা অচৌবা অহোংবশিং পুরকখ্রে মসিদা ভারতকী সুপরকম্প্যুতরশিংগী হর্দৱেয়র অমসুং সোফৱেয়রগী দিজাইন অমসুং ফেব্রিকেসনদা মীৎয়েং চংলি। মসি প্রধন মন্ত্রীগী ‘আত্মানির্ভর ভারত’কী অপাম্বা অদুগী মায়কৈদা তশেংনা চংশিনবা খোঙথাং অমা ওইরি,” হায়না মহাক্না মখা তাখি।
“কম্প্যুতেস্নেল বাইওলোজী, মোলিক্যুলর দাইনামিক্স, নেস্নেল সেক্যুরিতী, কম্প্যুতেস্নেল কেমেস্ত্রী, সাইবর ফিজিকেল সিস্তেমশিং, অচৌবা দেতা এনালাইতিকশিং, গভর্নমেন্ত ইনফোর্মেসন সিস্তেমশিং, অমসুং মখা তাবা কয়াদা অসিগুম্বা লম কয়াদা সুপরকম্প্যুতিং অসি য়াম্না মরু ওই। আর্তিফিসিএল ইন্তেলিজেন্স অমসুং মেছিন লর্নিং য়াওবগা লোয়ননা মসি শক্তি লৈবা খুৎলায় অমা ওইহল্লি। মিসন অসিদা খুমাং চাউশিনবনা পলশিং থুগাইদুনা মীয়ামবু থৌনা হাপতুনা অমসুং ভারতপু ফ্যুচর-রেদী ওইহন্দুনা তুংলমচৎতা লাক্কদবা খুদোংচাদবশিং মায়োক্নবা ঙম্লগনি,” হায়না মহাক্না ফোঙদোকখি।
“ঐখোয়গী পান্দমদি মপুং ফানা মরোমদোম লেপচবা ঙম্নবা লমদম অসিগী মশাগী ওইবা এক্সাস্কেল চিপ দিজাইন তৌবা অমসুং এক্সাস্কেল সর্ভর বোর্দশিং শাবা, এক্সাস্কেল ইন্তরকন্নেক্ত য়াওরিবা হর্দৱেয়র অমসুং সিলিকোন-ফোতোনিক্স য়াওরিবা স্তোরেজ দি-দেক্তা শাবনি,” হায়না দা. হিমন্ত দার্বরী, দিরেক্তর জেনরেল, সি-দেক্না ফোঙদোকখি।
আই.আই.এস.সি. বেঙ্গলোর, আই.আই.তি. কানপুর, আই.আই.তি. রোর্কী, আই.আই.তি. হায়দরবাদ, আই.আই.তি. গুৱাহাতি, আই.আই.তি. মন্দি, আই.আই.তি. গান্ধীনগর, এন.আই.তি. ত্রিচী, এন.এ.বি.আই. মোহালিগুম্বা হোস্ত ওইরিবা ইন্সতিত্যুতশিং অমসুং আই.আই.তি. মদ্রাস, আই.আই.তি. খরকপুর, আই.আই.তি. গোৱা অমসুং আই.আই.তি. পলক্কাদতা ঐচ.পি.সি. অমসুং এ.আই.গী ত্রেনিং পীনবা এন.এস.এম. নোদেল সেন্তরশিংগা লোয়ননা এম.ও.য়ু.শিং খুৎয়েক পীনখি অদুদা এম.ই.আই.তি.ৱাই.গী স্পেসিএল সেক্রেতরী অমসুং এফ.এ. শ্রীমতি জোতি অরোরা, এম.ই.আই.তি.ৱাই.গী এদিস্নেল সেক্রেতরী দা রজেন্দ্র কুমার য়াওখি।
মিসন অসিনা হায়-পর্ফোর্মেন্স ৱাংবা কম্প্যিুতিং ফেসিলিতী ৭০ হেনবা য়াওরিবা অচৌবা সুপরকম্প্যুতিং গ্রিদ অমা লৈবাক শিনবা থুংনা ইন্সতোল তৌদুনা ঐখোয়গী লৈবাক অসিগী একাদেমিক অমসুং আর এন্দ দি ইন্সতিত্যুসনশিং খুমাং চাউশিনহন্নবা পান্দম থম্লি। মিসন অসিদা এপ্লিকেসনশিং অসি পুথোকপদা থেংনবা খুদোংচাদবশিং কোকহন্নবা য়াম্না প্রোফেস্নেল হাইয়-পর্ফোর্মেন্স কম্প্যুতিং (ঐচ.পি.সি.) এৱের হ্যুমেন রিসোর্স দিবেলপ তৌবা য়াওরি। মিসন অসি ইমপ্লিমেন্ত তৌবনা লৈবাক অসিগী অচৌবা সাইন্তিফিক অমসুং তেক্নোলোজী কম্ম্যুনিতীদা সুপরকম্প্যুতিংগী খুদোংচাবা ফংহল্লগনি অমসুং লৈবাক অসিদা মল্তি-দিসিপ্লিনরীগী ওইবা অচৌবা খুদোংচাদবগী সমস্যাশিং কোকহন্নবা কেপাসিতী পীবা ঙম্লগনি।
মিসন অসিনা ভারতপু সুপরকম্প্যুতিংদা মালেমগী লুচিংবা ওইরিবশিংগী মরক্তা অমা ওইহন্নবা চহি তরেৎ চংনা লুপা করোর ৪৫০০রোম চংহন্দুনা সাইন্স অমসুং তেক্নোলোজী বিভাগ (দি.এস.তি.) অমসুং ইলেক্ত্রোনিক্স অমসুং ইনফোর্মেসন তেক্নোলোজী বিভাগ (দি.ই.আই.তি.ৱাই.)না মিসন অসি পুন্না ইমপ্লিমেন্ত তৌরি অমসুং য়েংশিলি।
*****
(Release ID: 1664002)
Visitor Counter : 54